শেখ হাসিনার বিকল্প কে? – cncrimenews24\nPost By তারেক আজিজ\t তারিখঃ May 19, 2018 শেষ খবর May 19, 2018\nশেখ হাসিনা দলের নেতৃত্বে থাকতে চাইছেন না। গত দেড় বছরে একাধিকবার দলের নেতাদেরকে জানিয়েছেন সে ইচ্ছা। বলেছেন, বিকল্প ভাবার কথা। কিন্তু আওয়ামী লীগের নেতারা বলছেন, বর্তমান পরিস্থিতি অত্যন্ত সংকটময়। এখন দলের নেতৃত্বের জন্য নতুন কাউকে ভাবার বিষয়টি ঝুঁকিপূর্ণ।\nরাজনৈতিক পর্যবেক্ষক সৈয়দ মনজুরুল ইসলাম মনে করেন, বড় দল হিসেবে পরবর্তী নেতা কে হবেন, সেটি আগেভাগেই প্রস্তুতি নিতে হয়। তার ধারণা, শেখ হাসিনা হয়ত সেই বিষয়টিরই ইঙ্গিত দিচ্ছেন। তবে এই মুহূর্তে আওয়ামী লীগে বঙ্গবন্ধু কন্যার বিকল্প নেই, সেটি মানছেন এই শিক্ষাবিদও। ২০২৪ সালের পর শেখ হাসিনাকে চাইলেও নেতৃত্বে রাখা কঠিন হবে বলেও মনে করেন তিনি। এর কারণ, তার বয়স। শেখ হাসিনা সরে গেলে নেতা তার পরিবার থেকেই আসবে বলেই মনে করেন মনজুরুল ইসলাম। কারণ, এছাড়া দলকে ঐক্যবদ্ধ রাখা কঠিন হবে বলেই মনে করেন তিনি। আর যাকেই সামনে নিয়ে আসা হোক, তাকে এখনই তৃণমূল রাজনীতি শুরু করার পরামর্শ দিয়েছেন তিনি।\n২০১৬ সালের অক্টোবরে দলের জাতীয় সম্মেলনের আগে একাধিক দিন এমনকি ২৩ অক্টোবর কাউন্সিল অধিবেশনে নেতৃত্ব নির্বাচনের আগে আগে অন্য কাউকে সভাপতি হিসেবে নির্বাচনের তাগাদা দেন শেখ হাসিনা। কিন্তু কাউন্সিলররা আবারও শেখ হাসিনাকে বিনা প্রতিদ্বন্দ্বিতায় সভাপতি নির্বাচিত করেন। গত ১৭ মে আবারও শেখ হাসিনা দলের নেতাদেরকে তার বিকল্প হিসেবে কাউকে বেছে নেয়ার কথা বলেন। এখন দলের নেতৃত্ব নির্বাচনের কোনো আনুষ্ঠানিকতা নেই। তবে ২০১৯ সালের অক্টোবরে শেষ হচ্ছে বর্তমান কমিটির মেয়াদ। ফলে আওয়ামী লীগে নতুন সভাপতি আসলে সেটা আসবে সে সময়েই। বঙ্গবন্ধু শেখ মুজিবুর রহমানকে সপরিবারে হত্যার পর ভারত সরকারের নিরাপত্তায় ছিলেন শেখ হাসিনা।সেখানে থাকার সময়ই ১৯৮১ সালে আওয়ামী লীগ তাকে সভাপতি নির্বাচিত করে। আর ওই বছরের ১৭ মে তিনি দেশে ফেরেন।\nদেশে ফেরার ৩৭ বছর পূর্তির দিন দলীয় নেতাদেরকে শেখ হাসিনা বলেন, ‘একটা দলের সভাপতি হিসাবে ৩৭ বছরের বেশি থাকা বোধ হয় সমীচীন হবে না। নতুন নেতৃত্বের কথা ভাবা উচিত। এ সময় গণভবনে উপস্থিত সবাই ‘না’ বলে সমস্বরে জবাব দেন। তারপরও শেখ হাসিনা একই কথার পুনরাবৃত্তি করেন।\nশেখ হাসিনা কী চাইছেন?- জানতে চাইলে আওয়ামী লীগের সভাপতিমণ্ডলীর সদস্য কাজী জাফরউল্লাহ বলেন, ‘উনি বলেছেন ৩৭ বছর ধরে একটা দলের সভাপতির দায়িত্ব পালন করেছেন, এখন তাঁর বয়স হয়েছে। এখন হয়তো তিনি বুঝাতে চাচ্ছেন আমরা ভবিষ্যতে তাকে পাব না ‘কিন্তু আওয়ামী লীগ একটা বিশাল রাজনৈতিক দল, আমাদেরতো দল চালাতেই হবে। এটাই তিনি ‘মিন’ করেছেন। এর বাহিরে তিনি দল ছেড়ে দিচ্ছেন কালই সেটা বলেন নাই। তিনি বুঝাতে চেয়েছেন ভবিষ্যতের জন্য আমাদের বিকল্প নেতৃত্ব ঠিক করতে হবে, এটাই ঠিক।’\nশেখ হাসিনার বিকল্প কে হতে পারে-এমন প্রশ্নে জাফরুল্লাহ বলেন, ‘এই মুহূর্তে শেখ হাসিনার কোন বিকল্প নাই। আমরা মনে করি যে শেখ হাসিনা যতদিন জীবিত আছেন, তাঁর নেতৃত্বেই আমরা সবাই ঐক্যবদ্ধ হয়ে দলের জন্য কাজ করব। আওয়ামী লীগের যুগ্ম সাধারণ সম্পাদক মাহবুবউল আলম হানিফ বলেন, ‘তিনি যতদিন সুস্থ থাকবেন এবং তাঁর কার্যক্রম থাকবে ততদিন তিনি আওয়ামী লীগের সভাপতি থাকবেন। এটা সারাদেশের আওয়ামী লীগের নেতাকর্মীদের প্রত্যাশা এবং দাবি। তাই উনি (শেখ হাসিনা) চাইলেও অবসরে যাওয়ার কোন সুযোগ নাই।’\nদলটির যুগ্ম সাধারণ সম্পাদক খালিদ মাহমুদ চৌধুরী বলেন, ‘শেখ হাসিনার বিকল্প দলের মধ্যে নাই। দলে তিনিই একমাত্র অপরিহার্য, আর অন্য কেউ না। অন্য কেউ আপরিহার্য নয়, তাঁর বিকল্প এখন পর্যন্ত পার্টিতে নাই। তিনি (শেখ হাসিনা) যেই সিদ্ধান্ত দিবেন সেটাই চূড়ান্ত।’\nজানতে চাইলে ঢাকা বিশ্ববিদ্যালয়ের অধ্যাপক সৈয়দ মনজুরুল ইসলাম বলেন, ‘এই মুহূর্তে শেখ হাসিনার বিকল্প আওয়ামী লীগে পাওয়াটা মুসকিল। যতই সমালোচনা থাকুক না কেন, শেখ হাসিনার আন্তর্জাতিক গ্রহণযোগ্যতা বৃদ্ধি পেয়েছে। তিনি একজন ক্যারিশম্যাটিক নেতা। তাঁর পর্যায়ে দাঁড়ানোর মতো দেশে কোনো নেতা নেই।’\nঢাকা বিশ্ববিদ্যালয়ের এ শিক্ষক বলেন, ‘কিন্তু আগামী পাঁচ বছরের মধ্যে একটা বিকল্প তৈরি করতে হবে। কিন্তু তিনি কাকে তৈরি করবেন, সেটা তার নিজের ব্যাপার। আমার মনে হয়, দুই জনকে মাথায় রেখে তাঁর সামনে এগিয়ে যাওয়া উচিত। তাদের সময় দিয়ে নেতৃত্ব বিকশিত হওয়ার প্রশিক্ষণ দেয়া উচিত।’ ‘শেখ হাসিনা আগামী নির্বাচনে থাকবেন, কিন্তু হয়তো বলতে চাচ্ছেন ২০২৪ সালের নির্বাচনে তিনি দাঁড়াবেন না। তত দিনে হয়তোর তাঁর শরীর-স্বাস্থ্যের একটা দুর্বলতা আসবে।’\n‘তাঁর (শেখ হাসিনা) বিকল্প সজীব ওয়াজেদ জয়কে এখনও সেভাবে হয় নাই, তাঁকে (সজীব ওয়াজেদ জয়) দেশে ফিরে এসে তৃণমূল পর্যায়ে রাজনীতি করা উচিত। না হয় দেশের মানুষের পালসটা ধরতে পারবে না। শেখ হাসিনার সঙ্গে সঙ্গে তাকে থাকতে হবে। তবে তাকে কম কথা বলতে হবে এবং আড়ালে থাকতে হবে। যাতে করে নেগেটিভ কোন প্রচার না হয়।’ সৈয়দ মনজুরুল ইসলাম বলেন, ‘শেখ হাসিনা কখনো রাজনীতি ছেড়ে দিলে, তাঁর পরিবার থেকে নতুন নেতৃত্ব না আসলে দলের মধ্যে কোন্দল সৃষ্টি হবে। প্রত্যেকই একজন নেতাকে সামনে নিয়ে রাজনীতি করবে। সূত্র: ঢাকাটাইমস\nআহমেদ ইমতিয়াজ বুলবুলের অপারেশনের সিদ্ধান্ত হবে আজ\nবিএনপির কোন নীতি আদর্শ নেই: তোফায়েল\nবাবা বলতেন নীতি ধুয়ে কী পানি খাবি!রুপপুরের প্রকৌশলী বালিশ মাসুদের খোলা চিঠি!\nঈদে মুক্তি পেতে যাচ্ছে অংকনের দ্বিতীয় মৌলিক গান “বিচ্ছেদের করাত”\nমন্ত্রী-প্রতিমন্ত্রীর পদমর্যাদায় তিন মেয়র


এত বছর অনেক কষ্ট করেছ রামলালা, এ বার মন্দির হবে! – Vision News 24\nএত বছর অনেক কষ্ট করেছ রামলালা, এ বার মন্দির হবে!\nচার দিক থেকে দড়ি দিয়ে টান করে বাঁধা। সামান্য উঁচু হয়ে থাকা জমিতে সাদা কাপড়ের ছোট্ট অস্থায়ী ছাউনি।ফুট তিরিশের দূরত্ব, তার উপরে গ্রিলের ব্যবধান। ফলে সিংহাসনের মূর্তি নজরে এলেও চোখ-কান-মুখ স্পষ্ট ভাবে ঠাহর করা শক্ত। নির্বিকার মুখে চরণামৃত দিয়ে চলেছেন পুরোহিত। আর প্রতি মুহূর্তে স্বয়ংক্রিয় রাইফেল হাতে সতর্ক জওয়ানদের চোখ জরিপ করছে আপাদমস্তক। একটু দেরি হলেই বরফঠান্ডা গলায় নির্দেশ আসছে, “আগে চলিয়ে। রুকনা নেহি হ্যায়।”\nঅযোধ্যায় রামলালা বিরাজমানের দর্শনস্থলে আপনি স্বাগত। যাকে কেন্দ্র করে এত উত্তেজনা, এত আইনি লড়াই। পরম বিশ্বাসে যে-জায়গাকে রাম জন্মভূমি মেনে মন্দির তৈরির তোড়জোড় শুরু হয়েছে অযোধ্যায়।\nছবি তোলার প্রশ্ন নেই। ক্যামেরা, মোবাইল থেকে শুরু করে প্রায় সব কিছুই জমা দিতে হয়েছে এক-দেড় কিলোমিটার আগেই। নিয়ে যাওয়ার অনুমতি নেই প্লাস্টিকের পেনও! রাস্তার দু’ধারে অগুনতি পুলিশ আর সিআরপিএফ। হাতে লাঠি কম, বন্দুক বেশি। তা-ও স্বয়ংক্রিয়। জিনিস জমা দেওয়ার পর থেকে রামলালার সামনে পৌঁছনো পর্যন্ত যে কত বার মেটাল ডিটেক্টর পেরিয়েছি, ইয়ত্তা নেই। খুঁটিয়ে দেহতল্লাশি হল অন্তত চার বার। পকেটে কিছু আছে কি না দেখতে পোক্ত হাতের মোচড় এতটাই কড়া যে, বেরিয়ে দেখি, ছিঁড়ে গিয়েছে সাত-পুরনো একশো টাকার একখানা নোটও!\nযাওয়ার একটাই রাস্তা। একেবারে সরু। দু’দিক গ্রিল আর মোটা তারের জালে ঘেরা। পাশাপাশি দু’জন হাঁটারও জো নেই। ফেরার পথের শেষ দিক তুলনায় চওড়া। তবু দাঁড়ানোর অনুমতি নেই। ফিরতি পথে এক জায়গায় দাঁড়িয়ে আশপাশটুকু স্রেফ এক মিনিটের জন্য দেখতে যেতেই পিঠে হাত। মাথায় কালো ফেট্টি বাঁধা জলপাই উর্দি বললেন, “সিধা চলতে রহিয়ে।…পুরা নিকলকে তব দম লে না!”\nবহু বার আসা পুণ্যার্থীরা বলছিলেন, নিরাপত্তার এই বজ্র আঁটুনি এখানে বছরভর। তবে রায় ঘোষণার পরে কড়াকড়ি আরও বেশি। চেন্নাই থেকে ছুটে আসা পেরুমল কিংবা বিহারের বাসিন্দা সরিতাদেবীর তাতে অভিযোগ নেই। বরং হাসি মুখে বলছিলেন, “সহজে কি আর ভগবানের দেখা মেলে?”\nবেঙ্গালুরু থেকে এসেছেন কৃষ্ণ গৌড়, মহাদেব। তামিলনাড়ুর ত্রিচি থেকে মুরারি, মুরলীধরন। বিহার আর উত্তরপ্রদেশের অন্যান্য জেলা থেকেও ভক্তদের স্রোত ফের শুরু এ দিন থেকে। সব্বাই আদালতের রায়ে উৎফুল্ল। রামলালার সামনে দাঁড়িয়ে সুধীর পাণ্ডেকে বিড়বিড় করতে শুনলাম, “এত বছর অনেক কষ্ট করেছ রামলালা। আর এ ভাবে থাকতে হবে না। এ বার মন্দির হবে।” কেউ বলছেন, “ভগবানের ঘর ছিনিয়ে নেওয়া হয়েছিল। এ বার তা ফেরত আসবে নিশ্চয়। তাড়াতাড়ি হোক, এটাই প্রার্থনা।” কেউ বলছেন, রামলালা বাচ্চা ছেলের মতো। তার কি এমন অষ্টপ্রহর পাহারা আর ঘেরাটোপ ভাল লাগে?\nচত্বর ছেড়ে বেরিয়ে একটু সাহস করেই এঁদের এক জনকে প্রশ্ন করলাম, আচ্ছা, দেশে তো কত জনের মাথায় ছাদ নেই। তাঁদের বাড়ির জন্যও একই ভাবে প্রার্থনা করবেন? একই উদ্যমে লড়বেন? উত্তর এল, “সে ব্যবস্থাও তো করবেন রামলালাই। প্রধানমন্ত্রীর আবাস যোজনা আছে না!”\nএই অটুট বিশ্বাসের সাক্ষী হয়েই দেখি, পাশে দাঁড়িয়ে মৃদু হাসছেন জলপাই উর্দি। বললেন, “রামলালা সত্যিই জাগ্রত। অন্তত আমার বাড়ির লোক তা মানে। দেখুন না, গত বছর পর্যন্ত কাশ্মীরে ডিউটি ছিল। প্রাণ হাতে করে, ওই ঠান্ডায়। তার থেকে তো এখানে ঢের ভাল। তাই না?”


সাংবাদিকের গলা টিপে ধরলেন স্বাস্থ্যকর্তা, দুর্নীতি ফাঁসের ভয়ে গ্রেফতার! উত্তাল ঢাকা Woman Journalist Arrested, Jailed In Dhaka Amid Widespread Protests – News18 Bangla\nJournalist Arrested: সাংবাদিকের গলা টিপে ধরলেন স্বাস্থ্যকর্তা, দুর্নীতি ফাঁসের ভয়ে গ্রেফতার! উত্তাল Dhaka\nরোজিনা ইসলাম। ছবি: ফেসবুক ।\nসেই অত্যাচারের কিছু ছবিও ইতিমধ্যেই নেট দুনিয়ায় ভাইরাল হয়েছে । আর তাতেই দেখা যাচ্ছে, এক স্বাস্থ্যকর্মী রোজিনার গলা টিপে ধরে রয়েছে । এই ঘটনা যেন সংবাদমাধ্যমেরই গলা টিপে ধরার সমতুল ।\nLast Updated : May 19, 2021, 12:08 IST\nসাংবাদিক মহম্মদ জুবের গ্রেফতার, ধর্মীয় ভাবাবেগে আঘাত ও শত্রুতা ছড়ানোর অভিযোগ\n#ঢাকা: অনুমতি ছাড়া রাষ্ট্রীয় নথি চুরি, তার ছবি তোলা ও প্রকাশ্যে আনার অপরাধে সোমবার রাতে গ্রেফতার করা হল বাংলাদেশের নামী মহিলা সাংবাদিক রোজিনা ইসলামকে। তাঁর বিরুদ্ধে ঢাকার ১৮৬০ সালের দণ্ডবিধি অনুসারে চুরি ও ১৯২৩ সালের ‘অফিশিয়াল সিক্রেটস অ্যাক্ট’এ মামলা দায়ের করা হয়েছে। গ্রেফতারির আগে তাঁকে প্রায় পাঁচ ঘণ্টা স্বাস্থ্যমন্ত্রকের সচিবালয়ে আটকে রেখে অত্যাচারও করা হয়েছে বলে অভিযোগ উঠছে । সেই অত্যাচারের কিছু ছবিও ইতিমধ্যেই নেট দুনিয়ায় ভাইরাল হয়েছে । আর তাতেই দেখা যাচ্ছে, এক স্বাস্থ্যকর্মী রোজিনার গলা টিপে ধরে রয়েছে । এই ঘটনা যেন সংবাদমাধ্যমেরই গলা টিপে ধরার সমতুল । ঘটনার ধিক্কার জানিয়ে প্রতিবাদে সরব হয়েছেন প্রতিবেশী দেশের সাধারণ মানুষ থেকে প্রতিটি সংবাদ মাধ্যম । অবিলম্বে রোজিনাকে তাঁর পরিবারের কাছে ফিরিয়ে দেওয়ার দাবি উঠছে । এই ঘটনাকে কেন্দ্র করে সোমবার রাত থেকে উত্তাল ঢাকা ।\nপ্রথম সারির বাংলাদেশি সংবাদমাধ্যম 'প্রথম আলো'য় তদন্তভিত্তিক সাংবাদিকতা করেন রোজিনা ইসলাম। পেশার সূত্রেই সোমবার বেলা সাড়ে তিনটের সময় রোজিনা স্বাস্থ্য মন্ত্রকের কার্যালয়ে গিয়েছিলেন। বর্তমানে গোটা পৃথিবীতেই একটি বড় খবর হল ‘করোনা ভাইরাস’ । স্বাস্থ্যমন্ত্রী জাহিদ মালেকের দাবি, রোজিনা করোনার টিকা নিয়ে রাশিয়া ও চিনের সঙ্গে সম্প্রতি স্বাক্ষর করা চুক্তির নথিপত্র নেওয়ার চেষ্টা করছিলেন। স্বাস্থ্য মন্ত্রকের অতিরিক্ত সচিব ও একজন পুলিশ কর্মচারীর হাতে ধরা পড়েন তখনই। বরাবরই বিভিন্ন সরকারি মন্ত্রকের অনিয়ম ও দুর্নীতি নিয়ে লেখালেখি করেন রোজিনা । অভিযোগ, সেই রাগ থেকেই অনৈতিক ভাবে রোজিনাকে গ্রেফতার করা হয়েছে ।\nরোজিনাকে গ্রেফতারের প্রতিবাদে সোমবার রাত থেকে শহবাগ থানার সামনে বিক্ষোভ দেখাতে থাকেন সাংবাদিকরা । অবস্থান বিক্ষোভে বসেন সাংবাদিকদের একাংশ । মঙ্গলবার বিকেলে ঢাকা শহরে বিশাল জমায়েতেরও আয়োজন করা হয়।\nবাংলাদেশ ও টলিউডের জনপ্রিয় নায়িকা জয়া আহসান-ও সোশ্যাল মিডিয়ায় ক্ষোভ উগড়ে দেন বাংলাদেশ সরকারের প্রতি । সামনেই বাংলাদেশে স্বাধীনতার সুবর্ণজয়ন্তী । ঠিক তার কিছু মুহূর্ত আগে এমন একটা ঘটনা যেন গভীর অর্থময় এক প্রতীক, এমনটাই সোশ্যাল মিডিয়ায় লিখেছেন নায়িকা ।\nFirst published: May 19, 2021, 08:18 IST\nTags: Arrest, Dhaka, Journalist


বাংলাদেশের বিরুদ্ধে অপপ্রচার! আগুনে পুড়ে যাওয়া শিবিরের ছবি ভাইরাল করছে রোহিঙ্গারাই | sangbadpratidin\n03:04 PM Jan 11, 2022 |\nসুকুমার সরকার, ঢাকা: কক্সবাজারের রোহিঙ্গা (Rohingya)শিবিরে অগ্নিকাণ্ড ঘটনা ঘিরে বাংলাদেশের (Bangladesh) বিরুদ্ধে শুরু হয়েছে অপপ্রচার। উখিয়ার শিবিরে আগুনে পুড়ে যাওয়া ঘরের ছবি ও ভিডিও ফুটেজ বিদেশে পাঠানো হচ্ছে। প্রায় ৫০০ টি রোহিঙ্গা পরিবার খোলা আকাশের নিচে কীভাবে দিন কাটাচ্ছে, সেই মর্মে ভিডিও ফুটেজ ছড়িয়ে দেওয়া (Viral) হচ্ছে আন্তর্জাতিক মহলে। কয়েকজন রোহিঙ্গা দুষ্কৃতীর এই কাজে কারণে বাংলাদেশের ভাবমূর্তি দারুণভাবে ক্ষুন্ন হচ্ছে বলে ক্ষুব্ধ দেশের প্রশাসন।\nগত রবিবার কক্সবাজারের (Cox’s Bazar)উখিয়ার ১৬ নম্বর রোহিঙ্গা ক্যাম্পে আগুন লেগে পুড়ে গিয়েছে হাজারখানের ঘর। হতাহতের কোনও খবর নেই। কীভাবে আগুন লাগল, তার হদিশ এখনও মেলেনি। কিন্তু সঠিক কারণ জানার আগেই বাংলাদেশের বিরুদ্ধে এ নিয়ে চলছে অপপ্রচার। পুড়ে যাওয়া রোহিঙ্গাদের শেডগুলো দ্রুত নির্মাণ করে দেওয়া-সহ সমস্যা লাঘবে কাজ চলছে বলে জানিয়েছে কক্সবাজার শরণার্থী ত্রাণ ও প্রত্যাবাসন কমিশন। অতিরিক্ত শরণার্থী ত্রাণ ও প্রত্যাবাসন কমিশনার মহঃ শামছুদ্দৌজা জানান, এই শিবিরে থাকা রোহিঙ্গাদের নিরাপদ আশ্রয়ের ব্যবস্থা করা হচ্ছে।\n[আরও পড়ুন: ফের কক্সবাজারের শিবিরে আগুন, আতঙ্কে উখিয়া থেকে ভাসানচর গেলেন সাতশোর বেশি রোহিঙ্গা]\nএদিকে আগুনে পুড়ে ছাই হওয়া শেড ও দুষ্কৃতীদের নিয়ে নানা কানাঘুষা চলছে। কেউ বলছে, আশ্রয় ক্যাম্পে আগুন লাগানোর পিছনে রোহিঙ্গাদেরই কারসাজি রয়েছে। কারও মতে, বাংলাদেশের কাছে আরও বেশি সাহায্য পাওয়ার আশায় ও স্থায়ী হতে নিজেদের ঘরে নিজেরাই আগুন ধরিয়ে দিয়েছে তারা। এরপর ওই পুড়ে যাওয়া ঘরের ছবি ও ভিডিও তারা বাইরে পাঠাচ্ছে। কেউ কেউ বলছেন, প্রত্যাবাসন কার্যক্রম দীর্ঘায়িত করতে এবং প্রশাসনের লোকজনকে পোড়া শেডের পুনর্নির্মাণের কাজে ব্যস্ত রাখতে এই চালাকি করা হয়েছে।\nপুড়ে যাওয়া ঘরগুলিতে প্রায় ৩ থেকে ৪ কোটি টাকার সামগ্রী ছিল বলে হিসেব দিচ্ছে রোহিঙ্গারা। কিন্তু স্থানীয়দের পালটা প্রশ্ন, এক কাপড়ে পালিয়ে আসা রোহিঙ্গাদের শেডে এমন কী ছিল, যার মূল্য ৪ কোটি টাকা? এটি রহস্যজনক বলে দাবি করে নিরপেক্ষ তদন্তের গঠনে জানিয়েছেন স্থানীয়রা। তবে কী পরিমাণ ক্ষয়ক্ষতি হয়েছে – তা খতিয়ে দেখা হচ্ছে এবং সমন্বয় করে দ্রুত সমাধানের আশ্বাস দেন আইওএম এর ন্যাশনাল কমিউনিকেশন অফিসার তারেক মাহমুদ।\nBangladesh Bengali News Camp Cox's Bazar Fire Rohingya Viral


২৪_ঘণ্টা - Latest News on ২৪_ঘণ্টা| Breaking News in Bengali on 24ghanta.com\nখোল দ্বার খোল...\n২৪ ঘণ্টার খবরের জের, নারী পাচার চক্রে গ্রেফতার ৪\nসংলাপ কাণ্ডে বিচারকের রিপোর্টের কপি ২৪ ঘণ্টার হাতে\nনোদাখালির হোমে কিশোরীর ওপর অমানবিক অত্যাচারের ঘটনায় হোমের থেকে দুর্ব্যবহার পেয়ে সোনারপুর থানায় ছুটে গিয়েছিলেন নির্যাতিতা কিশোরীর পরিজনেরা। তাদের অভিযোগ, সংলাপের বিরুদ্ধে এফআইআর নিতে অস্বীকার করে সোনারপুর থানা। শেষপর্যন্ত ২৮ জানুয়ারি আলিপুর আদালতের ভারপ্রাপ্ত চিফ জুডিশিয়াল ম্যাজিসট্রেট অমিতাভ মুখার্জির এজলাসে সুবিচারের আশায় আবেদন করেন তাঁরা।\nএখনও অধরা অভিযুক্তরা\nনার্সিংহোমে শিশু বিক্রির ঘটনায় এখনও অধরা অভিযুক্তরা। ঘটনার দায় এড়াচ্ছে নার্সিংহোম কর্তৃপক্ষ। উঠছে পুলিসি তদন্তেও ঢিলেমির অভিযোগ। গতকাল নার্সিংহোম কর্তাদের জিজ্ঞাসাবাদ করলেও তাঁদের বিরুদ্ধে কার্যত কোনও ব্যবস্থা নেয়নি পুলিস। এই ঘটনার তদন্তের মুখ ঘুরিয়ে দেওয়ারও অভিযোগ উঠেছে। নার্সিংহোম কর্তাদের সাফাই অভিযুক্ত পিন্টু, রমজান, কৌশিক রায় সমাধান নার্সিংহোমের সঙ্গে যুক্ত নন। কর্তৃপক্ষের দাবি, তাঁদের অন্ধকারে রেখে নার্সিংহোমকে ব্যবহার করা হয়েছে। নার্সিংহোমের ভিতরে ঢুকে শিশুটিকে বিক্রির চেষ্টা করা হয়েছে বলে দাবি করেছে কর্তৃপক্ষ। Tweet\nআপনার ট্রাভেলগ এবার ২৪ ঘণ্টা.কমে বাইরে ঘুরতে গিয়েছিলেন? বাড়ি ফিরে এখনও ব্যাগপ্যাকটাও খোলা হয়নি? ফেসবুকে সবকটা ছবি আপলোড করেও ঘোরার সবটা মুহুর্ত ব্যক্ত করতে পারছেন না। আপনার বেড়ানোর অভিজ্ঞতা শেয়ার করুন আমাদের সঙ্গে। আপনার চোখে আমরা দেখব পাহাড়, সমুদ্র, কিংবা সাত সমুদ্র তেরো নদীর পারের জায়গাগুলিকে। বিদেশ-বিভূঁই ঘুরে বেড়ানোর কথা হোক, কিংবা গা ছম ছম করা জঙ্গল। ট্রাভেলগ পাঠান ২৪ ঘণ্টা.কমকে। আমাদের ওয়েবসাইটে স্থান দেওয়া হবে বাছাই করা ট্রেভেলগগুলিকে। Tweet


সেই দোকান মালিকের রাজনৈতিক পরিচয় নিয়ে অভিযোগ – khobor tobor –\nযে দোকান মালিকের কারণে নিউমার্কেটের ব্যবসায়ী ও শিক্ষার্থীদের সংঘর্ষ, তার রাজনৈতিক পরিচয় নিয়ে অভিযোগ উঠেছে বলে জানিয়েছেন শিক্ষামন্ত্রী ডা. দীপু মনি। তিনি বলেন, ‘যে দুটি দোকানের মধ্যে গোলমাল সেখানে কেন ঢাকা কলেজকে জড়িয়ে ফেলা হলো? সেই মালিকের রাজনৈতিক পরিচয় নিয়ে অভিযোগ উঠেছে। কাজেই সব কিছু দেখা দরকার আছে। আমি আশা করছি, এটির সুষ্ঠু তদন্ত হবে, যারা দায়ী তাদের বিরুদ্ধে ব্যবস্থা নেওয়া হবে।\nমঙ্গলবার (১৯ এপ্রিল) রাতে স্কয়ার হাসপাতালে গুরুতর আহত মোশাররফ হোসেনের চিকিৎসার খোঁজ-খবর নেওয়ার পর শিক্ষামন্ত্রী সাংবাদিকদের এসব তথ্য জানান।\nসাংবাদিকদের সঙ্গে আলাপকালে শিক্ষামন্ত্রী দীপু মনি\nএর আগে হাসপাতালে ছাত্রদের পক্ষে খন্দকার রাজিব, আল সানি, সৌরভ, ফজলে রাব্বি, নিশান, ফয়সাল মাহমুদ শিক্ষামন্ত্রীকে অভিযোগ করে বলেন, ‘দোকান মালিক থানা যুবদলের আহ্বায়ক। তিনি ব্যবসায়ীদের পক্ষে এই সংর্ষের নেতৃত্ব দিয়েছেন। একই সঙ্গে এই দোকানদার নিউমার্কেট দোকান মালিক সমিতির সভাপতি’।\nএসময় ছাত্রদের শিক্ষামন্ত্রী বলেন, ‘তদন্ত হলে সব বের হয়ে আসবে। তদন্ত করে দায়ীদের বিরুদ্ধে ব্যবস্থা নেওয়া হবে। তোমরা বাড়ি গিয়ে বাবা-মায়ের সঙ্গে ঈদ করো। যারা আহত হয়েছে তাদের উন্নত চিকিৎসার দায়িত্ব আমাদের’।\nমোশাররফফের চিকিৎসার খোঁজ-খবর নিয়ে ফেরার সময় সাংবাদিকের প্রশ্নের জবাবে শিক্ষামন্ত্রী বলেন, এই ঘটনা এই পর্যন্ত গড়ানোর কথা ছিল না। অনেক রকম কথা বলা হয়, যখনই কোনও ঘটনায় শিক্ষা প্রতিষ্ঠান থাকে তখন খুব সহজেই শিক্ষা প্রতিষ্ঠানকে দোষারোপ করা হয়। যা দেখলাম দুটো দোকানের মধ্যে নিজেদের বাক বিতণ্ডায় কিছু ছাত্রকে জড়ানো হয়েছে। বাইরের কিছু লোক সেখানে জড়িয়েছে। ছাত্ররা আহত হয়েছেন। যদি সকাল থেকেই যদি দুটি পক্ষকে দূরে রাখা যেতো তাহলে আরও আহত হয়েছেন, শুনলাম একজন প্রাণ হারিয়েছেন সেই ঘটনা আমরা এড়াতে পারতাম। এটি খুবই দুঃখজনক। এখন যেহেতু পরিস্থিতি শান্ত আর কাল থেকেই শিক্ষা প্রতিষ্ঠানে ঈদের ছুটি। এছাড়া ঈদের সময় যদি ব্যবসা প্রতিষ্ঠান বন্ধ থাকে তাদের ক্ষতি, যেসব শ্রমিকরা কাজ করে তাদের ক্ষতি। তাই শান্তি সবার জন্য দরকার’।\nশিক্ষামন্ত্রী দীপু মনি বলেন, কিছু পক্ষ আছে যাদের অস্থিতিশীলতা, অশান্তি-অরাজকতা দরকার। তারা যে কোনও ঘটনা ঘটলেই বড় করে তোলার অপচেষ্টা চালাচ্ছে। আমি অবশ্যই মনে করি, এখানেও সে ধরনের ইন্ধন আছে। সেগুলো খুঁজে বের করা দরকার। ভালো করে তদন্ত হওয়া দরকার, কার স্বার্থে এত বড় ঘটনা সৃষ্টি হলো। আমি শিক্ষার্থীদের সঙ্গে আলাপ করেছি। সেখানে যে দুটি দোকানের মধ্যে গোলমাল, সেখানে কেন ঢাকা কলেজকে জড়িয়ে ফেলা হলো। সেই মালিকদের রাজনৈতিক পরিচয় নিয়ে অভিযোগ উত্থাপিত হয়েছে। কাজেই সব কিছু দেখা দরকার আছে। আমি আশা করছি এটির সুষ্ঠু তদন্ত হবে, যারা দায়ী তাদের বিরুদ্ধে ব্যবস্থা নেওয়া হবে। যারা আহত তাদের চিকিৎসার ব্যবস্থা এবং অন্যান্য যে ব্যবস্থা কী করা যায় সেটি আমরা দেখবো।\nআহত দুই শিক্ষার্থীর চিকিৎসার দায়িত্ব নিয়েছেন প্রধানমন্ত্রী


গোলাম মুস্তফা খান - উইকিপিডিয়া\nগোলাম মুস্তফা খান\nঅন্য ব্যবহারের জন্য, গোলাম মোস্তফা খান (দ্ব্যর্থতা নিরসন) দেখুন।\n৩০ জুন ১৭৪৫\nভোজপুরের নিকটে, বিহার, বাংলা (বর্তমান ভোজপুর, বিহার, ভারত)\n? – ফেব্রুয়ারি ১৭৪৫\nবাংলায় মারাঠা আক্রমণ (১৭৪২)\nবাংলায় মারাঠা আক্রমণ (১৭৪৩)\nবাংলায় মারাঠা আক্রমণ (১৭৪৪)\nআফগান বিদ্রোহ (১৭৪৫–১৭৪৮)\nগোলাম মুস্তফা খান বাংলার নবাব আলীবর্দী খানের একজন সেনাপতি ছিলেন। মারাঠা হানাদারদের বিরুদ্ধে যুদ্ধে তিনি সক্রিয়ভাবে অংশ নেন। ১৭৪৫ সালের ফেব্রুয়ারিতে তিনি নবাবের বিরুদ্ধে বিদ্রোহ করেন, কিন্তু একই বছরের ৩০ জুন তিনি নবাবের সৈন্যদের হাতে ভোজপুরের যুদ্ধে পরাজিত নিহত হন।\n২ মারাঠাদের বিরুদ্ধে যুদ্ধ\n৩ নবাবের বিরুদ্ধে বিদ্রোহ\nগোলাম মুস্তফা খান জাতিতে আফগান ছিলেন। প্রথম জীবনে তিনি বিহারের অন্তর্গত টিকারির জমিদার রাজা সুন্দর সিংহের সৈন্যদলে নায়েক পদে কর্মরত ছিলেন। ১৭৩৩ সালে আলীবর্দী খান বিহারের প্রাদেশিক শাসনকর্তা নিযুক্ত হওয়ার পর বিহারের অবাধ্য জমিদারদের বিরুদ্ধে সামরিক অভিযান পরিচালনা করতে শুরু করেন। এসময় সুন্দর সিংহ আলীবর্দীর বশ্যতা স্বীকার করে আলীবর্দীর সঙ্গে বন্ধুত্ব স্থাপন করেন এবং তার অধীনে কর্মরত নায়েক গোলাম মুস্তফাকে আলীবর্দীর সৈন্যদলে প্রেরণ করেন। মুস্তফা তার কর্মদক্ষতার গুণে আলীবর্দীর সৈন্যদলে ক্রমশ পদোন্নতি লাভ করতে থাকেন।\nমারাঠাদের বিরুদ্ধে যুদ্ধ[সম্পাদনা]\nনবাবের বিরুদ্ধে বিদ্রোহ[সম্পাদনা]\nমূল নিবন্ধসমূহ: আফগান বিদ্রোহ (১৭৪৫–১৭৪৮) ও ভোজপুরের যুদ্ধ\n↑ ক খ গ ঘ ঙ চ ছ ড. মুহম্মদ আব্দুর রহিম, বাংলাদেশের ইতিহাস, পৃ. ২৯৬\n'https://bn.wikipedia.org/w/index.php?title=গোলাম_মুস্তফা_খান&oldid=3965560' থেকে আনীত\nএ পৃষ্ঠায় শেষ পরিবর্তন হয়েছিল ১৮:৫০টার সময়, ৫ ফেব্রুয়ারি ২০২০ তারিখে।


২০ টাকার বাঙ্গি কিনে ১৩০ জনকে ইফতার করালেন কেকা ফেরদৌসী\nPosted On June 6, 2017\t prothomalu 0\nঅবশেষে এলো সেই মহিয়সী নারীর ডাক ! মানবজাতির রুচি বৃদ্ধির কল্যাণে যিনি দিনের পর দিন কাজ করে চলেছেন। রাতের পর রাত রান্নাঘরেই শুয়ে থেকেছেন, সেই কেকা ফেরদৌসীই এবার ইফতারের আয়োজন করে নিজের হাতের রেসিপি খাওয়ালেন প্রায় দেড়শ মুসল্লিকে !\nরমজান মাস সংযমের মাস। দারিদ্রতার কষ্ট অনুভবের মাস। তাই অতিথিদের জন্য দারিদ্রতার স্বাদ জোগাতে ২০ টাকার বাঙ্গি কিনে ১৩০ জনকে ইফতার করালেন কেকা ফেরদৌসী। সম্প্রতি এ ঘটনাটি বিশ্বব্যাপী আলোড়ন জাগিয়ে দিয়েছে।\nজানা যায়, ইফতারের পাঁচ মিনিট পুর্বে তিনি সবার হাতে একটি করে পানির গ্লাস ধরিয়ে দেন। এসময় কেকার হাতে ছিলো লম্বা করে কাটা চিকন একটি বাঙ্গির টুকরা। প্রত্যেকের গ্লাসে চিনি বাঙ্গির টুকরাটি একবার করে চুবিয়ে দেন। এবং স্পিকারে আজান শুরু হওয়া মাত্রই তিনি সবাইকে বাঙ্গিধোয়া পানি খেয়ে নিতে বলেন। পানি পান পর্ব শেষে তিনি উপস্থিত অতিথিদের এই ফলের গুণাগুণ ও উপকারিতা সম্পর্কে বুঝিয়ে বলেন। এবং পরিশেষে বিদায় নেন।\nএ নিয়ে অতিথিদের অভিযোগ অন্ত না থাকলেও ইফতার পার্টিটি সফল হয়েছে বলেই মনে করেন কেকা ফেরদৌসী !


অন্তিম শয়ানে মন্ত্রী ছায়েদুল হক – দৈনিক অর্থনীতির কাগজ\nপ্রচ্ছদ / ব্যাংক ও বীমা / অন্তিম শয়ানে মন্ত্রী ছায়েদুল হক\nঅন্তিম শয়ানে মন্ত্রী ছায়েদুল হক\narthonitee December 17, 2017\tব্যাংক ও বীমা Leaveacomment 323 Views\nচিরনিদ্রায় শায়িত হলেন মৎস্য ও প্রাণিসম্পদ মন্ত্রী অ্যাড. ছায়েদুল হক। আজ যোহর নামাজ শেষে পারিবারিক কবরস্থানে তার দাফন সম্পন্ন হয়েছে। এর আগে নাসিরনগর উপজেলার আশুতোষ পাইলট উচ্চ বিদ্যালয় খেলার মাঠে মন্ত্রী ছায়েদুল হকের দ্বিতীয় নামাজের জানাজা অনুষ্ঠিত হয়েছে। সেখানে জানাজায় হাজারো মানুষের ঢল নামে।\nজানাজার পর আওয়ামী লীগের বর্ষীয়ান এই নেতার মরদেহে শ্রদ্ধা নিবেদন করেন সর্বস্তরের মানুষ। এসময় সেখানে হৃদয় বিদারক দৃশ্যের অবতারণা হয়। এরপর ছায়েদুল হকের মরদেহ নিয়ে যাওয়া হয় তার নিজ বাড়ি পূর্বভাগ ইউনিয়নের পূর্বভাগ গ্রামের পশ্চিমপাড়ায়। সেখানে বাদ জোহর তৃতীয় জানাজা শেষে স্থানীয় পারিবারিক কবরস্থানে বাবা-মায়ের কবরের মাঝখানে সমাহিত করা হয় মৎস্য মন্ত্রীকে।\nরোববার দুপুর পৌনে একটায় তার নিজ নির্বাচনী এলাকায় এই জানাযা অনুষ্ঠিত হয়। জানাজার আগে মুক্তিযুদ্ধের এই বীর সেনানীকে গার্ড অব অনার প্রদান করে এক মিনিট নীরবতা পালন করা হয়। জানাজার শুরুতে বাবার জন্য সবার কাছে দোয়া ও ক্ষমা চেয়ে বক্তব্য রাখেন মন্ত্রীপুত্র ডা. রায়হানুল হক।\nজানাজার নামাজে আইনমন্ত্রী অ্যাড. আনিসুল হক, ব্রাহ্মণবাড়িয়া-৩ আসনের সংসদ সদস্য র.আ.ম উবায়দুল মোকতাদির চৌধুরী, ব্রাহ্মণবাড়িয়া-৬ আসনের সংসদ সদস্য এ.বি তাজুল ইসলাম, ব্রাহ্মণবাড়িয়া-২ আসনের সংসদ সদস্য জিয়াউল হক মৃধা, কেন্দ্রীয় আওয়ামী লীগের সাংগঠনিক সম্পাদক এনামুল হক শামীম, জেলা প্রশাসক রেজওয়ানুর রহমান, নাসিরনগর উপজেলা নির্বাহী কর্মকর্তা মো. লিয়াকত আলী, জেলা আওয়ামী লীগের সাধারণ সম্পাদক আল মামুন সরকার, নাসিরনগর উপজেলা বিএনপির সভাপতি সৈয়দ এ.কে একরামুজ্জামান প্রমুখসহ সর্বস্তরের সাধারণ মানুষ অংশগ্রহণ করেন।\nউল্লেখ, রবিবার সকালে পৌনে ১০টায় জাতীয় সংসদ ভবনের দক্ষিণ প্লাজায় প্রথম নামাজের জানাজা অনুষ্ঠিত হয়। এরপর হেলিকপ্টারে করে ছায়েদুল হকের মরদেহ আনা হয় নাসিরনগরে। দুপুর ১২টা ১০ মিনিটে মন্ত্রী ছায়েদুল হককে বহনকারী হেলিকপ্টারটি নাসিরনগর ডিগ্রি কলেজ মাঠে অবতরণ করে। এরপর আশুতোষ পাইলট উচ্চ বিদ্যালয় মাঠে আনা হয় তার মরদেহ।\nPrevious ‘হজ ব্যবস্থাপনায় গ্রুপ লিডার বর্জনের পরামর্শ’\nNext দর বাড়ার শীর্ষে ফার্মা এইডস


এমপি লিটন হত্যার ৪ বছর: ৭ আসামির ফাঁসির রায় আজো কার্যকর হয়নি! এমপি লিটন হত্যার ৪ বছর: ৭ আসামির ফাঁসির রায় আজো কার্যকর হয়নি! – নতুন বাংলার সংবাদ\nএমপি লিটন হত্যার ৪ বছর: ৭ আসামির ফাঁসির রায় আজো কার্যকর হয়নি!\nরাশেদুল ইসলাম রাশেদ।। গাইবান্ধার সুন্দরগঞ্জে ভয়াল সন্ধ্যা ৩১ ডিসেম্বর। গাইবান্ধা-১ (সুন্দরগঞ্জ) আসনে আওয়ামী লীগ দলীয় এমপি লিটন হত্যার চার বছর আজ। ২০১৬ সালের ৩১ ডিসেম্বর সন্ধ্যায় গাইবান্ধার সুন্দরগঞ্জ উপজেলার বামনডাঙ্গার মাস্টারপাড়ার নিজ বাড়িতে দুর্বৃত্তদের গুলিতে নিহত হন মঞ্জুরুল ইসলাম লিটন।\n। ঘাতকরা তাঁকে শারীরিকভাবে হত্যা করতে পারলেও মানুষের হৃদয় থেকে তাঁকে হত্যা করতে পারেনি, তিনি মানুষের হৃদয়ে চিরঞ্জীব হয়ে থাকবেন। ভয়ঙ্কর সেই ঘাতক কাদের খান ও তার নির্মম সহযোগীরা মৃত্যুদণ্ডের রায় মাথায় নিয়ে এখন কারাগারে প্রতি মুহূর্তে মৃত্যুর ক্ষণ গুণছে। কিন্তু রায় হলেও তা কর্যকর হয় নি আজো।\nকর্নেল(অব.) ডা. কাদের খান ২০০৮ সালে জাতীয় পার্টির প্রার্থী হিসেবে লাঙল প্রতীকে এমপি নির্বাচিত হন। তিনি প্রথমে জাতীয় পার্টির কেন্দ্রীয় কমিটিতে সাংগঠনিক সম্পাদক এবং নির্বাচনে বিজয়ী হওয়ার পর দলের ভাইস চেয়ারম্যানের পদ লাভ করেন। আব্দুল কাদের খান সংসদ সদস্য নির্বাচিত হওয়ার পর নিজস্ব বলয় গড়ে তুলে তাদের দিয়ে টিআর কাবিখাসহ বিভিন্ন উন্নয়ন কাজ করান। এরফলে তার সাথে জাতীয় পার্টির উপজেলা সভাপতি ও সাবেক এমপি ওয়াহেদুজ্জামান সরকার বাদশাসহ স্থানীয় নেতাকর্মীদের বিরোধ সৃষ্টি হয়। এছাড়া তিনি বিভিন্ন শিক্ষা প্রতিষ্ঠানের কমিটির সভাপতি হয়ে নিয়োগ বাণিজ্য শুরু করেন। এমনকি তিনি গরিব লোকদের কাছ থেকে সামান্য অর্থের বিনিময়ে কৌশলে জমি হাতিয়ে নিয়ে পুকুর খনন করেন। নানান দুর্নীতির কারণে এলাকায় তিনি কোনঠাসা হতে থাকেন।\nতৎকালীন উপজেলা আওয়ামী লীগের সভাপতি মঞ্জুরুল ইসলাম লিটন ২০১২ সালে কাদের খানের বিভিন্ন অনিয়ম দুর্নীতির বিরুদ্ধে দুর্নিতী দমন কমিশনে অভিযোগ দেন। তদন্তের পর তার বিরুদ্ধে মামলা দায়ের হয়। অনিয়ম-দুর্নীতির কারণে তিনি রাজনীতিতে যেমন কোনঠাসা হতে থাকেন, তেমনি জনসম্পৃক্ততা কমে যাওয়ায় তিনি জনবিচ্ছিন্ন হয়ে পড়তে থাকেন।\nপরবর্তীতে তিনি ২০১৪ সালের জাতীয় সংসদ নির্বাচনে আওয়ামী লীগের প্রার্থী মঞ্জুরুল ইসলাম লিটনের কাছে পরাজিত হন। এরপর থেকে তিনি এলাকায় আসা প্রায় ছেড়ে দেন। পরবর্তীতে তরুণ ব্যারিষ্টার শামীম হায়দার পাটোয়ারী জাতীয় পার্টিতে যোগ দিয়ে নিজ এলাকা সুন্দরগঞ্জে ব্যাপক রাজনৈতিক তৎপরতা শুরু করলে কর্নেল(অব.) কাদের খান আরও কোণঠাসা হয়ে পড়েন। তিনি লিটন ও শামীম হায়দার পাটোয়ারীকে প্রতিদ্বন্দ্বী হিসেবে মনে করতে থাকেন।\nজাতীয় পার্টির এই সাবেক এমপি আবারও সংসদ সদস্য নির্বাচিত হওয়ার স্বপ্নে এতটাই বিভোর ছিলেন যে, তিনি এমপি লিটনকে পথের কাঁটা ভেবে তাঁকে দুনিয়া থেকেই সরিয়ে দেয়ার ভয়ঙ্কর পরিকল্পনা করেন। সেই পরিকল্পনা অনুযায়ী ২০১৬ সালের ৩১ ডিসেম্বর সন্ধ্যায় সুন্দরগঞ্জের বামনডাঙ্গার মাস্টারপাড়ার নিজ বাড়িতে এমপি মঞ্জুরুল ইসলাম লিটনকে গুলি করে কাদের খানের লালিত-পালিত খুনীরা। কিন্তু প্রথমে সন্দেহের দৃষ্টি থেকে দুরত্বেই ছিল ঘাতক চক্র কাদের খান ও তার সহযোগীরা। এমপি লিটন হত্যার রহস্য উদঘাটন করতে মাঠে নামে গোয়েন্দারা। সন্দেহভাজন অনেকে গ্রেপ্তার হন। একপর্যায়ে উপজেলার ধোপাডাঙ্গায় একটি ছিনতাইয়ের ঘঁনায় ছিনতাইকারীদের গ্রেপ্তার করার পর লিটন হত্যার প্রকৃত রহস্য উন্মোচন হতে থাকে। ২০১৭ সালের ২১ ফেব্রুয়ারি বগুড়ার বাসা থেকে কাদের খানকে গ্রেপ্তার করে পুলিশ। এরপর তদন্ত শেষে কাদের খানসহ ৮ জনের বিরুদ্ধে ২০১৭ সালের ৩০ এপ্রিল আদালতে অভিযোগপত্র দেয় পুলিশ। এরমধ্যে সুবল কসাই নামের এক আসামির কারাগারেই মৃত্যু হয়।\nজেলা জজ আদালত ২০১৯ সালের ২৮ নভেম্বর এমপি লিটন হত্যাকাণ্ডে জড়িত সাত আসামির মৃত্যুদন্ডের রায় ঘোষণা করেন। দণ্ডিতরা হলো- আব্দুল কাদের খান ও তার পিএস শামছুজ্জোহা এবং হান্নান, মেহেদী, শাহীন, রানা ও চন্দন কুমার রায়। দন্ডপ্রাপ্ত আসামি চন্দ্রন কুমার রায় পলাতক রয়েছে। যেদিন তাকে গ্রেপ্তার করা হবে সেদিন থেকেই তার রায় কার্যকর হবে বলে বিচারক তার রায়ে উল্ল্যেখ করেন।\nএমপি লিটন হত্যার ঘটনায় পুলিশ দুটি মামলা দায়ের করে। একটি অস্ত্র মামলা ও অপরটি হত্যা মামলা। অস্ত্র মামলার রায়েও একমাত্র আসামি আব্দুল কাদের খানের ১২ বছরের কারাদণ্ড হয়েছে।\nএদিকে, নিহত এমপি মঞ্জুরুল ইসলাম লিটনের সহধর্মিণী সৈয়দা খুরশিদ জাহান স্মৃতি এবং সুন্দরগঞ্জের সর্বস্তরের মানুষ এই হত্যা মামলার আসামিদের ফাঁসির রায় দ্রুত কার্যকরের দাবি জানিয়েছেন। আজ মঞ্জুরুল ইসলাম লিটন হত্যাকাণ্ডের চতুর্থ বার্ষিকীতে সুন্দরগঞ্জের বামনডাঙ্গা সাহাবাজ মাস্টারপাড়ায় তাঁর কবরে পুষ্পস্তবক দিয়ে শ্রদ্ধা জানিয়েছে আওয়ামী, যুবলীগ, ছাত্রলীগসহ বিভিন্ন রাজনৈতিক দল, সামাজিক-সাংস্কৃতিক সংগঠন ও ব্যক্তিগতভাবে বিভিন্নজন। এছাড়াও কোরানখানি, দোয়া মাহফিল ও স্বাস্থ্যবিধি মেনে আলোচনা সভা অনুষ্ঠিত হবে।\nউল্লেখ্য, মঞ্জুরুল ইসলাম লিটন ছাত্রজীবন থেকেই ছিলেন মৌলবাদ ও সাপ্রদায়িকতার বিরুদ্ধে বলিষ্ঠ কণ্ঠস্বর। ১৯৯৮ সালে তিনি বঙ্গবন্ধু পরিষদের সুন্দরগঞ্জ উপজেলা শাখার সভাপতি মনোনীত হন। জামায়াত অধ্যূষিত সুন্দরগঞ্জে তিনি ২০০০সালে কুখ্যাত রাজাকার গোলাম আজমের জনসভা পণ্ড করে দেন ও তার আগমন প্রতিহত করেন। তিনি ২০০৩ সালে ব্যালটের মাধ্যমে আওয়ামী লীগের উপজেলা শাখার সভাপতি নির্বাচিত হন। এরপর ২০১৪ সালে জাতীয় নির্বাচনে তিনি সংসদ সদস্য নির্বাচিত হন। তিনি বাণিজ্য মন্ত্রণালয় সম্পর্কিত সংসদীয় স্থায়ী কমিটির অন্যতম সদস্য ছিলেন।\nঅপরদিকে, স্থানীয় আওয়ামী লীগ নেতারা বলেন, নিম্ন আদালতে দেয়া এমপি লিটনের হত্যা মামলায় আসামিদের ফাঁসির রায় উচ্চ আদালতেও বহাল থাকবে বলে আশা করেন সুন্দরগঞ্জের মানুষ। তারা আসামিদের ফাঁসির রায় কার্যকরের দাবি জানান। স্বামীর খুনীদের ফাঁসির রায় কার্যকর হলে একটু হলেও স্বস্তি পাবেন এমপি লিটনের শোকার্ত অসহায় বিধবা পত্নী সৈয়দা খুরশিদ জাহান স্মৃতি।


রাজেন্দ্র ইকো রিসোর্ট কোয়ারেন্টাইনে দেয়ার ঘোষণা\nপ্রকাশিত: ১০:১২ অপরাহ্ণ, এপ্রিল ৭, ২০২০\nমহামারী করোনাভাইরাসে কারণে সৃষ্ট সঙ্কটময় পরিস্থিতিতে রাজধানীর ধানমন্ডি, পল্টন, রামপুরা ও মোহাম্মদপুরে দুই শতাধিক পরিবারের মাঝে খাদ্যসামগ্রী বিতরণ করেছে ‘আন্তর্জাতিক বিজনেস ডেভেলপমেন্ট এ্যাসোসিয়েশন অব বাংলাদেশ’।\nএছাড়াও কোয়ারেন্টাইনের জন্য গাজীপুরে রাজেন্দ্র ইকো রিসোর্ট লি: বিনামূল্যে দেয়ার ঘোষণা দিয়েছেন সংগঠনের চেয়ারম্যান ড. যশোদা জীবন দেব নাথ (সিআইপি)।\nমঙ্গলবার দুপুরে ড. যশোদা জীবন দেব নাথ (সিআইপি) এর ব্যক্তিগত তহবিল থেকে নগরীর ধানমন্ডি, মোহাম্মদপুর, রামপুরা ও পল্টন এলাকার অসচ্ছল, অসহায়, মধ্যবিত্ত ও দারিদ্র পরিবারের মাঝে খাদ্যসামগ্রী বিতরণ করা হয়। এসময় তিনি কোয়ারেন্টাইনের জন্য রাজেন্দ্র ইকোসহ ফরিদপুরে নিজের বাড়ী কোয়ারেন্টাইনে দেওয়ার ঘোষণা দেন।\nসারমিন নাহার লীনার নেতৃত্বে খাদ্যসামগ্রী বিতরণ অনুষ্ঠানে উপস্থিত ছিলেন আন্তর্জাতিক বিজনেস ডেভেলপমেন্ট এ্যাসোসিয়েশন অব বাংলাদেশের চেয়ারম্যান ড. যশোদা জীবন দেব নাথ (সিআইপি), সংগঠনের সেক্রেটারি বাইজিদ আল হাসান ও ধানমন্ডি জোনের সহকারী পুলিশ কমিশনার মোঃ হাসিনুজ্জামান।\nসংগঠনের চেয়ারম্যান ড. যশোদা জীবন দেব নাথ বলেন, ‘দেশের সব মানুষ এখন ঘরে অবস্থান করছেন। হতদরিদ্ররা এখন আরো অসহায় হয়ে পড়েছে। এমতাবস্থায় অসহায়দের পাশে সবার অবস্থান থেকে সহযোগিতার হাত বাড়ানো উচিত। মাননীয় প্রধানমন্ত্রী যদি চান, তাহলে আমি এই সময়ে কোয়ারান্টাইনের জন্য গাজীপুরে আমাদের রাজেন্দ্র ইকো রিসোর্ট লি: সম্পূর্ণ বিনামূল্যে দিয়ে দিবো’।\nসেখানে ১০০ টির উপরে সুসজ্জিত রুম আছে জানিয়ে তিনি আরো বলেন, ফরিদপুরে আমার পৈত্রিক বাড়ী, একটি সরকারী স্কুল এবং একটি পুলিশ ফাঁড়ি করেছিলাম, যা এখন খালি পরে আছে। এই ক্রান্তিকালে ফরিদপুরবাসীর কোয়ারান্টানের জন্য সেগুলোও জেলা প্রশাসকের কাছে হস্তান্তর করতে চাই’।\nএ সময় মধ্যবিত্ত পরিবারের ঘরে ঘরে খাদ্যসামগ্রী পৌঁছে দেয়ার কাজ করেন বাইজিদ আল-হাসান, জুলফিকার হাসনাত, মোফাসসেল হোসেন, সৈয়দ আমিনুল করিম ও মনসুর সাগর।


মেসির জন্য আকর্ষণীয় প্রস্তাব রাখছে বার্সা - Bangla Kagoj\nমেসির জন্য আকর্ষণীয় প্রস্তাব রাখছে বার্সা\nনিউজ ডেস্কঃ অবশেষে ক্লাবের ইতিহাসের সেরা ফুটবলারটাকে রাজি করানো গেছে। বার্সেলোনায় থাকতে রাজি হয়েছেন লিওনেল মেসি। কাগজে-কলমে বার্সার সঙ্গে তার চুক্তির মেয়াদ আছে আর মাত্র ৪দিন। এতদিন অনিশ্চয়তায় ভুগলেও, বার্সা বোর্ড কিছুটা নিশ্চিন্ত হয়েছে। মেসির পক্ষ থেকে ইতিবাচক সাড়া মিলেছে।\nতবে তার জন্য কেমন প্রস্তাব দিচ্ছে ক্লাবটি সেটি এখনো জানা যায় নি। তবে কাতালানদের সাবেক ফরোয়ার্ড স্যামুয়েল ইতো মনে করেন, মেসির জন্য আকর্ষণীয় প্রস্তাবই রাখতে যাচ্ছে ক্লাবটি।\nসবশেষ ২০১৭ সালে মেসির সঙ্গে ৪ বছরের চুক্তি করেছিলো বার্সেলোনা। কিছুদিন আগে ফাঁস হওয়া তথ্য অনুযায়ী, ৪ বছরে শুধু বেতন-বোনাস বাবদ ক্লাব থেকে মেসি পেয়েছেন ৫৫৫ মিলিয়ন ইউরো! এমন তথ্যে চোখ কপালে ওঠে সবার। এবার তার জন্য কেমন প্রস্তাব নিয়ে হাজির হচ্ছে ক্লাবটি?\nক্যামেরুনের সাবেক তারকা ফরোয়ার্ড ইতো বলেন, আমি জানি লাপোর্তা (ক্লাব সভাপতি) মেসির জন্য আকর্ষণীয় প্রস্তাবই রাখতে যাচ্ছে। মেসিকে অন্য ক্লাবে, অন্য জার্সিতে দেখার কথা ভাবতেও পারছি না। এটি তার ক্লাব, তার বাড়ি। লিওই বার্সেলোনা, বার্সেলোনাই লিও। আমার মনে হয় না তার ক্লাব ছাড়তে চাওয়ার পেছনে আর্থিক কোন ব্যাপার জড়িত। টাকার জন্য সে ক্লাব ছাড়তে চায় নি।\nক্লাবে মেসির দীর্ঘদিনের সতীর্থ ও ঘনিষ্ঠ বন্ধু সার্জিও অ্যাগুয়েরো আসায় তার জন্য আক্রমনভাগের কাজ আরো সহজ হয়ে যাবে বলে মনে করেন ইতো। মেসির শুরুর দিনগুলোতে তার সঙ্গে খেলা ইতো মনে করেন, অ্যাগুয়েরো ও মেসি মিলে দুর্দান্ত একটি আক্রমনভাগ তৈরি করবেন।\nতিনি বলেন, তারা দু’জন মিলে প্রতি মৌসুমে কমপক্ষে ৬০টি গোল করতে পারবে। আমি ঈশ্বরের কাছে প্রার্থনা করবো তারা যেন ইনজুরি থেকে মুক্ত থাকে।\nবার্সায় মেসির সঙ্গে খেলার সময়ের কথা মনে করে ইতো ধন্যবাদ জানান মেসিকে।\nতিনি বলেন, ওর সবধরণের সামর্থ্য ছিল। আমার মনে হয় সে আরো অনেক গোল করতে পারতো। কিন্তু প্রতি মৌসুমে সে ৪০-৪৫টি করে গোল করছে এটি দেখে আমার অনেক ভালো লাগে। যখন আপনি ম্যাচে মেসিকে পাশে পাবেন, আপনার জন্য খেলাটা অনেক সহজ হয়ে যাবে। আমি তাকে অনেক ধন্যবাদ জানাই। সে হয়তো মিডিয়ায় বলেছে, আমি তাকে শুরুতে অনেক সহযোগিতা করেছি কিন্তু বিশ্বাস করুন তাকে শেখানোর মতো কিছু নেই আমার। সে এই খেলাটার গড। সে আমাদেরকে যা দিয়েছে বিনিময়ে আমরা তাকে তার কিছুই দিতে পারি নি।\nজানা গেছে, ২০২৩ সাল পর্যন্ত বার্সেলোনার সঙ্গে চুক্তিতে সম্মত হয়েছেন মেসি। আনুষ্ঠানিকভাবে এখন ঘোষণা দেয়ার বাকি কেবল।


যশোরে দিনমজুরকে গলাকেটে হত্যা করলো দুর্বৃত্তরা! যশোরে দিনমজুরকে গলাকেটে হত্যা করলো দুর্বৃত্তরা! – BBC News 24\nশুক্রবার, ২৭ নভেম্বর ২০২০, ০৫:৫৭ অপরাহ্ন\nযশোরে দিনমজুরকে গলাকেটে হত্যা করলো দুর্বৃত্তরা!\nফিরোজ জোয়ার্দ্দার- যশোরে মদন অধিকারী (৪০) নামে এক দিন মজুরের গলাকাটা লাশ উদ্ধার করেছে পুলিশ। বৃহস্পতিবার (২০ ই ডিসেম্বর) বেলা ১২টার দিকে সদর উপজেলার চুড়ামনকাঠি ইউনিয়নের মানিকদিহি গ্রামে রেললাইনের পাশ থেকে দিন মজুরের লাশটি উদ্ধার করা হয়। নিহতের গলা কাটা, মুখ, ঠোঁট, হাত ও নাকে আঘাতের চিহ্ন রয়েছে।\nনিহত মদন ঝিনাইদহের কালীগঞ্জ উপজেলার কল্লোলপাড়ার বিমল অধিকারীর ছেলে বলে জানিয়েছেন তার চাচাতো ভাই অশোক অধিকারী। অশোক বলেন, ‘মদন বিভিন্ন হাটে কাঁচামাল উঠানো- নামানোর কাজ করত। বুধবার সন্ধ্যার দিকে সে বাড়ি থেকে বের হয়ে যায়। এর পরে আর বাড়ি ফিরে যায়নি।\nঅনেক খোঁজাখুঁজি করে তার কোনো সন্ধান না পাওয়ায় বৃহস্পতিবার সকালে মানিকদিহি গ্রাম থেকে কেউ একজন ফোন করলে আমরা ঘটনাস্থলে এসে তার লাশ দেখতে পাই। কারা, কী কারণে তাকে হত্যা করেছে তা বলতে পারেননি অশোক। যশোর সদরের সাজিয়ালি পুলিশ ক্যাম্পের ইনচার্জ এসআই সুকুমার কুণ্ডু জানান, সকালে খবর পেয়ে মরদেহ উদ্ধার করে যশোর জেনারেল হাসপাতালে আনা হয়। পুলিশ এই হত্যাকাণ্ডের বিষয়টি খতিয়ে দেখছেন।


ইউপি নির্বাচন: ব্রাহ্মণবাড়িয়ায় ৩৫টি কেন্দ্র ঝুঁকিপূর্ণ\nFriday, 18th March , 2016, 10:23 am,BDST\nইউপি নির্বাচন: ব্রাহ্মণবাড়িয়ায় ৩৫টি কেন্দ্র ঝুঁকিপূর্ণ\nলাস্টনিউজবিডি, ১৮ মার্চ, ব্রাহ্মণবাড়িয়া: ব্রাহ্মণবাড়িয়া পৌরসভা নির্বাচনে ৪৮টি কেন্দ্রের মধ্যে ৩৫টি কেন্দ্রকেই ঝুঁকিপূর্ণ হিসেবে চিহ্নিত করেছে পুলিশ প্রশাসন। এসব কেন্দ্রের জন্য বিশেষ নিরাপত্তা প্রস্তুতি নেওয়া হয়েছে।\nব্রাহ্মণবাড়িয়ার পুলিশ সুপার মো. মিজানুর রহমান জানান, ঝুঁকিপূর্ণ চিহ্নিত ৩৫টি কেন্দ্রে ৬জন করে এবং সাধারণ ১৩টি কেন্দ্রে ৫জন করে পুলিশ সদস্য থাকবে। প্রতিটি কেন্দ্রে ১২ জন আনসার সদস্যের মধ্যে ২জন অস্ত্রধারী থাকবে। ঝুঁকিপূর্ণ চিহ্নিত কেন্দ্রে ৮টি এবং সাধারণ কেন্দ্রে ৭টি অস্ত্রধারী নিয়োজিত থাকবে।\nএছাড়া পুলিশের ৪টি স্ট্রাইকিং ফোর্স, ২ প্লাটুন বিজিবি ও র‌্যাবের ১০টি টিম কাজ করবে বলে জানান পুলিশ সুপার।\nব্রাহ্মণবাড়িয়া পৌরসভা নির্বাচনের রিটার্নিং কর্মকর্তা ও অতিরিক্ত জেলা প্রশাসক (সার্বিক) মো. বশিরুল হক ভূঁইয়া জানান, এ পৌরসভার ১২টি ওয়ার্ডের ভোটগ্রহণের জন্য ৪৮টি কেন্দ্র করা হয়েছে।\nএ পৌরসভার মোট ভোটার সংখ্যা এক লাখ ২৯ হাজার ৩৭ জন। এর মধ্যে ৫১ হাজার ৯১০ জন নারী এবং ৫১ হাজার ২৭ জন পুরুষ ভোটার রয়েছে। এখানে মেয়র পদে ৫জন, সাধারণ কাউন্সিলর পদে ৬০ জন এবং সংরক্ষিত নারী কাউন্সিলর পদে ১১ জন প্রতিদ্বন্দ্বিতা করছেন। নির্বাচন সুষ্ঠু ও শান্তিপূর্ণ করতে সব ধরনের প্রস্তুতি ইতোমধ্যে নেওয়া হয়েছে বলে জানান তিনি।


বিশেষ প্রতিনিধি ॥ বিএনপি-জামায়াত জোটের সকল ষড়যন্ত্র রাজনৈতিকভাবে মোকাবেলায় মাঠে নামছে কেন্দ্রীয় চৌদ্দ দল। আগামী ৫ জানুয়ারি ‘গণতন্ত্রের বিজয় দিবস’ একসঙ্গে পালন করবে আওয়ামী লীগ নেতৃত্বাধীন এই নির্বাচনী জোটটি। দিবসটিকে সামনে রেখে কেন্দ্রীয় ১৪ দল আগামী ৬ জানুয়ারি কেন্দ্রীয় শহীদ মিনারে সমাবেশ করবে। এছাড়া আগামী ১৫ জানুয়ারি থেকে সপ্তাহব্যাপী কেন্দ্রীয় ১৪ দল সাত বিভাগের বিএনপি-জামায়াত অধ্যুষিত বিভিন্ন জেলায় একাধিক টিমে বিভক্ত হয়ে সাংগঠনিক সফরের মাধ্যমে সকল নাশকতা ও ষড়যন্ত্রের বিরুদ্ধে দেশবাসীকে সজাগ ও ঐক্যবদ্ধ করবে। রবিবার সন্ধ্যায় ধানম-ির আওয়ামী লীগ সভানেত্রীর রাজনৈতিক কার্যালয়ে অনুষ্ঠিত কেন্দ্রীয় চৌদ্দ দলের বৈঠকে এসব সিদ্ধান্ত হয়। বৈঠক শেষে ব্রিফিংকালে ১৪ দলের কেন্দ্রীয় মুখপাত্র ও আওয়ামী লীগের সভাপতিম-লীর সদস্য মোহাম্মদ নাসিম কর্মসূচী ঘোষণা করে বলেন, আওয়ামী লীগ ও ১৪ দলকে প্রতিহত করার ক্ষমতা কারও নেই। বিএনপি ৫ জানুয়ারি নির্বাচন বানচাল করে গণতন্ত্রকে হত্যা করতে চেয়েছিল। যে কোন মূল্যে বিএনপি-জামায়াত দেশের গণতন্ত্র ব্যাহত ও দেশকে অস্থিতিশীল করার ষড়যন্ত্র করছে। আমরা তা কোনভাবেই হতে দেব না। সকল অপশক্তিকে রাজপথে থেকেই আমরা মোকাবেলা করব। আর তাদের ডাকা হরতাল জনগণ আবারও প্রত্যাখ্যান করবে।\nতরিকত ফেডারেশনের চেয়ারম্যান নজিবুল বশর মাইজভা-ারীর সভাপতিত্বে অনুষ্ঠিত বৈঠকে উপস্থিত ছিলেন আওয়ামী লীগ নেতা ডাঃ দীপু মনি, জাহাঙ্গীর কবির নানক, ড. আবদুস সোবহান গোলাপ, ড. হাছান মাহমুদ, এ্যাডভোকেট মৃণাল কান্তি দাস, আফজাল হোসেন, এস এম কামাল হোসেন, একেএম এনামুল হক শামীম, ওয়ার্কার্স পার্টির রাশেদ খান মেনন, জাসদের শরীফ নুরুল আম্বিয়া, জাতীয় পার্টির (জেপি) শেখ শহিদুল ইসলাম, সাম্যবাদী দলের দিলীপ বড়ুয়া, গণতন্ত্রী পার্টির নুরুর রহমান সেলিম, ডা. শহীদুল্লাহ শিকদার, বাসদের রেজাউর রশীদ খান, গণআজাদী লীগের এসকে শিকদার, ন্যাপের আবদুর রশীদ প্রমুখ।\nবৈঠক সূত্র জানায়, ১৪ দলের বৈঠকে শুধু কেন্দ্রীয় নয়, সারাদেশেই নির্বাচনী এই জোটকে আরও শক্তিশালী ও ঐক্যবদ্ধ করার ব্যাপারে মতামত তুলে ধরেন শরিক দলের নেতারা। সিদ্ধান্ত হয়- জোটের কেন্দ্রীয় নেতারা বিভিন্ন টিমে বিভক্ত হয়ে আগামী ১৫ জানুয়ারি থেকে সপ্তাহব্যাপী সারাদেশ সফর করবেন। আর এ সফরে প্রাধান্য দেয়া হবে বিএনপি-জামায়াত অধ্যুষিত কক্সবাজারের রামু, চট্টগ্রামের ফটিকছড়ি, রাজশাহীর বাঘা, গাইবান্ধার সাঘাটসহ দেশের বিভিন্ন জেলা-উপজেলাকে।\nবৈঠক শেষে মোহাম্মদ নাসিম বলেন, আওয়ামী লীগ জনগণের দল। আওয়ামী লীগের রয়েছে দীর্ঘ ইতিহাস। আমরা অতীতেও সমস্ত বাধা-বিঘেœর মধ্যেই কর্মসূচী পালন করেছি। গত নির্বাচনেও শেখ হাসিনার নেতৃত্বে সব বাধা-বিপত্তি উপেক্ষা করে আমরা নির্বাচন করেছি। তিনি বলেন, দেশে আজ গণতন্ত্র আছে বলেই খালেদা জিয়ার হুঙ্কার দিতে পারছেন, কথা বলতে পারছেন। কিন্তু তারা তো ৫ জানুয়ারি গণতন্ত্রকেই হত্যা করতে চেয়েছিল। এক প্রশ্নের জবাবে তিনি বলেন, বিএনপির হরতালে আমরা মোটেই আতঙ্কিত না। গাজীপুরে হরতাল ডেকেছিল কিন্তু বিএনপির একজন কর্মীও মাঠে নামেনি। জাতির জনক বঙ্গবন্ধু শেখ মুজিবুর রহমানকে নিয়ে তারেক রহমানের কটূক্তি প্রসঙ্গে নাসিম বলেন, উদ্দেশ্য প্রণোদিতভাবে প্রবাসে পলাতক এক ব্যক্তি জাতির জনককে কটাক্ষ করে মুক্তিযুদ্ধের ইতিহাস বিকৃত করছে। আমরা অত্যন্ত ধৈর্যের সঙ্গে তাকে মোকাবেলার চেষ্টা করেছি। কারণ বিএনপি নেত্রী ও তার পুত্রের উদ্দেশ্যেই হলো একটা অশুভ পরিস্থিতি সৃষ্টি করা।\nসন্ত্রাস করলে বিএনপির সব নেতাদের গ্রেফতার-খাদ্যমন্ত্রী ॥ হরতালের নামে কোন সন্ত্রাস করলে বিএনপির সব নেতাদের গ্রেফতার করা হবে বলে হুঁশিয়ারি উচ্চারণ করেছেন ঢাকা মহানগর আওয়ামী লীগের যুগ্ম সাধারণ সম্পাদক ও খাদ্যমন্ত্রী এ্যাডভোকেট কামরুল ইসলাম।\nরবিবার বিকেলে বঙ্গবন্ধু এভিনিউয়ে আওয়ামী লীগের কেন্দ্রীয় কার্যালয়ে নগর আওয়ামী লীগের জরুরী বর্ধিত সভায় তিনি এ হুঁশিয়ারি উচ্চারণ করে আরও বলেন, বিএনপির স্থায়ী কমিটির সদস্য গয়েশ্বর চন্দ্র রায় ও যুবদলের সভাপতি মোয়াজ্জেম হোসেন আলালকে গ্রেফতার করা হয়েছে। আর দু-একজন নেতা গ্রেফতার হবে। আর হরতালের নামে কোন সন্ত্রাস করলে বিএনপির সব নেতাদের গয়েশ্বর ও আলালের পরিণতি হবে।\nঢাকা মহানগর আওয়ামী লীগের ভারপ্রাপ্ত সভাপতি এম এ আজিজের সভাপতিত্বে বর্ধিত সভায় আরও বক্তব্য রাখেন নগর নেতা মুকুল চৌধুরী, শাহে আলম মুরাদ, সহিদুল ইসলাম মিলন, আবদুল হক সবুজ। বৈঠকে আজ সোমবার বিএনপির ডাকা হরতালে রাজপথে থাকার সিদ্ধান্ত হয়ে বলে জানা গেছে।\nবিশৃঙ্খলা বরদাস্ত করা হবে না- ড. হাছান ॥ ছাত্রলীগের প্রতি আহ্বান জানিয়ে আওয়ামী লীগের প্রচার ও প্রকাশনা সম্পাদক ড. হাছান মাহমুদ বলেন, আমাদের উন্নয়নের গতিধারা অব্যাহত রাখতে কোন বিশৃঙ্খলা বরদাস্ত করা হবে না। আমি ছাত্রলীগকে এদের (বিএনপি) প্রতিহত করতে আরও জোরদার ব্যবস্থা নিতে আহ্বান জানাই।\nশুক্রবার দুপুরে সেগুনবাগিচার খাজা নিজামুদ্দিন মিলনায়তনে আয়োজিত এক আলোচনা সভায় তিনি এসব কথা বলেন। ‘মুক্তিযুদ্ধ ও বঙ্গবন্ধুকে নিয়ে বক্তব্যের প্রতিবাদ ও চলমান রাজনীতি’ শীর্ষক এ আলোচনা সভার আয়োজন করে স্বাধীনতা পরিষদ। সংগঠনের উপদেষ্টা হাসিবুর রহমান মানিকের সভাপতিত্বে আলোচনা সভায় আরও বক্তব্য রাখেন খাদ্যমন্ত্রী এ্যাডভোকেট কামরুল ইসলাম, নগর নেতা শাহে আলম মুরাদ, কেন্দ্রীয় উপ-কমিটির সহ-সম্পাদক এ্যাডভোকেট বলরাম পোদ্দার প্রমুখ।\n# দল # হরতাল


আমার মুহসিন কিতাব-৮ - মাসিক আলকাউসার\nমাওলানা বদরুদ্দীন আলাভী রাহ.\n[মাওলানা বদরুদ্দীন আলাভী রাহ. ১৩১০ হিজরী মুতাবেক ১৮৯৩ সালে ভারতের উত্তর প্রদেশের আলীগড়ে জন্মগ্রহণ করেন।\nখান্দানীভাবে তিনি ছিলেন আলাভী। শুরু জীবনে ইংরেজি পড়াশোনা করেন। সেইসঙ্গে আরবী পড়াও শুরু করেন। ১৯১০ সালে পাঞ্জাব ইউনিভার্সিটিতে এন্ট্রান্স পরীক্ষায় অকৃতকার্য হলে পরিপূর্ণভাবে আরবী পড়াশোনায় মনোনিবেশ করেন। তিনি ছিলেন উস্তাযুল উলামা মাওলানা লুতফুল্লাহ আলীগড়ী রাহ.-এর শেষ সময়ের কৃতী ছাত্র।\nতাঁর কর্মজীবন শুরু হয় ১৯১৫ সালে এমএও কলেজ আলীগড়ের ল্যাটিন লাইব্রেরির আরবী ও ফারসী শাখার ইনচার্জ হিসেবে। ১৯২০-১৯২১ সালে তিনি মাদরাসায়ে লতীফিয়া আলীগড়ে শিক্ষকতা করেন। ১৯২১ সালেই মুসলিম ইউনিভার্সিটির ইন্টারমিডিয়েট কলেজে আরবীর শিক্ষক নিযুক্ত হন। ১৯২৩ সালে মুসলিম ইউনিভার্সিটির আরবী শাখার লেকচারার নিযুক্ত হন। ১৯৫৪ সালে মুসলিম ইউনিভার্সিটির দায়িত্ব থেকে অব্যাহতি গ্রহণ করেন।\nইংরেজি ভাষায় তাঁর অনেক দক্ষতা ছিল। দেশ ভাগ হওয়ার আগে মুসলিম ইউনিভার্সিটির পাঠদান মাধ্যম ছিল ইংরেজি। সেখানে তিনি সাবলীলভাবে ইংরেজিতে লেকচার দিতেন। এছাড়া ইংরেজি, উর্দূ, আরবী তিন ভাষায়ই প্রবন্ধ-নিবন্ধ লিখতেন। এই তিন ভাষায়ই তাঁর রচনাবলী রয়েছে। তন্মধ্যে নি¤েœাক্ত কিতাবগুলো উল্লেখযোগ্য, শরহুল মুখতার মিন শি‘রি বাশশার (তাহকীক ও তালীক), কালামে লুতফ, উসতাযুল উলামা, এরাবিয়ান পয়েট্রি এ- পয়েটস। এছাড়া দেওয়ানে ইবনে দুরাইদ ও দেওয়ানে বাশশার কিতাব দুটিও তাঁর তাহকীকে মিসর ও বৈরুত থেকে প্রকাশিত হয়েছে।\n১৭ মুহাররম ১৩৮৫ হিজরী/১৬ মে ১৯৬৫ সালে এই মনীষী আখেরাতের সফরে রওয়ানা হয়ে যান।\nআলীগড় মুসলিম ইউনিভার্সিটির কবরস্থানে তাঁকে দাফন করা হয়। -ফয়সাল আহমদ ভাটকালী]\nআমার মরহুমা আম্মাজান ছিলেন এক মহীয়সী নারী। পরহেযগার আলেমা। আল্লাহ তাআলা তাঁকে প্রতিপালন ও শাসনের আশ্চর্য যোগ্যতা দান করেছিলেন। বড় হওয়ার পরও বাচ্চাদের তালীম তরবিয়তের সম্পর্ক আব্বাজানের সাথে ছিল না। সব বিষয় ন্যস্ত ছিল আম্মাজানে উপর।\nপ্রচলিত নিয়ম অনুযায়ী আমাকে প্রথমে কুরআন মাজীদ পড়ানো হয়। এরপর মৌলভী ইসমাঈল মিরাঠীর কিতাবগুলো শুরু হয়। সীরাত ও আরব ইতিহাসের আগ্রহ আম্মাজানই তৈরি করে দিয়েছিলেন। উর্দূ পড়া শেখার সঙ্গে সঙ্গেই সীরাতের এক বিরাট কিতাব ধরিয়ে দেওয়া হয়। নাম ‘শামসুত তাওয়ারীখ’। একজন কিতাব বিক্রেতা ফেরি করে এই কিতাব নিয়ে এলে আম্মা আমার জন্য সেটি সংগ্রহ করেন। এরপর যখন কিতাবটি মলাট লাগানোর জন্য দেওয়া হয়, আমার স্পষ্ট মনে আছে- কী অস্থির হয়ে আমি লোকটির ফিরে আসার অপেক্ষা করেছি। সেসময় আমার সমবয়সী এক চাচাত ভাই এসেছিল। তাগাদা দেওয়ার জন্য বারবার তাকে বাইন্ডারের কাছে পাঠিয়েছি। দীর্ঘ প্রতীক্ষার পর একসময় কিতাবটি আনা হয়! তখন কুরআন মাজীদের সবক ও দাওরের পর পুরো সময় ‘শামসুত তাওয়ারীখ’ পড়ার মধ্যেই কাটাতে শুরু করেছি। সেসময় আমার বয়স নয় দশ বছরের বেশি হবে না। তাই অনেক কথাই বুঝতে পারতাম না। তবু খুব আগ্রহ নিয়ে পড়ে যেতাম। একপর্যায়ে কিতাবটি সমাপ্ত হল। এরপর শুরু হল আম্মাকে শোনানোর পালা!\nমোটকথা কোনো না কোনো বাহানায় এই কিতাবের প্রতি মহব্বত প্রকাশ এবং এই কিতাব নিয়ে পড়ে থাকতে আমার ভালো লাগত। এই অবস্থা দেখে ভাইজান চাকরিতে চলে যাওয়ার পরও প্রত্যেক চিঠিতে প্রিয়জনদেরকে সালাম পাঠানোর সঙ্গে সঙ্গে এই কিতাবের উদ্দেশ্যেও সালাম পাঠাতেন।\nসেসময় অমৃতসর থেকে ‘ওয়াকীল’ নামে (সাপ্তাহিক, পরবর্তীতে ত্রৈমাসিক) একটি পত্রিকা বের হত। তাতে মুসলিম বিশ্বের খবরাদি খুব গুরুত্বের সঙ্গে ছাপা হতো। আব্বা আমাকে সেই পত্রিকার গ্রাহক বানিয়ে দিলেন। একবার তাতে ‘শামসুত তাওয়ারীখে’র দ্বিতীয় খণ্ডের একটি বিজ্ঞাপন নজরে পড়ল। অর্ডার পাঠানোর সঙ্গে সঙ্গেই কিতাবটি চলে এল। এই খ- ছিল হযরত আবু বকর সিদ্দীক রাযি.-এর জীবনী নিয়ে। সেটি প্রথম খণ্ডের একতৃতীয়াংশের সমান। কয়েক দিনেই পড়ে ফেললাম। এবার কিছু লেখার আগ্রহ হল। তিলাওয়াত ও দাওরের জন্য আমার কাছে কুরআন মাজীদের যেই নুসখা ছিল তার হাশিয়ায় শাহ আবদুল কাদের রাহ.কৃত তরজমা ও তাফসীরে ইবনে আব্বাস রাযি.-এর উর্দূ অনুবাদ ছিল। আমি ঐ তাফসীরকে ভিন্ন কিতাব হিসাবে প্রস্তুত করতে শুরু করলাম। অল্পকিছু লেখা হল। এরপর ‘শামসুত তাওয়ারীখে’র সহায়তায় আরব ইতিহাস বিষয়ে লিখতে শুরু করলাম।\n‘শামসুত তাওয়ারীখ’ দ্বিতীয় খণ্ডের সাথে মৌলভী আবদুর রহমান অমৃতসরীর ‘সফরনামায়ে বিলাদে ইসলামিয়া’ কিতাবটিও সংগ্রহ করা হয়েছিল। তাতে কনস্টান্টিনোপলের ইতিহাস পড়েছি। সেই সূত্রে মাওলানা শিবলী নোমানী রাহ.-এর সফরনামা (সফরনামায়ে রোম ও মিছ্র ও শাম) এর প্রতি আগ্রহ তৈরি হয়েছে। তখন এ কিতাবটিও সংগ্রহ করা হয়। কিতাবটি খুবই সুন্দর এবং মুগ্ধকর।\nসেসময় আমাকে ফারসী ও ইংরেজি পড়ানো হচ্ছিল। সেখান থেকেই পড়ানোর প্রতি আগ্রহ হয়। ফলে যেসব ছেলেরা আমার সঙ্গে খেলতে আসত আমি তাদেরকে নিচু একটা জায়গায় বসিয়ে নিজে বসতাম উঁচু জায়গায়। এরপর যেগুলো পড়ে এসেছি সেগুলো তাদেরকে পড়াতাম। সেখানেই (পরিবারের) এক খাদেম সাহেব আমার কাছে ‘তাওয়ারীখে হাবীবে ইলাহ’ কিতাবটি পড়েছেন।\nআম্মা যে কিতাবগুলো নানার কাছে পড়েছিলেন তার মধ্যে ফারসী ভাষার নিয়ম-কানুন বিষয়ক একটি কিতাব ছিল ‘উসূলে আজীবা’ নামে। আমাকে এই কিতাব পড়ানো হয়নি। কিন্তু যখনই কিতাবটি দেখেছি খুব পছন্দ হয়েছে। তাই ছোট ভাইকে সেই কিতাব পড়িয়ে নিজের না পড়ার আফসোস দূর করেছি।\nফারসীর পর আরবী পড়ানো শুরু হল। তখন আমার নামে ‘আন-নদওয়া’ ও ‘আলবায়ান’ পত্রিকা দুটিও জারি করা হল। এরই মধ্যে মাওলানা শিবলী নোমানী রাহ.-এর অন্য রচনাগুলোও খুব আগ্রহের সঙ্গে পড়া হয়েছে।\nএসময় ‘শামসুত তাওয়ারীখ’-এর তৃতীয় খ- ছাপা শুরু হয়েছে। প্রতি মাসে যেটুকু ছাপা হতো সেটুকু এসে যেত। এভাবে কয়েক বছরে কিতাবটি সমাপ্ত হয়ে পুরো কিতাব সংগ্রহে এল। চতুর্থ খ-ও এভাবে সংগ্রহ করা হল। কিন্তু আফসোসের বিষয় হল, প্রথম যে অংশটি আমার কাছে একসময় খুবই প্রিয় ছিল সেটি হাতছাড়া হয়ে গেল। মেহেরবান একজন ধার নিয়ে আর ফেরত দেননি।\nআরবী পড়া শুরু করতেই বিভিন্ন ধরনের আরবী বাক্য তৈরি শুরু হল। যিনি পড়াতেন তিনি যদি কোনো অংশ ছেড়ে যেতেন আমি ছাড়তাম না। আরবী মশকের জন্য ‘ইরশাদুত তালাব’-এর সাহায্য নিতাম। মৌলভী আমজাদ আলী বিহারীর ‘আলইনতিখাবুল জাদীদ’ কিতাবটিও সেসময় প্রাথমিক স্তরগুলোতে খুব উপকারী সাব্যস্ত হয়েছে। এখনো প্রাথমিক শিক্ষার্থীদের জন্য আমি সেই কিতাব পড়ার পরামর্শ দিই। আবদুর রহমান অমৃতসরীর লেখা ‘আরবী বোলচাল’ কিতাবটি আব্বা কিছুদিন আমাকে মশক করিয়েছেন। কিন্তু এই মশক বেশিদিন অব্যাহত থাকেনি। এটা সেই সময়ের কথা যখন আমি মাধ্যমিক স্তরের আরবী পড়ছি।\nএইসময় উসতাযুল উলামা (মাওলানা লুতফুল্লাহ আলীগড়ী রাহ.)-এর খেদমতে আমাকে সোপর্দ করা হল। তার কাছে সর্বপ্রথম পড়লাম মাইবুযী। তাঁর বরকতময় সান্নিধ্যে যে কিতাবই পড়া হয়েছে আমার জন্য সেটি খুবই উপকারী এবং মুহসিন সাব্যস্ত হয়েছে। এরমধ্যে দরসে নেযামীর কিতাব ছাড়াও বহু কিতাব ছিল। সেগুলো এত আনন্দ নিয়ে পড়া হয়েছে যে, একটি শুরু হলে অন্যটির দিকে তাকাতেও মন চাইত না। এগুলোর সঙ্গে আরবী সাহিত্যের কিছু কিতাব পড়া এবং আরবী হাতের লেখার অনুশীলনও অব্যাহত ছিল। সেইসঙ্গে কয়েকটি আরবী পুস্তিকাও রচনা করা হয়েছে।\nআরবীর সাথে সাথে ইংরেজি পড়াও কিছুদিন চলল। ১৯১০ সালে পাঞ্জাব ইউনিভার্সিটিতে এন্ট্রান্স পরীক্ষা দিলাম। সিদ্ধান্ত নিলাম, পাশ করলে কলেজে ভর্তি হব। কিন্তু আল্লাহ্র ফায়সালা ছিল ভিন্ন। পরীক্ষায় পাশ করতে পারলাম না। ফলে ইংরেজি পড়া একরকম বন্ধ হয়ে গেল। পুরো সময় তখন কাটতে থাকল আরবী পড়ার মধ্যে। তবে আব্বাজান কখনো ইংরেজিতে কোনো কিছু ‘ইমলা’ করাতেন (অর্থাৎ তিনি যা মুখে বলতেন আমি তাই লিখতাম), ব্যস এতটুকুই।\n১৯২১ সালে ইন্টারমেডিয়েট কলেজে আরবী শিক্ষক হিসেবে আমার নিয়োগ হল। প্রথম বছর দরসে উর্দূতেই তরজমা করতাম। কিন্তু ছাত্ররা ইংরেজি অনুবাদ করার জন্য আবেদন করল। তখন ইংরেজি ভাষা ও ব্যাকরণ মুতালাআ করা আবশ্যক হয়ে পড়ল। মোটকথা, ছুটে যাওয়া ইংরেজি আবার ফিরে এল। দ্বিতীয় বছর থেকে ইংরেজিতেই দরস করানো শুরু করলাম। ইংরেজিতে ‘নিকোলসন’-এর লিটারেরী হিস্ট্রি, ‘চার্লস লাইল’-এর এরাবিয়ান পয়েট্রি ও মুকাদ্দামায়ে মুফাদদালিয়াত, ‘ক্লাউসটন’-এর এরাবিয়ান পয়েট্রি এবং ‘ক্লেমেন হার্ট’-এর এরাবিক লিটারেচর ইত্যাদি বই থেকে সেসময় অনেক উপকৃত হয়েছি। আগেই বলেছি, আমার আরবী লেখালেখি অব্যাহত ছিল। সেই সূত্রে ইন্টারমেডিয়েটে থাকাকালে মিসর ও শামের বিভিন্ন পত্রিকায় আমার আরবী প্রবন্ধ-নিবন্ধ ছেপেছে। একসময় রচনা ও লেখালেখির এই আগ্রহ আমাকে ইবনে দুরাইদ ও বাশশার-এর কিতাবাদির উপর কাজ করতে উদ্বুদ্ধ করল। এই কাজগুলোর একটি অংশ মিসর থেকে প্রকাশিত হয়েছে (‘শরহুল মুখতার’ নামে)। এই সময় বন্ধুবর মাওলানা আবদুল আযীয মাইমানের -ছোট তবে দুর্লভ- সংগ্রহশালা ব্যবহার করেছি। এর প্রতিটি কিতাবই আমার জন্য মুহসিন হয়েছে। সেইসব কিতাবের একটি সূচি সংযুক্ত হয়েছে ‘শরহুল মুখতার’ কিতাবে।\nএগুলো ছাড়া আমার মুহসিন কিতাবের তালিকায় আরো যে কিতাবগুলোর নাম উল্লেখ করা আবশ্যক মনে করি সেগুলো হলো,\nতাফসীর শাস্ত্রে- খাযেন, হাশিয়ায়ে জামাল।\nশরহুল হাদীসে- ফাতহুল বারী, উমদাতুল কারী, লামাআতুত তানকীহ, মিরকাতুল মাফাতীহ।\nরিজাল শাস্ত্রে- তাহযীবুত তাহযীব।\nফিকহ শাস্ত্রে- ফতহুল কাদীর, বিনায়াহ, ইনায়াহ।\nঅভিধানের মধ্যে- আলকামুসুল মুহীত।\nকাব্যে- বিখ্যাত কবিদের দিওয়ানসমূহ।\nগদ্যে- আবু আলী আলকালী এর ‘আলআমালী’ এবং মুবাররাদের ‘আলকামেল’।\nতাসাওউফ সংক্রান্ত কিতাবাদির মধ্যে- আখবারুল আখইয়ার (আবদুল হক মুহাদ্দিসে দেহলভী রাহ. রচিত) ও উসূলুল মাকসূদ (শাহ তুরাব আলী কলন্দর কাকূরী রচিত) ইত্যাদি।


আম্বানিদের রাজকীয় গণেশ বন্দনায় হাজির অমিতাভ থেকে রেখা! আর কোন বলি-তারকা ছিলেন , দেখে নিন | At Ambani’s Ganesh charurthi Utsav Amitabh to Rekha, shahrukh, turns head - Bengali Oneindia\n| Updated: Fri, Sep 14, 2018, 13:25 [IST]\nঢাক, ঢোল , নাগাড়ার তালে আপাতত মাত মুম্বই। মহারাষ্ট্রের দিকে দিকে চলছে গণেশ উৎসব উদযাপন। মহা সমারোহে, ধুমধাম সহকারে গণেশ বন্দনায় মেতে রয়েছেন সকলে। এরই মধ্যে গণেশ পূজায় বিশেষ আয়োজন করেছিলেন বিজনেস টাইকুন মুকেশ আম্বানি। মুম্বইয়ে তাঁর বাড়ি আন্টিলিয়াতে গণেশ চতুর্থী উপলক্ষ্যে আয়োজন করেছিলেন রাজকীয় গণেশ পুজো।\n'বাদশা'-র সঙ্গে বেগম !\nমুকেশ আম্বানির বাড়িতে পুজো , আর সেখানে বলিউড বাদশা শাহরুখ নিমন্ত্রিত হবে না, তা কী হয়! এদিন শাহরুখের সঙ্গে নিমন্ত্রিত ছিলেন তাঁর স্ত্রী গৌরীও।\nকাপুর পরিবারের দুই নামী অভিনেত্রী করিশ্মা ও করিনাকেও এদিন দেখা গেল আম্বানি পরিবারের গণেশ পূজায়।\nবচ্চনদের সঙ্গে আম্বানিদের সম্পর্ক বহুদিনের। এদিন দেখা গেল গণেশ পূজা উপলক্ষ্যে মেয়ে শ্বেতার সঙ্গে নিয়ে আন্টিলিয়া পৌঁছন অমিতাভ বচ্চন।\nলাইমলাইট কাড়লেন রেখা!\nসোনালী-সবুজ শাড়িতে রেখা এদিন ছিলেন অপরূপা! আন্টিলিয়াতে তিনি পৌঁছতেই সমস্ত লাইমলাইট শুষে নেন তিনি।\n[আরও পড়ুন:শেষবারের মত গণেশ পুজো আরকে স্টুডিওতে! আবেগঘন কাপুররা, দেখুন ভিডিও]\nআম্বানি পরিবারের গণেশ পুজোয় চতুর্থীর রাতে পৌঁছে যান বলিউডের মিস্টার পারফেকশনিস্ট আমির খান।\n[আরও পড়ুন:মাধুরী থেকে শিল্পারা মাতলেন গণেশ বন্দনায়, দেখে নিন বলি-স্টারদের গণেশ চতুর্থী উদযাপনের ছবি]\nএদিন নিমন্ত্রিতদের স্বাগত জানাতে তৎপর ছিলেন মুকেশ আম্বানি। শিবসেনা প্রধান উদ্ধব ঠাকরে আন্টিলিয়া আসতেই ব্যস্ত হয়ে পড়েন মুকেশ।\n[আরও পড়ুন:কোথাও আখের ঠাকুর , কোথাও ৭০ কেজি সোনার সাজ! গণেশ চতুর্থী উপলক্ষ্যে উৎসবে মাত মুম্বই থেকে তামিলনাড়ু]\nরাজকীয় সাজে নীতা আম্বানি\nগণেশ পুজো উপলক্ষ্যে রাজকীয় সাজে সেজেছিলেন মুকেশ পত্নী নীতা। তাঁর সেই সাজের ছবিও প্রকাশ্যে আসে।\nহাজির মিস্টার অ্যান্ড মিসেস নেনে\nমিসেস নেন মাধুরী দীক্ষিতও এদিন আম্বানিদের গণেশ বন্দনায়া হাজির ছিলেন।\nmukesh ambani salman khan ganesh chaturthi amitabh bachchan মুকেশ আম্বানি শাহরুখ খান গণেশ চতুর্থী\nOn the auspicious day of Ganesh Chaturthi, Bollywood celebs including Shahrukh Khan, Gauri Khan, Aamir Khan, Kareena Kapoor Khan, Karisma Kapoor, Amitabh Bachchan, Shweta Bachchan and Rekha were present at the Ambani's residence, Antilia.


কাব্যনাট্যের সৌকর্যে সৈয়দ শামসুল হক -Deshebideshe\nআজ সৈয়দ শামসুল হকের প্রথম মৃত্যুবার্ষিকী (১৯৩৫-২০১৬)। বহুমাত্রিক সৃষ্টিকর্মের অন্যতম ব্যক্তিত্ব তিনি। তিনিই প্রথম বাংলা কাব্যনাট্যে স্বতন্ত্র ধারা সংযুক্ত করেছেন। এর আগে রবীন্দ্রনাথ থেকে বুদ্ধদেব বসু পর্যন্ত তাঁদের আধুনিক ভাবনায় পৌরাণিক বিষয় ও অঙ্কময় আঙ্গিকের যে ছকটি কাব্যনাট্যে বহুল প্রচলন ছিল, তাকে অতিক্রম করে তিনিই প্রথম সমকালীন জটিল জীবনের বাস্তবতা রূপায়ণে নাটকে কাব্যের মূর্ছনা সঞ্চারিত করেছেন।\nসব্যসাচী লেখক হিসেবে তাঁর প্রথম কাব্যগ্রন্থ প্রকাশিত হয় ১৯৬১ সালে। তাঁর বর্তমান কাব্যের সংখ্যা ১৬টির মতো। ছয়টির বেশি গল্পগ্রন্থ এবং একাধিক উপন্যাসের রচয়িতা তিনি। ম্যাকবেথ ও টেম্পেস্টের মতো একাধিক নাটকের সার্থক অনুবাদক ছাড়া 'অন্তর্গত' (১৯৮৪) নামে একটি কথাকাব্যের রচয়িতা তিনি। 'পায়ের আওয়াজ পাওয়া যায়' (১৯৭৬), 'গণনায়ক' (১৯৭৬), 'নূরলদীনের সারা জীবন' (১৯৮২), 'এখানে এখন' (১৯৮২), 'যুদ্ধ যুদ্ধ' (১৯৯১), 'ঈর্ষা' (১৯৯১) প্রভৃতি নাটকের রচয়িতা হিসেবে খ্যাতিমান সৈয়দ হক। ১৯৯১ সালে তাঁর কাব্যনাট্যসমগ্র প্রকাশিত হয়। এতে সংকলিত হয়েছে : পায়ের আওয়াজ পাওয়া যায়, নূরলদীনের সারা জীবন, এখানে এখন, গণনায়ক এবং ঈর্ষা।\nসৈয়দ শামসুল হকের নাট্যজগতে প্রবেশের বা নাটক রচনা করার একটি ভূমিকা রয়েছে। নিজের বাল্যকালে টাইফয়েডে আক্রান্ত থেকে বেঁচে ওঠাকে তিনি 'নাটকের প্রথম দোলা' বলেছেন। এ সময় থেকে তিনি নাটকের জন্য তৈরি হচ্ছিলেন। নিজেদের ছোট শহরে চিকিৎসক বাবার সঙ্গে শীতের মধ্যে ভ্রাম্যমাণ যাত্রাদলের যাত্রা দেখার অভিজ্ঞতা পরবর্তী সময় নাটক রচনায় ফলপ্রসূ হয়েছিল।\nতাঁর যাত্রাপাগল বাবা যৌবনে শখে নাটকে অভিনয় করেছিলেন। একটি নাটকও লিখেছিলেন তিনি। অর্থাৎ পিতৃসান্নিধ্যে বাল্যকাল থেকে নাটকের জন্য তৈরি হয়েছেন তিনি। ঢাকা বিশ্ববিদ্যালয়ে ইংরেজি সাহিত্য অধ্যয়নের সময় মুনীর চৌধুরীর নাটকের মহড়া দেখেছেন। ছাত্রজীবনে বেতার নাটকের অনুবাদ করেছেন এবং টেলিভিশন কেন্দ্রের জন্য মৌলিক নাটক লিখেছেন। তাঁর মতে, 'আমার বলবার কথাটি বলবার জন্যেই একদিন আমাকে কবিতা, গল্প, উপন্যাসের পাশাপাশি নাটককেও ব্যবহার করতে হয়েছে।'\nবিশ্ববিদ্যালয় জীবনে তাঁকে মুনীর চৌধুরী 'তোমার হাতে নাটক হবে' বলেছিলেন। সে সময় ইংরেজি একাঙ্কিকা অনুবাদ করেছেন তিনি। তবে যৌবনে কবিতা নিয়ে ব্যস্ত থাকলেও গল্প-উপন্যাসের আঙিনায় পদচারণা ছিল তাঁর নির্বিঘ্ন। স্বাধীনতার পর বাংলাদেশের নাট্যচর্চায় প্রাণিত হয়েছেন তিনি। দেশের সমূহ বর্তমানকে ভাষামাধ্যমে আরো একটি স্তরে প্রকাশ করার দরজা দেখে কবিতার হাত ধরে নাটকে প্রবেশ তাঁর। কারণ তিনি হয়তো মনে করেছেন, খণ্ড কবিতার সব সম্ভাবনা আবিষ্কার করে ফেলেছেন। সেখান থেকে মুখ ফেরানোর জন্য মহাকাব্য, কথাকাব্য ও কাব্যনাট্য লেখার অনুপ্রেরণা লাভ করেন সৈয়দ হক। কাব্যনাট্য রচনার পরিপ্রেক্ষিত তিনি নিজেই বর্ণনা করেছেন :\n“কাব্যনাট্যই শেষ পর্যন্ত আমার করোটিতে জয়ী হয়; টিএস এলিয়টের কাব্যনাট্য-ভাবনা আমাকে ক্রয় করে; আমি লক্ষ না করে পারি না যে আমাদের মাটির নাট্যবুদ্ধিতে কাব্য এবং সংগীতই হচ্ছে নাটকের স্বাভাবিক আশ্রয়; আরো লক্ষ করি, আমাদের শ্রমজীবী মানুষের স্বাভাবিক প্রবণতাই হচ্ছে এক ধরনের কবিতাশ্রয়ী উপমা, চিত্রকল্প, রূপকল্প উচ্চারণ করা। আমাদের রাজনৈতিক স্লোগানগুলো তো সম্পূর্ণভাবে ছন্দ ও মিলনির্ভর; লক্ষ করি, আমাদের সাধারণ প্রতিভা এই যে আমরা একটি ভাব প্রকাশের জন্য একই সঙ্গে একাধিক উপমা বা রূপকল্প ব্যবহার না করে তৃপ্ত হই না। ময়মনসিংহ গীতিকা, যা বহু দিন থেকেই আমি নাটকের পাণ্ডুলিপি বলে শনাক্ত করে এসেছি, আমাকে অনুপ্রাণিত করে; একই সঙ্গে বিশ্ববিদ্যালয় জীবনে পঠিত ধ্রুপদী গ্রিক নাটক আমাকে আচ্ছন্ন করে রাখে; শেকসপিয়ার, যাঁর নাটকের কথা বাবা অক্লান্তভাবে বলে যেতেন একদা, যা আমাকে এক তীব্র আলোকসম্পাতের ভেতর দাঁড় করিয়ে রাখে; এ অবস্থায় আমি, সত্তরের দশকের মাঝামাঝি, বিদেশ থেকে ছুটিতে দেশে ফিরে, ঢাকার প্রবল নাট্যতরঙ্গে ভেসে যাই এবং ফিরে গিয়ে রচনা করি ‘পায়ের আওয়াজ পাওয়া যায়’, এক সংকীর্ণ ঘরে, টেবিলের অভাবে দেয়ালে পা ঠেকিয়ে হাঁটুর ওপর খাতা রেখে, অফিস যাতায়াতের পথে পাতাল রেলে মনে মনে; এই রচনাটি শেষ করে উঠবার পর মনে হয়, দীর্ঘদিন থেকে এরই জন্য তো আমি প্রস্তুত হচ্ছিলাম।” (ভূমিকা, কাব্যনাট্য সমগ্র)\nঅর্থাৎ কাব্যনাট্য রচনায় তিনি শেকসপিয়ার ও টি এস এলিয়টের মতো চরিত্রের অন্তর্মুখী সংলাপ সৃজন করেছেন এবং কাব্য ও সংগীতের ঐতিহ্যিক ধারাকে সার্থক ব্যবহারে তুলে ধরেছেন। এ ছাড়া গ্রিক নাটকের মতো কোরাসের গুরুত্বকে আলোকিত করার জন্য লোকনাট্যের পরিবেশনা-রীতিকে তাঁর কাব্যনাট্যে অঙ্গীভূত করে নিয়েছেন। তাঁর গ্রামবাসী কিংবা লালকোরাস, নীলকোরাস ঠিক ঠিক গ্রিক ট্র্যাজেডির মতো নয়।\nসৈয়দ শামসুল হকের প্রথম কাব্যনাট্য 'পায়ের আওয়াজ পাওয়া যায়' মুক্তিযুদ্ধের নাটক হিসেবে অধিক পরিচিত। নাটকটির চরিত্রগুলো হচ্ছে—মাতব্বর, পীর সাহেব, মাতব্বরের মেয়ে, পাইক, গ্রামবাসী, তরুণদল ও মুক্তিযোদ্ধাগণ। নাটকটিতে কোনো দৃশ্য-বিভাজন নেই। একটানা কাহিনীর স্রোত বয়ে চলেছে। গ্রামবাসীর সংলাপ দিয়ে এটির শুরু। 'মানুষ আসতে আছে কালীপুর হাজীগঞ্জ থিকা... ক্রমান্বয়ে ফুলবাড়ী নাগেশ্বরী, যুমনার বানের লাহান’—মানুষের এই আগমনের ইঙ্গিতে রয়েছে সব প্রতিকূল পরিস্থিতি অতিক্রমের সম্ভাবনা। কাহিনীর শেষ মুহূর্তে মাতব্বর শুনেছেন, ‘পায়ের আওয়াজ শুনি মাঠ হয়া পার শত শত হাজার হাজার/ দৌড়ায় আসতে আছে এখানে এবার।' এই পায়ের আওয়াজ আসলে মুক্তিপাগল মানুষের আওয়াজ। যে পদধ্বনি রাজাকার মাতব্বরদের মতো মানুষকে ভীত করে তোলে। শেষে তার মৃত্যু আমাদের জাতীয় জীবনে মুক্তির আকাঙ্ক্ষার বারতা হয়ে ওঠে।\nএ নাটকের গ্রামবাসী গ্রিক নাটকের মতো কোরাসের ভূমিকায় অবতীর্ণ হয়েছে। শেষ সংলাপে আছে, ‘আছে দরকার। আছে জরুরি কারণ।... মানুষ সড়ক দিয়া মাথা তুইলা যাবে?’ মাতব্বর গ্রামবাসীকে মুক্তিবাহিনী থেকে দূরে থাকার পরামর্শ দিয়েছিল। কিন্তু তার দেশরক্ষার তত্ত্ব শুনে থ হয়ে যায় গ্রামবাসী। মিলিটারি কর্তৃক নির্যাতনের কথায় কর্ণপাত করেনি সে। সে নিজ কন্যাকে এক সৈনিকের হাতে তুলে দেয়। ফলে বিষপানে তার কন্যা মৃত্যুবরণ করে। নারীর সেই যন্ত্রণা নাটকের গভীরে প্রোথিত।\n'আমার কি আছে? গ্যাছে সুক\nয্যান কেউ নিয়া গ্যাছে গাভীনের বাঁটে যতটুক\nদুধ আছে নিষ্ঠুর দোহন দিয়া। সুখ নাই এখন সংসারে\nদুঃখেরও শক্তি নাই দুঃখ দেয় আবার আমারে—\nযেমন বিষের লতা, তারও জন্ম নাই কোনো নুনের পাহাড়ে।'\nকাব্যনাট্যে চরিত্রের মনোজগতের গভীরতল উন্মোচন হয়ে থাকে। এ নাটকে তার স্বাক্ষর পাওয়া যায়।\n'নূরলদীনের সারা জীবন'-এ আমাদের মাটির নায়কদের নিয়ে নাটকের মাধ্যমে কিছু করতে চেয়েছেন সৈয়দ হক। যে জাতি অতীত স্মরণ করে না, সে জাতি ভবিষ্যৎ নির্মাণ করতে পারে না। এ জন্য যেসব গণনায়ককে আমরা ভুলে গিয়েছিলাম, তাঁদের স্মরণ করা জরুরি। তাতে গণ-অন্দোলনের দীর্ঘদিনের ইতিহাস ও তার মহিমার কথা প্রকাশ পায়। আলোচ্য নাটকে নাট্যকারের সে প্রচেষ্টা লক্ষ করা যায়। তাঁর মতে, ‘ইতিহাস থেকে আমি পেয়েছি নূরলদীন, দয়াশীল ও গুডল্যাডকে, কল্পনায় আমি নির্মাণ করে নিয়েছি আব্বাস, আম্বিয়া, লিসবেথ, টমসন ও মরিসকে। নূরলদীনের আত্মা ও প্রেরণা আমি ইতিহাসের ভেতর থেকে সংগ্রহ করেছি, তাঁর ব্যক্তিগত জীবন ও মানসিক সংকট আমি সম্ভবপরতার ক্ষেত্র থেকে আবিষ্কার করে নিয়েছি।’\n১৪টি দৃশ্যে নাটকটি রচিত। রংপুরের শহর, গ্রাম ও বনাঞ্চল এর স্থান। এর কাল ১১৮৯ বাংলা সন।\nপ্রস্তাবনা সূত্রধার দিয়ে শুরু হয়েছে। 'নিলক্ষা আকাশ নীল, হাজার হাজার তারা ঐ নীলে অগণিত আর।...' এই প্রস্তাবনার পর লালকোরাস, নীলকোরাস ও নূরলদীনের কণ্ঠ দিয়ে প্রথম দৃশ্যের সূচনা হয়। পর্যায়ক্রমে নূরলদীনকে সাধারণ্যে জনপ্রিয় হয়ে ওঠার ও চরিত্রটি বিকশিত করার নাট্যিক কৌশল গ্রহণ করতে দেখা যায়। পঞ্চম দৃশ্য থেকে কুঠিয়ালদের আবির্ভাব ঘটে নাটকে। অষ্টম দৃশ্যে নূরলদীনের পিতৃস্মৃতি পারিবারিক জীবন উপস্থাপিত হয়েছে। নবম দৃশ্যে রেভিনিউ সুপারভাইজার মরিস বলেছেন, নূরলদীনকে হিন্দুরাও দেবতার মতো পূজা করে। অথচ সে অনেক মুসলিমের শত্রু। এই দৃশ্যে বিদ্রোহ দমনের কথা শোনা যায়। যুদ্ধের আশঙ্কায় বিচলিত দেখা যায় নূরলদীনের স্ত্রী আম্বিয়াকে দশম দৃশ্যে। দ্বাদশ দৃশ্যে ধ্বনি শোনা যায় 'জয় নবাব নূরলদীন'। ধৈর্য ধরে আন্দোলন করার আহ্বান আসে নেতার কাছ থেকে চতুর্দশ দৃশ্যে। আর রচিত হয় ইতিহাস। যুগে যুগে এ রকম নেতাদের আবির্ভাবের সম্ভাবনা উচ্চকিত হয় সংলাপে।\n'এক এ নূরলদীন যদি চলি যায়,\nএক এ নূরলদীন যদি মিশি যায়,\nঅযুত নূরলদীন য্যান আসি যায়,\nনিযুত নূরলদীন য্যান বাঁচি রয়।'\nনাট্যকার এই গণনায়ককে বাংলার অধিকার আদায়ের সংগ্রামের কিংবদন্তির নেতাদের সঙ্গে একীভূত করে দিয়েছেন। ব্রিটিশ কলোনির নীলকুঠিয়ালদের বিরুদ্ধে বিদ্রোহী নূরলদীনের উত্তরপুরুষ বঙ্গবন্ধু। ইতিহাস-ঐতিহ্য একীভূত এখানে—\nকাঁই সঙ্গে শুনিবে হামার?\nকাঁই সঙ্গে জাগিবে হামার?\nএ নিশীথে কাঁই সঙ্গে জাগিবে হামার?'\nদুই অঙ্কের 'এখানে এখন' নাটকে দুটি শ্রেণি-চরিত্র অঙ্কিত হয়েছে। এর আগে রাজাকার-মুক্তিযোদ্ধা এবং কলোনির উচ্চবর্গ ও স্থানীয় নিম্নবর্গের পরিচয় নাটকে উপস্থাপন করতে দেখা গেছে। এ নাটকে নাট্যকারের ভাষায় 'ব্যবহর্তা আর ব্যবহৃত' দুটি শ্রেণি দেখা যায়। তাঁর মতে, ব্যবহৃত মানুষরাই প্রায় পুরো জনগোষ্ঠী। স্বাধীনতার পর ভিন্নভাষী ব্যবহর্তাদের সরিয়ে নিজেরাই সেই জায়গায় বসেছে কতিপয় মানুষ। নাটকে 'ব্যবহার' শব্দটির নতুন অভিধা আনা হয়েছে। ঠিকাদার মুৎসুদ্দি আন্তর্জাতিক ব্যবসায়ী রফিকুল ইসলাম, একই গোত্রের নাসিরুদ্দিন, কালো পোশাকধারী অনামা, কলগার্ল মিনতি, নিঃসন্তান সুলতানা এবং সাদা ও কালো বেশধারী দুজন বিবেক চরিত্রের রূপায়ণ আছে নাটকে।\nপ্রথম অঙ্কে সাদা পোশাকধারীর কথোপকথন স্বপ্নের মারফতে বিন্যস্ত। দ্বিতীয় অঙ্কে চরিত্রের সংকট বিজড়িত দেশের পরিস্থিতি ব্যাখ্যায় : ‘স্বাধীনতা এসেছে থেকেই দ্যাখো/ মানুষের মনে স্বস্তি নেই—এ স্বাধীনতা নিয়েই।' সাদা পোশাকধারী বলেছে, 'শিয়রে জননী জাগে, লাশ ভেসে যায় ইতিহাসে।' অন্যদিকে অনামা চরিত্রটি যে শর্টকাট ব্যবসার পথ দেখাচ্ছে, তাতে কালোবাজারির ইঙ্গিত আছে। সুলতানা-রফিক সম্পর্ক বিবাহে মীমাংসিত স্থানে পৌঁছায়নি। মূলত স্বাধীনতা-উত্তর দেশের সংকটকে মধ্যবিত্তের দর্পণে তুলে ধরেছেন নাট্যকার। যাত্রার বিবেক চরিত্রের মতো নাটকে উপস্থাপিত কালো ও সাদা পোশাকধারী আমাদের সাংস্কৃতিক ঐতিহ্যের ধারায় সম্পৃক্ত।\n'গণনায়ক' উইলিয়াম শেকসপিয়ারের জুলিয়াস সিজার অবলম্বনে রচিত। 'পায়ের আওয়াজ পাওয়া যায়' কাব্যনাটকটি লেখার পর এটি রচনা অনিবার্য হয়ে পড়ে। কারণ তিনি রাজনৈতিক কিছু অভিজ্ঞতাকে পরীক্ষা করেছেন এখানে। এ নাটকে তিনি একটি রাজনৈতিক বিবেকের পালা বলতে চেয়েছেন।\nসাবেক উপনিবেশ এখন পতাকাপ্রাপ্ত রাষ্ট্রগুলোর বিবর্তমান রাজনৈতিক চেতনা ও অভিজ্ঞতারই অন্তর্গত—এ কথাগুলো বলার জন্য এই পালার অবতারণা করেছেন তিনি। রাজনীতি ও জীবন, ব্যক্তিগত ও সমষ্টিগত জীবনে ন্যায়-অন্যায়বোধ, দেশপ্রেমের ভিন্ন ভিন্ন প্রান্ত, অস্ত্র ও বিবেক—এসব প্রশ্নের উত্তর সন্ধান করেছেন তিনি শেকসপিয়ারের নাটকে। এটি অনুবাদ বা রূপান্তর নয়। 'জুলিয়াস সিজারে'র ছায়া অবলম্বনে নতুন রচনা। কিছু চরিত্র, কিছু দৃশ্য বর্জন করে নতুন কিছু অংশ রচনা করেছেন তিনি। চরিত্রের নতুন লক্ষণ ও পরিণতি দিয়েছেন। অভিজ্ঞতা ও সিদ্ধান্তগুলো স্থাপন করার জন্য এটি করেছেন। ঘটনার অন্তর্নিহিত সত্যের সংবাদ দেওয়ার জন্য বাংলার পটভূমি ব্যবহার করেছেন তিনি।\nশেকসপিয়ারের পঞ্চ অঙ্কের নাটকের মতো 'গণনায়কে'রও পাঁচটি অঙ্ক। তৃতীয় অঙ্কে নাটকীয় ক্রিয়ার চূড়ান্ত পরিণতি আছে রাষ্ট্রপতিকে হত্যা করার মধ্য দিয়ে। এ সময় মির্জা, স্বরাষ্ট্রমন্ত্রী সিকান্দার, সানাউল্লাহ, হুমায়ুন, দাউদ, আবু তাহের চরিত্র বঙ্গবন্ধুর হত্যাকারী হিসেবেই আমাদের পরিচিত মনে হয়েছে। রাষ্ট্রপতি ওসমানকে হত্যা করে সিকান্দার বলেছে, 'মুক্তি। স্বাধীনতা। নৈরাজ্যের অবসান।' বঙ্গবন্ধুর খুনিরা ঠিক এ রকমই বলেছিল। তবে নাট্যকারের অভীষ্ট নিহিত আছে এই বাক্যে, 'বাংলার মহত্তম সন্তান তিনি। বাংলাকে ভালোবেসেছেন। যা দিলেন, তিনি ছাড়া কে দিতে পারতেন?' নাটকটির ঘটনা, চরিত্র ও পরিস্থিতি সবই বঙ্গবন্ধু হত্যার ইতিহাসকে স্মরণ করিয়ে দেয়।\n'ঈর্ষা' নাটকে কাব্যনাট্যের চূড়ান্তরূপ দেখিয়েছেন সৈয়দ শামসুল হক। ঈর্ষা হয় প্রেম কিংবা দেহ সংসর্গে। এটাই গ্রাহ্য নাট্যকারের কাছে। ঈর্ষার নির্যাস নিয়ে 'ওথেলো' রচিত বলে তিনি মনে করেন। তবে ওথেলোর ঈর্ষা মানবিক নয়। হত্যা সংঘটনে তা পশুতুল্য হয়ে উঠেছে।\nআলোচ্য নাটকে ঈর্ষার মানবিক রূপ তুলে ধরতে চেয়েছেন তিনি। মানুষ পারে নিজের ভেতরে একাধিক ব্যক্তিত্বকে অনুভব করতে। নিজের প্রতি ঈর্ষান্বিত হতে। নিজেই নিজের প্রতিদ্বন্দ্বী। মূলত শেকসপিয়ারের ওথেলো তাঁর অনুপ্রেরণা হলেও তিনি নতুনত্ব সৃষ্টি করেছেন। এ সম্পর্কে তিনি বলেছেন :\n'তিনটি চরিত্র আর তাদের দীর্ঘ সাতটি সংলাপ বয়ন করা হয়েছে এই নাটকের বস্ত্র; প্রচলবহির্ভূত এই করণ বিষয়টির তুলনায় বেশি কৌতূহলের বলে মনে হতে পারে, এমনটি এর পাণ্ডুলিপিকালে কারো কারো মনে হয়েছে; তাই এখানেই বলে রাখা দরকার যে কোনো চমক সৃষ্টির জন্য নাটকের এহেন রূপ আমি নির্মাণ করিনি; ঈর্ষার বিশুদ্ধ একটি মানবিক পরিস্থিতিই আমাকে ঠেলে দিয়েছে চরিত্র-সংখ্যা অন্তিম অবধি কমিয়ে রাখবার এবং অন্তর্মুখী দীর্ঘ সংলাপ বাঁধবার দিকে।'\nপ্রৌঢ়, যুবতী ও যুবক—এই তিনটি চরিত্রের একের পর এক, অর্থাৎ প্রৌঢ়ের পর যুবতী, তারপর যুবক এবং আবার প্রৌঢ়-যুবক-যুবতী এবং আবারও প্রৌঢ়ের সংলাপে নাটকটি শেষ হয়। যুবতীর রয়েছে স্বামী অথচ প্রৌঢ় আর্টিস্ট তাঁর নগ্ন ছবি পছন্দ করেন। তাঁর আঁকা নগ্নিকা সিরিজের ছবিগুলো প্রদর্শনীতে দিতে চান তিনি। এই পারস্পরিক সম্পর্কের দ্বন্দ্ব নাট্যদ্বন্দ্বে রূপ পেয়েছে। শরীরের অধিকার থেকে বঞ্চিত আশঙ্কায় তাড়িত হয়ে তিনি বলেছেন :\n'তোমার নগ্নতার ওপর দিয়ে বহে যাচ্ছে যে নিঃশ্বাস সে আমার এবং আমার?\nতুমি তুমি, রক্তমাংসে যে তুমি, আমি সেই তোমাকেই চাই।\nআমার ক্যানভাস হোক অমর, তোমার নদীতে আমি মরতে চাই।'\nসৈয়দ শামসুল হকের পাঁচটি কাব্যনাট্য পরিকল্পিত আঙ্গিকে মঞ্চোপযোগী করে রচিত। এ জন্য চরিত্র, মঞ্চ এবং সংলাপ সম্পর্কে নাটকের টেক্সটে তিনি যথাযথ নির্দেশনা দিয়েছেন। 'পায়ের আওয়াজ পাওয়া যায়' গ্রামবাসীর সংখ্যা ২০ হলে ভালো হবে বলেছেন। দুজন ৯০ ও ১০০ বছরের বৃদ্ধ থাকলে ভালো। মঞ্চের নির্দেশনায় বলেছেন, এ নাটকটির মঞ্চ তিনদিকে কালো পর্দা সজ্জিত, মঞ্চের মাঝখানে একটি চেয়ার, কাঁঠাল কাঠের তৈরি, বহু ব্যবহারে তৈলাক্ত ও মসৃণ। দর্শক-সমাগম শুরু থেকেই মঞ্চ আবৃত থাকবে। স্তিমিত একটা সাধারণ আলোর ভেতরে অপেক্ষাকৃত জোরালো আলোয়—চেয়ারটি উদ্ভাসিত হবে। নেপথ্য থেকে বাঁশি ও ঢাকের মিলিত একটা সংগীত শোনা যাবে। সে সংগীত হৃদস্পন্দন অথবা তালে তালে বহু পদশব্দ এগিয়ে আসার অভিব্যক্তি। 'নূরলদীনে'র মঞ্চ হবে খোলা আকাশের নিচে অভিনীত হওয়ার উপযুক্ত। তবে মিলনায়তনে করার জন্য দর্শকদের ভেতর পর্যন্ত মঞ্চ প্রসারিত করতে হবে।\n'এখানে এখন' নাটকের দৃশ্যায়ন ঘর ও অফিস নির্ধারণ করা হয়েছে। লম্বা ফাঁকা জায়গাও আছে। সংলাপ ও ভাষার প্রসঙ্গে তিনি মতামত দিয়েছেন। প্রথম নাটকের গ্রামবাসীর সংলাপ একটানা রেখেছেন তিনি। তিনি বলেছেন, পীর সাহেবের সংলাপ কোথাও ওয়াজের সুরে উচ্চারিত হতে পারে। মাতব্বরের মেয়ের আবির্ভাব মুহূর্ত থেকে নেপথ্য শব্দের মাত্রা বৃদ্ধি করে পরিণতিতে পৌঁছাতে হবে। 'নূরলদীনে' তিনি রংপুরের সাধারণ মানুষের উচ্চারণ অক্ষুণ্ণ রেখেছেন। আঞ্চলিক ভাষা এ কাব্যনাট্যে ব্যবহার করলেও তিনি সবার বোধগম্যতার ভেতরে থাকতে চেয়েছেন। 'বলিল' জায়গায় 'বলিলোম', 'সেঠায়' স্থানে সে ঠাঁই ব্যবহার এবং 'ডিং খরচা' এই নামে কৃষকদের কাছ থেকে চাঁদা নিতেন নূরলদীন—এসব তথ্য নাট্যকারের।\nসৈয়দ শামসুল হকের কাব্যনাট্যগুলোর অধিকাংশ পাশ্চাত্যরীতিকে পাশ কাটিয়ে নিজস্ব অঙ্কে নির্মাণ করেছেন। এগুলোকে একটি মৌল উদ্দেশ্যে সরাসরি পদ্ধতিতে উপস্থাপন করেছেন তিনি। বহু দৃশ্য ও অঙ্কময় 'নূরলদীন' ও 'গণনায়কে'র সঙ্গে অপর তিনটির এ জন্য পার্থক্য আছে। এক দৃশ্যে সম্পন্ন হয়েছে এসব দৃশ্যকাব্য। বিষয়বস্তু ও আঙ্গিকের বৈচিত্র্যে সংলাপাত্মক একটি ভঙ্গি নিয়ে প্রচণ্ড গতির মধ্যে একাঙ্ক নাটকের জন্ম। উপরন্তু মানব জীবনের গভীরের দ্বান্দ্বিক ক্রিয়া এবং ঘটমান কাহিনীর চরম মুহূর্তে স্বল্প সময়ে দর্শক মানসে পৌঁছে যাওয়া একাঙ্ক নাটক রচনার উদ্দেশ্য। একাঙ্কের এই উদ্দেশ্যের সঙ্গে কাব্যনাট্যের অন্তরময় উপলব্ধি বিন্যাসের সম্মিলন লক্ষ করা যায় সৈয়দ হকের নাটকে। তাঁর ভেতর বাজিমাত করার কোনো প্রবণতা নেই। তাঁর কাব্যনাট্যগুলো তাৎপর্যময় কবিতার ছন্দে আলোড়িত। সেখানে উচ্চকিত সংলাপ অনুপস্থিত। বরং ব্যতিক্রমী নাটকীয় উপকরণ ও গভীর জীবনবোধে নির্মিত নাটকগুলো। মধ্যবিত্তের হতাশা কিংবা জোতদার-সমাচার অঙ্কন তাঁর প্রধান প্রচেষ্টা নয় কিংবা মৌলবাদ, বিচ্ছিন্নতার সূত্রও নয়। জীবন-সম্ভূত নাট্যিক ক্রিয়ায় দ্বান্দ্বিক সংঘাতের ভেতর দিয়ে মতাদর্শগত মূল সিদ্ধান্ত মানবিক আবেদনে পূর্ণ হয়ে উঠেছে তাঁর কাব্যনাট্যে। যেখানে উদ্দেশ্য একক, উপায় সংক্ষিপ্ত; সংবেদনা খুব তীব্র। কাব্যনাট্যের এই তীব্র সংবেদনা প্রকাশে সৈয়দ শামসুল হকের দক্ষতা অসামান্য।\nপ্রমথ চৌধুরী সবুজপত্রের…\nআহমদ ছফার মুক্তিযুদ্ধ…\nবাঙালি তখন ফুটবল-বিরূপ…


Rail Guard narrowly escaped death while repairing brake pressure underneath the train - Anandabazar\nRail Guard narrowly escaped death while repairing brake pressure underneath the train\n১১ নভেম্বর, ২০১৮, ০৫:০০:৫৫\nশেষ আপডেট: ১১ নভেম্বর, ২০১৮, ০৬:৫১:০৮\nওয়াকিটকির বার্তা বিভ্রান্তিতেই কি চালানো হল ট্রেন? উঠছে প্রশ্ন\nহাওড়া-দিঘা এক্সপ্রেসের ঘটনায় ওয়াকিটকির ‘বার্তা বিভ্রান্তি’-কেই সম্ভাব্য কারণ হিসেবে মনে করছেন রেলের তদন্তকারীরা। শুক্রবার ওই ট্রেনের গার্ড ‘ব্রেক পাইপ’ লাগানোর সময় ট্রেনটি চালাতে শুরু করেন চালক। কোনও মতে অক্ষত থাকেন গার্ড। সেই ঘটনার তদন্তে নেমে রেলের একটি সূত্রের দাবি, ওয়াকিটকির একই তরঙ্গে (ফ্রিকোয়েন্সি চ্যানেল) চালক, গার্ড, স্টেশন মাস্টারেরা কথা বলেন। সম্ভবত, ওই এলাকায় থাকা অন্য কোনও ট্রেনের গার্ডের নির্দেশ দিঘা এক্সপ্রেসের চালক তাঁর ওয়াকিটকিতে শুনেছিলেন। তিনি ভেবেছিলেন, এই নির্দেশ তাঁর ট্রেনের গার্ডই দিয়েছেন।\nতবে দক্ষিণ-পূর্ব রেল সরকারি ভাবে এই ঘটনা নিয়ে মুখ খুলতে চায়নি। তাদের মুখপাত্র সঞ্জয় ঘোষ বলেন, “ঘটনার তদন্ত হচ্ছে। সব সম্ভাবনাই খতিয়ে দেখা হচ্ছে। রিপোর্ট পেলে সব স্পষ্ট হবে।” শনিবারই এ ব্যাপারে চালককে জিজ্ঞাসাবাদ করেছে ৩ সদস্যের তদন্ত কমিটি। তবে রেলের একটি সূত্র বলছে, ওয়াকিটকি যন্ত্রে এমন বিভ্রান্তি হলে আরও বড় বিপদের আশঙ্কা থেকে যায়।\nশুক্রবার হাওড়া স্টেশনে নিউ কমপ্লেক্সের ২৩ নম্বর প্ল্যাটফর্ম থেকে সকাল ১১টা ১০ মিনিট নাগাদ হাওড়া-দিঘা এসি এক্সপ্রেস ছাড়ে। মিনিট দশেক পরে প্রায় দেড় কিলোমিটার দূরে চাঁদমারি ব্রিজের কাছে পিছনের দিকে দুটি কামরার সংযোগস্থলে থাকা ‘ব্রেক প্রেশার’ পাইপ খুলে গিয়ে ট্রেন দাঁড়িয়ে যায়। ট্রেনের গার্ড এস এন রায় ‘ব্রেক প্রেশার’ পাইপ জুড়তে কামরার নীচে ঢোকেন। পাইপ জোড়ার কয়েক মুহূর্তের মধ্যেই চলতে শুরু করে ট্রেনটি। প্রাণ বাঁচাতে গার্ড দু’টি কামরার সংযোগস্থলে থাকা প্রধান ‘ফিড-পাইপের’ উপরে উঠে বসেন।\nরেল সূত্রের খবর, এই ঘটনার সময় আশপাশে থাকা রেলরক্ষী বাহিনীর (আরপিএফ) জওয়ানেরা চেঁচিয়ে উঠলে চেন টেনে থামানো হয় ট্রেনটি। অক্ষত অবস্থায় বেরিয়ে আসেন গার্ড। রেলের অফিসারেরা বলছেন, ওই অবস্থায় ফিড পাইপের উপরে চড়ে বসে উপস্থিত বুদ্ধি ও শক্ত স্নায়ুর পরীক্ষা দিয়েছেন তিনি।\nআরও পড়ুন: রেললাইনে নেমে এয়ার পাইপ ঠিক করছিলেন গার্ড, চলতে শুরু করল ট্রেন, তার পর...\nরেল সূত্রের খবর, ঘটনার পরে আতঙ্কিত গার্ডকে দায়িত্ব থেকে অব্যাহতি দেওয়া হয়। তাঁর জায়গায় অন্য এক গার্ড ট্রেনের দায়িত্ব নেন। তবে চালক বদলানো হয়নি। এই ঘটনা জানাজানি হতেই শোরগোল পড়ে দক্ষিণ-পূর্ব রেলের অন্দরে। ৩ জন অফিসারকে নিয়ে তদন্ত কমিটি তৈরি হয়। রেল সূত্রের খবর, ওয়াকিটকি বিভ্রাটের পাশাপাশি গার্ড ট্রেনের তলায় ঢোকার আগে চালককে জানিয়েছিলেন কি না, তা-ও খতিয়ে দেখা হচ্ছে। ট্রেনের ‘ব্রেক প্রেশার’ পাইপ খোলার পরে ইঞ্জিনের ‘ব্রেক’ ঠিক মতো আটকানো হয়েছিল কি না, তা-ও দেখছেন তদন্তকারীরা।\nকরোনার দেহ ছোঁয়ার দর ১০ হাজার টাকা! অভিযোগ হাওড়ায়\nআয়ের পথ খুঁজতে জমি ব্যবহার রেলের


অর্থপাচার মামলায় অভিযুক্ত ড. খন্দকার মোশাররফ – Talas News 24 | BD Online Bangla News Portal\nThursday, January-28, 2021, 05:46 AM\nHome / রাজনীতি / অর্থপাচার মামলায় অভিযুক্ত ড. খন্দকার মোশাররফ\nবিএনপির স্থায়ী কমিটির সদস্য ড. খন্দকার মোশাররফ হোসেনের বিরুদ্ধে অর্থপাচারের মামলায় অভিযোগ (চার্জ) গঠন করেছেন আদালত।\nবুধবার (২৮ অক্টোবর) দুর্নীতি দমন কমিশনের (দুদক) দায়ের করা মামলাটিতে অভিযোগ গঠন করেন ঢাকার বিশেষ জজ-১ আতাউর রহমানের আদালত।\nআগামী ২৯ নভেম্বর এ মামলায় সাক্ষ্যগ্রহণ শুরুর দিন ধার্য করা হয়েছে।\nড. খন্দকার মোশাররফ হোসেন এ মামলায় জামিনে থাকলেও অন্য মামলায় কারাগারে আটক। তাকে কারাগার থেকে আদালতে হাজির করা হয়। আদালত দোষী না নির্দোষী বলে জিজ্ঞাসা করলে নিজেকে নির্দোষ দাবি করেন খন্দকার মোশাররফ।\nমামলায় অভিযোগ করা হয়েছে, ড. খন্দকার মোশাররফ হোসেন বিএনপি-জামায়াত জোট সরকারের স্বাস্থ্য ও পরিবার কল্যাণমন্ত্রী থাকাকালে ক্ষমতার অপব্যবহার, দুর্নীতি এবং অবৈধভাবে অর্জিত বৈদেশিক মুদ্রা পাচার করে আইন পরিপন্থি কাজ করেছেন। তার ও তার স্ত্রী বিলকিস আক্তার হোসেনের যৌথ নামে যুক্তরাজ্যের লয়েড টিএসবি অফসোর প্রাইভেট ব্যাংকে ৮ লাখ ৪ হাজার ১৪২ দশমিক ৪৩ ব্রিটিশ পাউন্ড (হিসাব নং- ১০৮৪৯২) জমা করেন তিনি। বাংলাদেশি মুদ্রায় যার পরিমাণ ৯ কোটি ৫৩ লাখ ৯৫ হাজার ৩৮১ টাকা।\nএ অভিযোগে গত বছরের ৬ ফেব্রুয়ারি দুদকের পরিচালক নাসিম আনোয়ার বাদী হয়ে রমনা মডেল থানায় মামলাটি দায়ের করেন। গত বছরের ১৪ আগস্ট মামলার বাদী ও তদন্ত কর্মকর্তা নাসিম আনোয়ার খন্দকার মোশাররফের বিরুদ্ধে আদালতে অভিযোগপত্র (চার্জশিট) জমা দেন।\nচার্জশিটে বলা হয়েছে, খন্দকার মোশাররফ ২০০১ থেকে ২০০৬ সাল পর্যন্ত ক্ষমতায় থাকাকালে এ টাকা পাচার করেন বলে দুদকের তদন্তে প্রমাণ পাওয়া গেছে।\nPrevious ২৯ অক্টোবর খালেদার দুর্নীতির ২ মামলার সাক্ষ্যগ্রহণ\nNext মিরপুরে ২ দোকানকে ২ লাখ টাকা জরিমানা


তওরাত ইহুদিদের সবচেয়ে গুরুত্বপূর্ণ পাঠ\nby আরিয়েন পানিয়া\nসমস্ত তওরাত সম্পর্কে, ইহুদীধর্মের সবচেয়ে গুরুত্বপূর্ণ পাঠ\nতওরাত হল ইহুদীদের সবচেয়ে গুরুত্বপূর্ণ পাঠ। এটি মূসার পাঁচটি পুস্তক রচনা করে এবং 613 টি আয়াতে (mitzvot) এবং দশটি আদেশ রয়েছে । মোশি এই পাঁচটি বই খৃস্টান বাইবেল প্রথম পাঁচ অধ্যায় গঠিত "তওরাত" শব্দটির অর্থ "শিক্ষাদান করা।" ঐতিহ্যগত শিক্ষার মধ্যে, তওরাতকে মূসা প্রদত্ত ঈশ্বরের প্রকাশ বলে অভিহিত করা হয় এবং তাঁর দ্বারা লেখা হয়েছে। এটা এমন দস্তাবেজ যা সকল নিয়ম দ্বারা ইহুদি সম্প্রদায় তাদের আধ্যাত্মিক জীবন গঠন করে।\nতওরাত গ্রন্থও তানক (হিব্রু বাইবেল) এর অংশ, যা কেবল মূসার পাঁচটি বই (তওরাত) নয় বরং 39 অন্যান্য গুরুত্বপূর্ণ ইহুদি গ্রন্থের অন্তর্ভুক্ত। "টাঞ্চ" শব্দটি আসলে একটি আদ্যক্ষরা: "টি" তওরাতের জন্য, "এন" হল নেভীঈম (নবীদের জন্য) এবং "চ" কেটিউইম (রাইটিংস) -এর জন্য। কখনও কখনও, শব্দ "torah" সমগ্র হিব্রু বাইবেল বর্ণনা করতে ব্যবহৃত হয়।\nঐতিহ্যগতভাবে, প্রতিটি সনগরে একটি স্ক্রোলে লিখিত তওরাতের একটি অনুলিপি রয়েছে যা তারপর দুটি কাঠের খুঁটির চারপাশে আঘাত করা হয়। এই একটি "Sefer Torah" বলা হয় এবং এটি একটি sofer (লেখক) দ্বারা স্বাক্ষরিত হয় যারা টেক্সট পুরোপুরি কপি করতে হবে। যখন আধুনিক মুদ্রিত আকারে, তওরাত সাধারণত "চুম্ব" নামে অভিহিত হয়, যা হ'ল হিব্রু শব্দ থেকে "পাঁচ"।\nমূসার পাঁচটি বই\nমোশির পাঁচটি বই বিশ্বের সৃষ্টি এবং মূসা মৃত্যুর শেষ সঙ্গে শুরু। তারা তাদের ইংরেজি এবং হিব্রু নাম অনুযায়ী নীচে তালিকাভুক্ত করা হয় হিব্রু ভাষায়, প্রতিটি বইয়ের নামটি সেই পুস্তকের প্রথম অনন্য শব্দ থেকে উদ্ভূত হয়।\nআদিপুস্তক (বেইসিথেত) "বেইরিজিট" এর অর্থ "শুরুতে"। এই বইটি বিশ্বের সৃষ্টি সম্পর্কে, মহান বন্যার কথা এবং ইহুদীধর্মের কুলপতিদের এবং মাতৃতান্ত্রিক গল্পগুলির কথাও বলে। এই গল্পগুলি অব্রাহাম এবং সারাহের সাথে শুরু হয় এবং মিশরে যোষেফের সঙ্গে শেষ হয়।\nExodus (Shemot) "শামোট" অর্থ ইব্রীয় ভাষায় "নাম" এই বইটি মিশরে ইস্রায়েলীয়দের দাসত্বের বিবরণ দেয়, তাদের যাত্রা সিনাই (যেখানে দশটি আদেশ প্রাপ্ত) এবং মরুভূমিতে তাদের ভ্রান্তি।\nলেবীয় (ভিকিরা) "ভায়িক্রা" অর্থ ইব্রীয় ভাষায় "এবং তিনি আহ্বান করেন" এই বইটি বেশিরভাগ ক্ষেত্রে পুরোহিত বিষয়, যেমন ধার্মিকতা, আত্মাহুতি, প্রীতির এবং অনুষ্ঠান বিশুদ্ধতা হিসাবে গণ্য হয়।\nসংখ্যা (BaMidbar)। "BaMidbar" হিব্রু মধ্যে "মরুভূমি মধ্যে" মানে এই বইটি মরুভূমিতে ইস্রায়েলীয়দের ভ্রান্তি নিয়ে আলোচনা করে বলে যে তারা প্রতিশ্রুত ভূখন্ডের দিকে এগিয়ে যাচ্ছে।\nদ্বিতীয় বিবরণ (ডি 'ওয়ারিম) "ডি 'ওয়ারিম" হিব্রু ভাষায় "শব্দ" এটি তওরাতের চূড়ান্ত বই। এটি মূসা অনুযায়ী ইস্রায়েলের যাত্রাপুস্তক বর্ণনা করে এবং প্রতিশ্রুত ভূমি প্রবেশ করার আগেই তার মৃত্যুর শেষ হয়।\nতওরাত এমন একটি পুরানো দস্তাবেজ যা তার লেখকত্ব স্পষ্ট নয়। যদিও তালমুদ (ইহুদী আইন শরীর) টাওয়ার মূসা নিজেকে দ্বারা লিখিত ছিল যে - মোশির মৃত্যুর বর্ণনা যা বিধিগুলির শেষ আট আয় ব্যতীত, যা Joshua দ্বারা লিখিত করা হয় - আধুনিক পন্ডিত মূল বিশ্লেষণ গ্রন্থে উপসংহারে এসেছেন যে পাঁচটি বই বিভিন্ন লেখক দ্বারা লিখিত হয়েছে এবং তাদের বেশ কয়েকটি সম্পাদন করা হয়েছে। তওরাত6তম বা7ম শতাব্দীর সিইলে তার চূড়ান্ত ফর্ম অর্জন বলে মনে করা হয়।\nহুডু - হুডু কি?\n166২ হার্টফোর্ড ডার্টি ট্রায়াল\nজ্যোতিষশাস্ত্রে প্রাথমিক পর্যায়ে সেরা বই\nআপনার কি (সূর্য) সাইন?\nআপনার স্ফটিক পরিষ্কার করা\nআপনার যাদু বেড়া সেট আপ\nচৈ চিহ্ন কি ইহুদীদের জন্য কি ইঙ্গিত করে?\nইহুদীরা কি শয়তান বিশ্বাস করবে?\nকিভাবে আপনার আত্মা গাইড খুঁজুন\nগোবিন্দ নানকের জন্ম সম্পর্কে সব কিছু\nইংরেজী-জার্মান খাদ্য ও পানীয় শব্দকোষ AB\nএকটি ফ্ল্যাশ ড্রাইভ কি?\nকিভাবে ব্রাউনি ক্যামেরা পরিবর্তিত ফটোগ্রাফি চিরতরে জানুন\nগ্লোবাল ভিলেজ কি?\nবিভাজক প্র্যাকটিস: কমা, কলোন, সেমিকোলন এবং ড্যাশ যোগ করা\nঅনেক জার্মান সেন্ট নক্স\nশেষ মাইল সমস্যার\nট্রাজেডি, কমেডি, ইতিহাস?\nশত্রু থেকে Angie এর অব্যাহতি\nএকটি গ্র্যাড স্কুল ইন্টারভিউ সময় কি আশা করা\nআপনি অকথ্য এক্সহোল দ্বারা তাত্ক্ষনিক?\nক্রিশ্চিয়ান গায়ক রাউল বোল্ট্জ আউট, তিনি একজন সাধারণ সমকামী জীবন বাঁচিয়ে বলেছেন\nরুম তাপমাত্রা এ পানি উত্তোলন\nকিভাবে সুপার বোল বিজয়ী অনুসরণ সিজন পরতেন\nরাজ্য দ্বারা জ্যেষ্ঠ নাগরিক জনসংখ্যা\nওয়াশিংটন স্টেট ইউনিভার্সিটি (WSU) এ্যাডমিশন\nবাতাস শক্তি কি? এই শক্তি উৎস প্রোস এবং কনস\nখৃস্টান শিল্পীদের দ্বারা ক্রিসমাস সঙ্গীত\nসুষম সমীকরণ মধ্যে মোল সম্পর্ক\n25 মজাদার মিউজিক্যাল\nনিউ ইয়র্ক সিটির বেসরকারী স্কুলগুলি\nভার্জিনিয়া এবং ওয়াশিংটন ডিসি কিয়াকিং, কেওইং এবং রাফটিং\n9 বৈশিষ্ট্য আপনার পরবর্তী গাড়ী থাকা উচিত


একরাম হত্যা মামলায় ৩৯ জনের মৃত্যুদন্ড, প্রধান আসামি মিনার চৌধুরীসহ ১৬ জন খালাস – নোয়াখালী নিউজ\nফেনী : ফেনীর ফুলগাজী উপজেলা পরিষদের চেয়ারম্যান ও আওয়ামী লীগের সভাপতি একরাম হত্যা মামলায় ৩৯ জনের মৃত্যুদন্ড দিয়েছেন আদালত। মামলার প্রধান আসামি মাহতাব উদ্দীন চৌধুরী ওরফে মিনার, যুবলীগ নেতা জিয়াউল আলম মিস্টারসহ ১৬ জনকে খালাস দেয়া হয়েছে। আলোচিত এই মামলার রায় বেলা সাড়ে ৩টার দিকে ঘোষণা করেন জেলা ও দায়রা জজ মো. আমিনুল হক।\nফেনী জজ আদালতের পাবলিক প্রসিকিউটর (পিপি) হাফেজ আহাম্মদ জানান, মাহতাব উদ্দিন চৌধুরী ওরফে মিনার, যুবলীগ নেতা জিয়াউল আলম মিস্টার, আবদুর রহমান রউফ, হাজী বেলায়েত পাটোয়ারী প্রকাশ টুপি বেলাল, সাইদুল করিম পাপন, রিপন, ইকবাল হোসেন, শরিফুল জামিল পিয়াস (পলাতক), কালা মিয়া, মো. ইউনুস ভূঞা শামীম প্রকাশ টপ শামীম (পলাতক), আলমগীর প্রকাশ আলা উদ্দিন, কাদের, ফারুক, জাহিদ হোসেন ভূঞা, মো. মাসুদ, মো. শাখাওয়াত এর উপর মামলায় আনিত ৩৪১/৩২৩/৩২৬/৩০৭/৪৩৫/৪২৭/৩০২/২০১/১২০বি/২১২/১০৯/৩৪ ধারায় অভিযোগ প্রমাণ করতে ব্যর্থ হওয়ায় এই ১৬ জনকে বেকুসুর খালাস দেয়া হয়েছে।\nমৃত্যুদন্ড প্রাপ্তরা হলেন- আবিদুর রহমান আবিদ, জাহিদ হোসেন চৌধুরী জিহাদ, এমরান হোসেন রাসেল প্রকাশ ইঞ্জিনিয়ার রাসেল, জিয়াউল হক বাপ্পি, আজমীর হোসেন রায়হান, মো. শাহজালাল উদ্দিন শিপন, কাজী শাহনান মাহমুদ, নুর উদ্দিন মিয়া, আবদুল কাইয়ুম, সাজ্জাদুল ইসলাম পাটোয়ারী, জাহিদুল হাশেম সৈকত, মো. আবদুল্লাহিল মাহমুদ শিবলু, আবু বক্কর ছিদ্দিক প্রকাশ বক্কর, আরমান হোসেন কাওসার, চৌধুরী মো. নাফিজ উদ্দিন অনিক, জাহিদুল ইসলাম, ফেরদৌস মাহমুদ খান হীরা, সজীব, ইকবাল, জাহাঙ্গীর কবির আদেল, পাংকু আরিফ, ইসমাইল হোসেন চুট্টু, জসিম উদ্দিন নয়ন, মামুন, মো. সোহান চৌধুরী, মানিক, কফিল উদ্দিন মাহমুদ আবির, টিটু, নিজাম উদ্দিন আবু, রাহাত মো. এরফান, টিপু, আরিফ প্রকাশ নাতি আরিফ, রাশেদুল ইসলাম রাজু, রুবেল, বাবলু, শফিকুর রহমান ময়না, রিপন, একরাম হোসেন আকরাম, মহি উদ্দিন আনিস, মোহলেহ উদ্দিন আসিফ।\nগত ১৩ ফেব্রæয়ারি জেলা ও দায়রা জজ আমিনুল হক সকল আসামির জামিন বাতিল করে রায় ঘোষণার জন্য এ তারিখ ধার্য করেন। এ মামলায় ৫৯ জন সাক্ষীর মধ্যে বাদী ও তদন্ত কর্মকর্তাসহ ৫০ জন আদালতে সাক্ষ্য দেন। মামলার অভিযোগপত্রভুক্ত ৫৬ জন আসামির মধ্যে ১৬ জন বিচারিক হাকিম আদালতে ১৬৪ ধারায় হত্যাকান্ডের ঘটনায় জড়িত থাকার দায় স্বীকার করে জবানবন্দি দিয়েছিলেন। তাদের মধ্যে হেলাল উদ্দিন নামের একজন পরে রাষ্ট্রপক্ষে সাক্ষ্য প্রদান করেন। মামলার চার্জশীটভ‚ক্ত ৫৬ আসামীর মধ্যে ১৯ আসামী পলাতক রয়েছে। হত্যাকান্ডের পর থেকে এখন পর্যন্ত ১০ আসামীকে গ্রেফতার করতে পারেনি আইন শৃঙ্খলা বাহিনী। অন্যদিকে বিভিন্ন সময় গ্রেফতার হওয়া ৯ আসামী জামিন নিয়ে পলাতক রয়েছেন।\n১৩ ফেব্রæয়ারি আদালত সকল আসামির জামিন বাতিল করে কারাগারে পাঠান। এছাড়া জামিনে থাকা মো. সোহেল ওরফে রুটি সোহেল নামের একজন আসামি ইতোমধ্যে র‌্যাবের সঙ্গে বন্দুকযুদ্ধে মারা গেছেন। এদিকে সাড়ে তিন বছরে ৬৫ কার্য দিবসে মামলাটির রায় ঘোষণা করা হয়।\nরায়ের অবর্জাবেশনে বিচারক বলেন, আসামীদের ভয়ে স্বাক্ষীরা আদালতে সঠিক ভাবে স্বাক্ষ্য দিতে পারেনি। রাজনৈতিক প্রতিহিংসার শিকার হয়ে হত্যাকান্ডের শিকার হন।\nএকরাম হত্যা মামলায় ৩৯ জনের মৃত্যুদন্ড, প্রধান আসামি মিনার চৌধুরীসহ ১৬ জন খালাস added by S S on March 13, 2018


Actor producer Dev's upcoming film 'Tonic' poster released\nPublished by: Sandipta Bhanja | Posted: February 16, 2020 8:38 pm| Updated: February 16, 2020 8:38 pm\nসংবাদ প্রতিদিন ডিজিটাল ডেস্ক: গরমের ছুটিতে সম্পর্কের অসুখ করলেও ‘কুছ পরোয়া নেহি…!’ কারণ, আট থেকে আশি সকলের জন্য ‘টনিক’ নিয়ে আসছেন দেব! নতুন বছরে যে সিনেদর্শকদের জন্য নতুন চমক আনছেন, সেকথা আগেই জানিয়েছিলেন। দিন দুয়েক আগেই রুক্মিণী মৈত্রর সঙ্গে নতুন ছবির ঘোষণা করেছেন। পুজোয় আসছে সেলেবজুটির ‘কিশমিশ’। উপরন্তু নগেন্দ্রপ্রসাদ সর্বাধিকারীর বায়োপিকের শুটিং চলছে। এবার জানা গেল, ‘টনিক’ নিয়ে কবে আসছেন অভিনেতা দেব। সেই সঙ্গে প্রকাশ্যে এল ‘টনিক’-এর মজাদার পোস্টারও। যেখানে দেব এবং পরাণ বন্দ্যোপাধ্যায়কে দেখা গেল খোশ মেজাজে।\nগ্রীষ্মকালের ছুটি মানেই বাঙালি সিনেদর্শকদের জন্য নতুন ছবি। এবার সেই সময়েই পরাণ বন্দ্যোপাধ্যায়কে নিয়ে দর্শকদের ‘টনিক’ দিতে আসছেন দেব। আসলে, ‘সাঁঝবাতি’র প্রযোজক অতনু রায় চৌধুরীর সঙ্গে সহ-প্রযোজনায় ‘টনিক’ তৈরি করছেন দেব। যে ছবির মূল চরিত্রেও অভিনয় করেছেন তিনি। সম্পর্কের গল্প তো বটেই তার সঙ্গে সামাজিক বার্তাও দেবে এই ছবি।\nকাস্টিংয়েও খাসা চমক। দেব ছাড়াও ছবির অন্যতম মূল চরিত্রে অভিনয় করেছেন পরাণ বন্দ্যোপাধ্যায়। যাঁর বিপরীতে রয়েছেন শকুন্তলা বড়ুয়া। যদিও প্রথমটায় শোনা গিয়েছিল, প্রবীন অভিনেতা পরাণের বিপরীতে থাকছেন স্বাতীলেখা দাশগুপ্ত। তবে পরে সেই চরিত্রের জন্য শকুন্তলা বড়ুয়াকে নির্বাচন করা হয়েছে। পরিচালক অভিজিৎ সেন। এই ছবি দিয়েই টলিউডে পরিচালক হিসেবে শিকে ছিঁড়ছে অভিজিতের। সংগীত পরিচালনার দায়িত্ব জিৎ গঙ্গোপাধ্যায়ের কাঁধে। অভিনয় করেছেন তনুশ্রী চক্রবর্তীও।\n[আরও পড়ুন: সাংসদ তহবিলের টাকায় স্কুলে সোলার ন্যাপকিন ভেন্ডিং মেশিন বসালেন মিমি ]\nগল্পটা কীরকম? এক বৃদ্ধ বাবা আর ছেলের গল্প। যে সম্পর্ক তিক্ততাপূর্ণ। ছেলের অহমবোধ কিংবা আত্মকেন্দ্রিক স্বভাবই সেই বাবা-ছেলের রসায়নকে তিক্ত করে তোলার একমাত্র কারণ। গুরুতর সমস্যার সূত্রপাত হয় বাবা-মা’র ৫০ বছরের বিবাহবার্ষিকী পালন নিয়ে। খুব কম খরচে একেবারে বুড়িছুঁই করে বৃদ্ধ বাবা-মা’র বিবাহবার্ষিকী উদযাপন করার পরই নিজের বিয়ের বর্ষপূর্তি অনুষ্ঠান একেবারে ধুমধাম করে পালন করে সেই ছেলে। হাজার হোক, ছেলের এই ব্যবহারে মনোকষ্টে ভোগেন বাবা এবং মা। যে চরিত্রে অভিনয় করেছেন পরাণ বন্দ্যোপাধ্যায় এবং শকুন্তলা বড়ুয়া। এরকমই এক তিক্ত সম্পর্কের মোড় ঘোরাতে ‘টনিক’-এর মতো কাজ করেন দেব। কীভাবে মধ্যস্থতা করে সেই সম্পর্ক ঠিক করলেন দেব? সেই প্রশ্নের উত্তর দেবে ‘টনিক’। জানতে হলে অপেক্ষা করতে হবে চলতি বছরের গ্রীষ্মকাল অবধি।\n[আরও পড়ুন: ‘কোনও অ্যাওয়ার্ড শো-তে যাব না’, ফিল্মফেয়ার কর্তৃপক্ষকে কটাক্ষ গীতিকার মনোজ মুন্তাশিরের]\n৮ থেকে ৮০ সকলের ভালো থাকার টনিক আসছে এই গরমের ছুটিতে । #Tonic #ReleasingThisSummer\nA post shared by Dev Adhikari (@imdevadhikari) on Feb 15, 2020 at 4:18am PST\n‘সাঁঝবাতি’র প্রযোজক অতনু রায় চৌধুরীর সঙ্গে সহ-প্রযোজনায় ‘টনিক’ তৈরি করছেন দেব। যে ছবির মূল চরিত্রেও অভিনয় করেছেন দেব।\nসম্পর্কের গল্প তো বটেই তার সঙ্গে সামাজিক বার্তাও দেবে ‘টনিক’।


হাস্যোজ্জল সুখী দম্পত্তি । ডাক্তার রাজন কর্মকার আর ডাক্তার কৃষ্ণা মজুমদার। একই পেশায় কর্মরত দুইজন । দক্ষ এবং যথেষ্ট পেশাদারীত্বের সুনাম আছে দুজনেরি । কর্মজীবন আর সামাজিক জীবন মিলিয়ে তাদের ভালবাসার কমতি ছিলো বলার কোনো সুযোগ নেই । হাজার হাজার হাস্যোজ্জল আর ভালবাসাপূর্ন ছবিই বলে দেয় কতটা বোঝাপড়ার আর সাজানো ছিলো তাদের জীবন ।\nকিন্তু ডাক্তার রাজনের মৃত্যুর পর স্ত্রী কৃষ্ণা মজুমদারের স্বামী হারানোর শোকের উপরেই চাপিয়ে দেয়া হচ্ছে স্বামী হত্যার মত অন্যায় অভিযোগ । কারো কাছে নেই প্রমান , রাজনের জীবন যাপনে ছিলনা দাম্পত্য কলহের লেশমাত্র প্রকাশ । তবু কলহ আর হত্যার অভিযোগ; যেই অভিযোগের নেই কোনো সূত্র , নেই কোনো ভিত্তি ।\nহার্ট এট্যাক ভূমিকম্পের মত । কখন আসবে কেঊ বলতে পারেনা । রাজন ছিলেন উচ্চ রক্তচাপের রোগী । রোগীদের সুস্থ করায় যে মহান ডাক্তারের চেষ্টার কমতি ছিলোনা সেই ব্যক্তিই কিছুটা বেখেয়াল ছিলেন নিজের স্বাস্থ্য নিয়ে । তিনি ডাক্তার প্রদীপ কুমারের কাছে নিয়মিত চিকিৎসা নিতেন । নিজের পেশার প্রতি তিনি এতটাই সচেষ্ট ছিলেন যে কাজের চাপে প্রায়ই শারীরিকভাবে অসুস্থ হতেন কিন্তু তাকে ঠিকমত ওষুধ খাওয়াতে বেগ পেতে হত পরিবারের সদস্যদের ।\nমৃত ডাক্তার রাজন খাদ্যমন্ত্রী সাধন চন্দ্র মজুমদারের মেয়ের জামাই বলেই আজ এতটা ব্যতিব্যস্ত মিডিয়া । খাদ্য মন্ত্রনালয়ের দূর্নীতির বিরুদ্ধে জিরো টলারেন্স নীতি গ্রহন করে রাতারাতি অবৈধ খাদ্য মজুদ আর নানা দূর্নীতির লাগাম টেনে ধরেছেন সাধন চন্দ্র মজুমদার । মাননীয় প্রধানমন্ত্রীর নেয়া দূর্নীতির বিরুদ্ধে অভিযানে সবথেকে সফল তার খাদ্য মন্ত্রনালয় । আর এই কাজ করতে গিয়ে সাধন মজুমদার চক্ষুশূল হয়েছেন অনেকের । আজ এই সকল দূর্নীতিবাজরা প্রতিশোধের সুযোগ পেয়েছে । সিন্ডিকেটগুলো ন্যায় অন্যায় জ্ঞান হারিয়ে যাচ্ছেতাই অভিযোগ সাজাচ্ছে ।\nডাক্তার রাজনকে স্কয়ার হাসপাতালে নেয়া হলে কর্তব্যরত ডাক্তার তাকে মৃত ঘোষণা করেন এবং হঠাৎ হৃদযন্ত্রের ক্রিয়া বন্ধ হয়ে মৃত্যু হয়েছে বলে প্রাথমিকভাবে মনে করছেন স্কয়ার হাসপাতালের চিকিৎসকরা । স্কয়ার হাসপাতালের ইমার্জেন্সি বিভাগের দায়িত্বরত চিকিৎসক ডা. আসাদ বলেন, ‘রবিবার\nভোররাত ৩টা ৪৫ মিনিটে রাজন কর্মকারকে তার পরিবার হাসপাতালে নিয়ে আসে। তবে হাসপাতালে আনার আগেই তার মৃত্যু হয়। হৃদযন্ত্রের ক্রিয়া বন্ধ হয়ে মৃত্যু হয়েছে বলে প্রাথমিকভাবে আমাদের ধারণা। তার শরীরে কোনো আঘাতের চিহ্ন পাওয়া যায়নি।’\nকর্তব্যরত ডাক্তার আঘাতের চিহ্ন পাওয়া যায়নি বলার পরেও একদল অতিউৎসাহী ডাক্তারদের দেখা যাচ্ছে যারা এখনই বলে দিচ্ছে এটি হত্যাকান্ড । ময়নাতদন্তের আগেই কে তাদের অনুমতি দিয়েছে এটি হত্যাকান্ড হিসেবে মতামত দেয়ার আর কিভাবেই বা তারা বলছে এই হত্যা তার স্ত্রীই করেছে? দেশের প্রচলিত আইনে যে এভাবে প্রমান ছাড়া কাউকে অভিযুক্ত করা অন্যায় তারা কি সেটা জানেনা? নাকি সিন্ডিকেটগুলো থেকে মোটা অংকের ইশারা তাদের দিগ্বিদিক জ্ঞানশুন্য করে দিচ্ছে?\nস্বার্থ উদ্ধার আর মিডিয়াতে হিরো সাজার এক ঘৃণ্য প্রতিযোগিতা শুরু হয়েছে । ডাক্তারদের ভেতরকার গ্রুপিং আর নোংরা রাজনীতি নতুন কিছু নয় । এর মাঝেই কিছু গ্রুপ যুক্ত হয়েছে বিভিন্ন দূর্নীতিবাজ সিন্ডিকেট এর সাথে আর নিজেদের মধ্যকার শত্রুতাকে কাজে লাগিয়ে উত্তপ্ত করছে পরিবেশ । এই ঘোলা পানিতেই মাছ শিকার করে খাদ্যমন্ত্রীর অর্জন আর সুনাম নস্ট করে আবার খাদ্যমন্ত্রনালয়কে দূর্নীতির আখড়ায় পরিনত করতে মরিয়া স্বার্থান্বেষী মহল।\nআইনশৃংখলা বাহিনী ইতমধ্যে এইসব সিন্ডিকেটের সদস্য, তাদের সাথে আতাতকারী ডাক্তার গ্রুপ এবং অন্যান্য স্বার্থান্বেষীদের তালিকা তৈরি করে ফেলেছে । যারা এই ঘটনাকে ভিন্ন স্বার্থে ব্যবহারের চেস্টা করছে তাদের বিরুদ্ধে কঠিনতর ব্যবস্থা গ্রহণের প্রস্তুতি চলছে ।\nআজ সাধারন মানুষ হিসেবে আমাদের ভাবা উচিত সেই স্ত্রীর কথা যে তার স্বামীকে হারিয়েছে । প্রমানবিহীনভাবে তাকে দোষী না বানিয়ে আমাদের তার পাশে দাঁড়ানো উচিত । আমরাও চাই ময়নাতদন্তের মাধ্যমে সঠিক সত্যটা বের হয়ে আসুক । আইনের আওতায় আসুক সেইসকল দূর্নীতিবাজ ও তাদের দোসরারা যারা মৃত্যু আর ভালবাসা নিয়েও ছিনিমিনি খেলতে পিছপা হয়না।


রাজিবপুর খাদ্য গুদামে দুর্নীতির বিরুদ্ধে মানববন্ধন Channel S\nরাজিবপুর খাদ্য গুদামে দুর্নীতির বিরুদ্ধে মানববন্ধন\nরফিকুল ইসলাম, রাজিবপুর (কুড়িগ্রাম) প্রতিনিধিঃ রাজিবপুর খাদ্য গুদামে সীমাহীন দুর্নীতির বিরুদ্ধে মানববন্ধন করা হয়েছে।\nআজ ১৯মে মঙ্গলবার সকাল ১১টায় উপজেলার ব্যবসয়ী ও সচেতন মহলের আয়োজনে রাজিবপুর উপজেলা শিশুপার্কের সামনে ঘন্টাব্যাপি এ মানবন্ধন করেন আয়োজকরা।\nখাদ্য গুদামের ভারপ্রাপ্ত কর্মকর্তা আবু বক্কর ১০টাকা কেজি চালের ফেয়ার ডিলারদের কাছ থেকে কালোবাজারে চাল ক্রয় করেন। এই কর্মকর্তার দুর্নীতিতে সহযোগিতা করেন সদর ইউনিয়নের শিবের ডাঙ্গী গ্রামের নাজমা ও উর্মি চাউল কল মালিক ইউসুফ আলী।\nসরকারি ভাবে নির্ধারিত মূল্যে মিলারদের কাছ থেকে চাল ক্রয়ের নামে কালো বাজারে পুরাতন চাল ক্রয় করে রাজিবপুর উপজেলা খাদ্য গুদামে মজুত করা হয়। গত ২ এপ্রিল সুনির্দিষ্ট অভিযোগের ভিত্তিতে অভিযান চালিয়ে প্রমাণ পাওয়ায় রাজিবপুর উপজেলা চেয়ারম্যান আকবর হোসেন হিরো, উপজেলা আওয়ামীলীগ সভাপতি আব্দুল হাই সরকার, ইউপি চেয়ারম্যান কামরম্নল আলম বাদল, উপজেলা ছাত্রলীগ সভাপতি মেহেদেী হাসান তারেকসহ স্থানীয় সাংবাদিকদের উপস্থিতিতে ৯০০ বস্তা পুরাতন চাল জব্দ করে এবং খাদ্য গুদাম সিলগালা করেন উপজেলা নির্বাহী অফিসার মেহেদী হাসান।\nদুর্নীতিবাজ কর্মকর্তা আবু বক্কর মোটা অংকের টাকার বিনিময়ে উর্ধতন কর্তৃপক্ষকে ম্যানেজ করে সিলগালা খুলে আলামত সরিয়ে ফেলে এবং জব্দকৃত চাল অন্য জায়গায় সরিয়ে ফেলে।\nঘটণার দেড় মাস অতিবাহিত হয়েছে, এমনকি ঘটণায় জড়িতদের বিরুদ্ধে উপজেলা নিরবাহী অফিসার বরাবর লিখিত অভিযোগ করলেও কোন আইনগত ব্যবস্থা নেয়নি কর্তৃপক্ষ। এমন ন্যাক্কারজনক ঘটণার পরও দুর্নীতিবাজ কর্মকর্তার শাস্তি হচ্ছে না কেন? এটাই জনমনে প্রশ্ন। কারাই বা এমন ঘটণাকে ধামাচাপা দিচ্ছে? এসব প্রশ্নকে সামনে রেখে দুর্নীতির সাথে জড়িত ব্যক্তিদের শাস্তি ও অপসারণের দাবীতে মানববন্ধন করা হয় বলে জানিয়েছেন আয়োজকরা।\nএ সময় উপস্থিত ছিলেন রাজিবপুর ভূমিহীন সমিতির সভাপতি আঃ রশিদ সরদার, সাবেক উপজেলা ভাইস চেয়ারম্যান হাফিজা বেগমসহ ব্যাবসায়ী ও সাধারণ জনতা।\nপূর্ববর্তী নিবন্ধবান্দরবানে জাগো ফাউন্ডেশন টাস্ট্রের উদ্যোগে গরীব ও অসহায়দের ত্রাণ সহায়তা প্রদান\nপরবর্তী নিবন্ধতারুণ্যের শক্তি সংগঠন এর পক্ষ থেকে ইফতার ও খাদ্য সামগ্রী বিতরণ


DailyReportbd – মোদির ভারত : যেখানে মুসলিমের জীবনের চেয়ে গরুর মূল্য বেশি\nমোদির ভারত : যেখানে মুসলিমের জীবনের চেয়ে গরুর মূল্য বেশি\nনয়াদিল্লি, ১০ অক্টোবর : নরেন্দ্র মোদির ভারতে গরুর জীবনের মূল্য কি একজন মুসলিমের জীবনের চেয়েও বেশি?\nসম্ভবত এই প্রশ্নের উত্তর হলো-হ্যাঁ ।\nএ বছরেই সেপ্টেম্বর মাস থেকে এখন পর্যন্ত ঘটে যাওয়া কিছু ঘটনা বিশ্লেষণ করলেই এর স্বপক্ষে প্রমাণ পাওয়া যাবে।\nসেপ্টেম্বরের শেষের দিকে উত্তর প্রদেশের দাদরি শহরে লোমহর্ষক হত্যাকাণ্ডের শিকার ৫০ বছর বয়সী মোহাম্মদ আখলাকের অপরাধ ছিল গরুর গোশত খাওয়া ও সংরক্ষণ করা (পরে প্রমাণ হয় তার বাসায় গরুর মাংস ছিল না।)\n২০১৪ সালের আগষ্টে উত্তর ভারতে একজন মুসলিম যুবককে উগ্রবাদী হিন্দুরা নিষ্ঠুরভাবে পিটিয়ে হত্যা করে, তার অপরাধ সে গরু জবাই করেছিল।\nএ বছরেই মার্চে প্রচারিত এক ভিডিওতে দেখা যায় একজন মুসলিম যুবককে গরু কেনাবেচার অপরাধে দড়িতে ঝুলিয়ে পিটিয়ে হিন্দু রামগীতি বলতে বাধ্য করা হয়েছে।\nউল্লেখিত ঘটনাগুলোর মধ্যে আখলাকের হত্যাকাণ্ডটি সবচেয়ে মর্মস্পর্শী। ক্ষমতাসীন বিজেপির ইউনিয়ন মন্ত্রী প্রভাবশালী মহেশ শর্মা এ হত্যাকাণ্ডকে ‘দুর্ঘটনা’ বলেছেন। কিন্তু প্রকৃতপক্ষে এটা ছিল হত্যাকাণ্ড।\nএই হত্যায় অংশ নেয়া উগ্রবাদী হিন্দুরা আখলাকের বাড়িতে হামলা করে এবং পরিবারের সবার সামনেই তার স্ত্রীর সেলাই মেশিন দিয়ে মাথা থেঁতলে তাকে হত্যা করে। এ ঘটনায় জড়িত ‘গরু রক্ষা করি’ নামক সংগঠনটির এক সদস্য ও স্থানীয় বিজেপি নেতা ইন্দার নাগার বলেন, ‘আমরা গরুকে আমাদের সন্তানের চেয়েও বেশি ভালবাসি।’\nহিন্দুদের কাছে গরু দেবতা। তাই ভারতে গরু হত্যা ও মাংস ভক্ষণ দুটোই নিষিদ্ধ।\nসম্প্রতি এক বক্তৃতায় মোদি বলেন, ‘গরু নিধন সর্বব্যাপী ছড়িয়ে পড়েছে।’\nকিন্তু ২০১৪ সালে ক্ষমতা গ্রহণের পর থেকে তিনি কখনোই মুসলিম হত্যার ব্যাপারে মুখ খোলেননি।\nমোদির রাজনৈতিক আনুগত্য পরিস্কারভাবে বোধগম্য। তিনি এক দশকের বেশি সময় ধরে হিন্দুত্ববাদী সংগঠন আরএসএস-এর সাথে জড়িত ছিলেন, যাদের প্রধান এজেন্ডাই হলো ১২৫ কোটি মানুষের দেশকে, যাদের ১৪% এর বেশি মুসলিম, পুরোপুরি হিন্দু রাষ্ট্রে পরিণত করা।\n১৯৮৫ সালে মোদি হিন্দু মৌলবাদী গ্রুপের রাজনৈতিক শাখা বিজেপিতে যোগদান করেন।\n২০১৪ সালে নির্বাচিত প্রধানমন্ত্রী হওয়ার পর মোদির কার্যক্রমে বিশেষজ্ঞরা মনে করেছিলেন তিনি রাজনৈতিক আদর্শের ঊর্ধ্বে উঠে অর্থনৈতিকভাবে স্বাবলম্বী,ধর্মনিরপেক্ষ ভারত গঠনেই বেশি আগ্রহী হবেন। তবে অচিরেই তাদের সে ভুল ভাঙে।\nভারতবর্ষের ইতিহাসে সংগঠিত এ যাবতকালের সবচেয়ে প্রাণঘাতী গুজরাট দাঙ্গায় নিহত কমপক্ষে ১০০০ মুসলিমের রক্তে যার হাত রঞ্জিত সেই নরেন্দ্র মোদি তার সারাজীবনের রাজনৈতিক ধ্যান-ধারণা থেকে একটুও বিচ্যুত হননি।\nভারতকে হিন্দু রাষ্ট্র বানানোই সম্ভবত তার ও তার দলের প্রধান লক্ষ্য। সে লক্ষ্য অর্জনে তারা যে এখন পর্যন্ত সফল সে ব্যাপারে মোদির ঘোর শত্রুও যে দ্বিমত করবে না- তা নিশ্চিত করেই বলা যায়।\nঅনেক ভারতীয়ই বলছেন, মোদি আখলাকের মৃত্যুতে সমবেদনাও জানাননি।\nতাহলে কি মোদি আখলাকের খুনীদের প্রতি সমব্যথী?\n২০০৩ সালে মোদি বলেছিলেন, ‘গুজরাটের প্রধান ‘শক্তিই’ হলো এর নিরামিষভোজী হিন্দুরা। মাংসাশীরা হলো ভিন্নধর্মী।’\nযদিও গরুর মাংস সস্তা ও গরীবদের (প্রধানত মুসলিম) প্রোটিনের অন্যতম উৎস তারপরও মোদি সরকার ভারতে গরু জবাই নিষিদ্ধ করতে যাচ্ছে।\nবিশ্ববাসীর উদ্দ্যেশে পরিস্কার বার্তা, মোদির ভারতে একটি গরুর জীবন একজন মুসলিমের জীবনের চেয়ে বেশি মূল্যবান।\nফরেন পলিসিতে প্রকাশিত নিবন্ধ\nPrevious Postরবিবার শুরু হচ্ছে ভারত-দক্ষিণ আফ্রিকা ওয়ানডে সিরিজ Next Postফার্স্ট সিকিউরিটি ব্যাংকের ব্যবস্থাপক সম্মেলন


সন্ত্রাসীদের বিরুদ্ধে আইন শৃঙ্খলা বাহিনী কঠোর হবে না তো ঘরে বসে থাকবে নাকি ? – এখন সময়\nসন্ত্রাসীদের বিরুদ্ধে আইন শৃঙ্খলা বাহিনী কঠোর হবে না তো ঘরে বসে থাকবে নাকি ?\nবর্তমানে দেশে আসলে কি চলছে? একে কি কখনো আন্দোলন হিসেবে আখ্যায়িত করা যায়? মানুষ মারার এই নাশকতায় সাধারণ জনগনের আদৌ কি কোনো সম্পর্ক কিংবা সমর্থন আছে? যদি না থাকে তাহলে বিএনপি জামায়াতকে সাথে নিয়ে কেন আজ করছে এধরনের সন্ত্রাসী কর্মকান্ড? যারা বিএনপি জামায়াতের সমর্থক তারা বলবেন সরকার যখন আন্দোলনের সকল গণতান্ত্রিক পথ বন্ধে করে দেয় তখন এধরনের পথ অবলম্বন করা ছাড়া আর কোনো উপায় নেই। তার মানে কি দেশের নিরীহ মানুষকে পুড়িয়ে মারার পথ অবলম্বন করতে হবে? সাধারণ জনগনকে আচমকা পেট্রল বোমায় পুড়িয়ে অঙ্গার করাই কি তাহলে বিএনপি জামায়াতের গণতন্ত্র কায়েমের আন্দোলন? বিএনপি জামায়াতের জন্য কি এটাই এখন একমাত্র আন্দোলনের পথ? যদি তাই হয়ে থাকে তাহলে এধরনের আন্দোলনকে নাশকতা ছাড়া আর কিছুই বলা যায় না। তাই দেশের জনগণ বিএনপি জামায়াতের আন্দোলনের নামে এই নাসকতাকে সন্ত্রাসী হিসেবে আখ্যায়িত করেছে। বাংলাদেশের জনগণ বিএনপি জামায়াতের এসকল হামলাকারীদের নাম দিয়েছে “দুর্বৃত্ত। শুধুমাত্র ক্ষমতায় যাওয়ার জন্য তাদের মানুষ পোড়ানো ঘটনা দেখে দেশবাসী আজ হতবাক।\nবাংলাদেশের বেলায় আইন শৃঙ্খলা বাহিনী সন্ত্রাসী দমনে সমালোচিত হলেও ইউরোপীয় গণতন্ত্রে সন্ত্রাসীদের সরাসরি গুলি করে হত্যা করা হয়ে থাকে। সেখানে মানবধিকারের প্রশ্ন কখনো নিয়ে আসা হয় না। অথচ বাংলাদেশে গণতন্ত্র ও মানবাধিকারের প্রশ্নকে সামনে নিয়ে আসা হয় এবং আইন শৃঙ্খলা বাহিনীর ভূমিকার সমালোচনা পর্যন্তও করেন কেউ কেউ। সুশীল সমাজ বলে দাবিদার এধরনের বেক্তিরা সন্ত্রাসীদের আচমকা পেট্রল বোমায় যখন নিরীহ মানুষকে জালিয়ে পুড়িয়ে হত্যা করা হয় তখন মানবধিকারের কথা বলেন না। জীবন রক্ষার্থে আইন শৃঙ্খলা বাহিনী বেবস্থা নিলে মানবধিকারের প্রশ্ন তুলেন তারা। সবচেয়ে আশ্চর্যের বিষয় সুশীল সমাজের প্রতিনিধিরা নিরীহ মানুষকে পুড়িয়ে অঙ্গার করার জন্য বিএনপির বিরুদ্ধে কোনো মানবধিকারের প্রশ্ন না তুলে উল্টো সরকারকে বলছেন নাশকতা বন্ধে তাদের সাথে সংলাপে বসার কথা। সংলাপে না বসলে নাকি বিএনপি জামায়াতের এই সহিংসতা, সন্ত্রাসী বন্ধ হবে না। অর্থাত সন্ত্রাসীদের সাথে আপোষ করার কথা বলছেন তারা। এরা আসলে সুশীল সমাজ না বিদেশী এজেন্ট।\nএদিকে দেশের জনগনের সমর্থন হারিয়ে বিএনপি জামায়াত এখন বিদেশীদের উপর নির্ভর হয়ে পরেছে। তারা সংলাপে বসার জন্য এখন বিদেশীদের মাধ্যমে সরকারের উপর চাপ সৃষ্টি করার চেষ্টা করছে। বিদেশীরাও নাকি বিএনপিকে সরাসরি জানিয়ে দিয়েছে জামায়াত ছাড়ো, সন্ত্রাসী ছাড়ো তাহলে সংলাপ হওয়ার পরিবেশ সৃষ্টি হতে পারে। চোরা না শুনে ধর্মের কাহিনী। তারেক রহমানের জামায়াত প্রেমের কারণে বিএনপি বিদেশীদের এই প্রস্তাব নাকি নাকচ করে দিয়েছে। অথচ বিএনপির একটা বিরাট অংশ চায় দলটি যেন জামায়াতের সঙ্গ পরিতেগ করে। তারা এখনো মনে করেন আওয়ামী লীগকে মোকাবেলা করতে হলে বিএনপি একাই একশো। এজন্য জামায়াতের মতো মুক্তিযুদ্ধ বিরোধী একটি সংগঠনের কোনো প্রয়োজন নেইI তাছাড়া এই জামায়াত একদিন বাংলাদেশ রাষ্ট্রের অস্তিত্বের বিরুদ্ধে যুদ্ধ পর্যন্ত করেছে। সুতরাং এধরনের দলের সাথে বিএনপির কোনো সম্পর্ক না রাখাই হবে উত্তম সিদ্ধান্ত। অন্যদিকে বিএনপির প্রতিষ্ঠাতা জিয়াউর রহমান ছিলেন একজন মুক্তিযুদ্ধাI সুতরাং জামায়াতের সাথে বিএনপির সম্পর্ক ভবিষ্যতে আর কখনো মঙ্গল বয়ে নিয়ে আসবে না। জামায়াতকে নিয়ে বিএনপির এই দন্ধ দিন দিন আরো শক্ত আকার ধারণ করছে বলে জানা গেছে। অতিসত্তর বিষয়টির সমাধান হওয়া উচিত বলে বিএনপির শুভাকাংখীরা মনে করেন। অন্যদিকে খালেদা জিয়ার অসুস্থতার কারণে বর্তমানে পরোক্ষভাবে বিএনপির ড্রাইভিং সিটে বসে পড়েছেন লন্ডন প্রবাসী তারেক রহমান। সেখান থেকেই তিনি নাকি এখন সকল নির্দেশেনা দিয়ে যাচ্ছেন। সূত্র: মতে তারেক রহমান নাকি জামায়াত পরিতেগের কট্টর বিরোধী।\nআজ অনেকেরই প্রশ্ন বিএনপি জামায়াত তাদের সমর্থকদের নিয়ে রাস্তায় বের হয়ে আন্দোলন করছে না কেন? যারা সংগ্রামী তাদের তো ভয় করার কথা নয়? আন্দোলনে তো বাধা আসবেই। সরকার আন্দোলন দমনের চেষ্টা করবে। কিন্তু এজন্য পালিয়ে থাকতে হবে কেন? জনগনকে সাথে নিয়ে সরকারের বিরুদ্ধে রাস্তায় বের হলেই তো সকল সমস্যার সমাধান হয়ে যায়। জনগন সাথে থাকলে আন্দোলনের গতি আরো শক্ত হয়। তখন সরকার বন্দুকের নলের মুখে ক্ষমতায় টিকে থাকতে পারবে না। অতীতের ইতিহাসতো তাই বলে। কিন্তু আজকের বাস্তব অবস্থা হলো বিএনপির জামায়াতের বর্তমান আন্দোলনের সাথে জনগনের কোনো সম্পর্ক নেই। সাধারণ জনগণ এখন আন্দোলনে আগ্রহী নয়। তাই বিএনপি জামায়াত জনবিছিন্ন হয়ে আচমকা পেট্রল বোমা নিক্ষেপ করে জনগনের শত্রু হয়ে দাড়িয়েছে। তাদের জনবিচ্ছিন্ন এই নাশকতা দেশকে দিন দিন ধংসের পথে নিয়ে যাচ্ছে। বিএনপির এই জালাও পোড়াও সহিংসতায় উল্টো সরকারই হচ্ছে লাভবান। কারণ পাবলিক সেন্টিমেন্ট সরকারের পক্ষেই যাচ্ছে। এভাবে যে আর বেশি দিন চলা যাবে না তা এখন বিএনপি জামায়াত হারে হারে টের পাচ্ছে। ঢাকার বাহিরে কিছু কিছু শহরে আন্দোলন কিছুটা হলেও রাজধানী ঢাকা, চট্টগ্রাম ও খুলনা সহ বড় বড় শহরে আন্দোলনের কোনো নাম গন্ধ নেই। হরতাল অবরোধের কোনো চিত্র এসকল শহরে চোখে পরে না। যে কারণে খালেদা জিয়ার মনোবল দুর্বল হয়ে পরেছে বলে জানা যায়। তিনি যেভাবে আশা করেছিলেন সারা দেশবেপি আন্দোলন দানা বেধে উঠবে সেভাবে না হওয়াতে এখন তিনি হতাশায় ভুগছেন। তাই বিএনপি এখন নাশকতা কর্মকান্ড থেকে বের হয়ে আসার এক্সজিট খুজছে। অন্যদিকে বেগম খালেদা জিয়া মনে করেছিলেন নিজ বাসভবনে না গিয়ে গুলশান কার্যালয়ে অবস্থান করে হরতাল অবরোধকে শক্তিশালী করে তুলবেন। দীর্ঘদিন স্বইচ্ছায় সেখানে অবস্থান করে কোনো ফলাফল না পেয়ে এখন বাসায় আসার কথা ভাবছেন বলে জানা গেছে। সরকারও চায় খালেদা জিয়া তার বাসভবনে ফিরে আসুন।\nবর্তমানে বিএনপি জামায়াতের আন্দোলন পরিচালনা করার মতো কোনো সুসংগঠিত কর্মী বাহিনী ও জনগনের সমর্থন না থাকাতে তারা নকশালদের মতো লুকিয়ে লুকিয়ে আচমকা পেট্রল বোমা নিক্ষেপ করে নিরীহ জনগনকে পুড়িয়ে মারছে। সিরাজ শিকদারের নিষিদ্ধ সর্বহারা পার্টিও সদ্য স্বাধীন বাংলাদেশে একসময় আচমকা বোমা ফাটিয়ে জনমনে আতংক সৃষ্টি করেছিল। কিন্তু তারা কখনো সাধারণ জনগনের উপর এভাবে সরাসরি আক্রমন করেনি যা আজ বিএনপি জামায়াত করছে। জামায়াতের কথা না হয় ছেড়ে দেওয়া যেতে পারে। কারণ এরা বাংলাদেশের মুক্তিযুদ্ধে হানাদার পাকিস্থানিদের সাথে হাত মিলিয়ে বাঙালি বুদ্ধিজিবী সহ লক্ষ্য লক্ষ্য মানুষকে হত্যা করেছিল। সুতরাং তারা ছিল গোড়াতেই বাংলাদেশ ও বাঙালি বিরোধী একটি রাজনৈতিক দল। এজন্যই স্বাধীন বাংলাদেশে তাদের রাজনীতি করার সুযোগ দেওয়া হয়নি। বিএনপির মতো একটি রাজনৈতিক সংগঠন আজ মুক্তিযুদ্ধের বিরোধিতাকারী জামায়াতের সাথে মিলে নাশকতায় কেন জড়িত হলো সেটাই আজ সাধারণ জনগনের কাছে বড় প্রশ্ন হয়ে দাড়িয়েছে। কেন তারা আজ এমন ক্ষ্যাপার মতো আচরণ করছে দেশের সাধারণ মানুষের বিরুদ্ধে? বিএনপিকে এই রূপে দেখার আশা জনগণ কখনো করেনি। বিএনপির আজকের এই নাশকতায় জনগণ দেখছে স্বাধীনতা বিরোধী রাজনৈতিক সংগঠন জামায়াত ই ইসলামের ভয়ানক প্রতিচ্ছবি। এই অমানবিক পথ দলটির ভবিষ্যত রাজনীতির জন্য কতটুকু বিপদ ডেকে আনতে পারে আশাকরি দলের নীতিনির্ধারকদের একটু ভেবে দেখা উচিত। রাজনৈতিক কর্মসূচির নামে দেশে এখন বিএনপি জামায়াত যা করছে তা মানবতার জন্য হুমকি ছাড়া আর কিছুই নয়। বিএনপি সহ অন্যান্য রাজনৈতিক দলগুলোকে এমনভাবে আন্দোলন করতে হবে যাতে দেশের মানুষের কোনো ক্ষতি না হয়। দেশের জনগণকে সাথে নিয়ে তাদের আন্দোলনে নামতে হবে। এজন্য জনগনের মনোভাবকে ভালোভাবে উপলব্দি করতে হবে। জনগণ এই মুহুর্তে আন্দোলনের জন্য প্রস্তুত কি না তা যাচাই করে দেখে তারপর বৃহত্তর আন্দোলনের পথে নামা উচিত। কিন্তু তারা তা না করে প্রতিনিয়ত সহিংসার পথ বেছে নিয়ে বরং দিন দিন আরো জন বিচ্ছিন্ন হয়ে পরছে। যেভাবে হামলা করে পুড়িয়ে নিরীহ মানুষকে এখন হত্যা করা হচ্ছে তাকে কখনো আন্দোলন বলা যায় না। এই কারণেই প্রধানমন্ত্রী শেখ হাসিনা বলেছেন লাশের উপর দিয়ে নয়, গণতান্ত্রিক প্রক্রিয়ায় ক্ষমতায় যেতে হবে।\nবাংলাদেশ সহ বিশ্বের বিভিন্ন দেশে আন্দোলনের সময় পুলিশের গুলিতে জনগণকে প্রাণ হারাতে দেখা গেছে। কিন্তু বাংলাদেশের বর্তমান রাজনৈতিক অবস্থা এখন অন্যরকম। এখানে পুলিশ নয় নিরীহ জনগনকে দৈনন্দিন পুড়িয়ে হত্যা করছে বিএনপি জামায়াত। অর্থাত বিরোধী দল। তাই হয়তো তথ্য মন্ত্রী হাসানুল হক ইনু বলেছেন, দানবের সাথে মানবের আলোচনা হতে পারে না। হরতাল নয় অবরোধ নয় এটা একটা নাশকতা। অন্যদিকে কিছুসংখ্যক বুদ্ধিজীবী বিএনপি জামায়াতের এই হীন কর্মকান্ডের বিরুদ্ধে কথা না বলে তারা উল্টো সরকারের বিরুদ্ধে অবস্থান নিয়েছেন। তারা বলছেন মানুষ হত্যা করে সরকার নাকি ক্ষমতায় থাকতে পারবে না। কিন্তু এখন তো দেখা যাচ্ছে ক্ষমতায় যাওয়ার জন্য প্রতিদিন মানুষ হত্যা করছে বিরোধী রাজনৈতিক দল বিএনপি জামায়াত। তাহলে অবস্থাটা এখন কোথায় গিয়ে দাড়ালো। বিরোধী দল বলে দাবিদার বিএনপি স্বাধীনতা বিরোধী সংগঠন জামায়াতকে সাথে নিয়ে ক্ষমতায় যাওয়ার জন্য নিরীহ জনগনকে এখন পুড়িয়ে হত্যা করছে। এপথে কি তারা কখনো ক্ষমতায় যেতে পারবে ? গণতন্ত্রের জনই যদি বিএনপি আন্দোলন করে থাকে তাহলে যারা তাদের আন্দোলনে শরিক না হয়ে জীবনের তাগিতে রাস্তায় গাড়ি নামায় তাদের পেট্রল বোমা দিয়ে পুড়িয়ে মারছে কেন? দেশের তথাকথিত এসকল বুদ্ধিজীবীরা বিএনপি জামায়াতের মানুষ পুড়িয়ে মারার বিরুদ্ধে কথা না বলে উল্টো টিভির টক শোগুলোতে সরকারের সমালোচনায় বেস্ত। গণতন্ত্রের নামে, আন্দোলনের নামে, নির্বাচনের দাবিতে বিএনপি জামায়াত কর্তৃক আজ যেভাবে মানুষ হত্যা করা হচ্ছে তাকে একমাত্র সন্ত্রাসী আক্ষা দেওয়া যায় অন্য কিছু নয়। সুতরাং এসকল সন্ত্রাসীদের বিরুদ্ধে আইন শৃঙ্খলা বাহিনী কঠোর হবে না তো ঘরে বসে থাকবে নাকি?\nবিএনপি জামায়াত জোটের এই বর্বরতা, নির্মমতা, বীভৎসতার বিরুদ্ধে এখন জনগণ প্রতিবাদে এগিয়ে আসছে। শুধুমাত্র রাষ্ট্রীয় পৃষ্ঠপোষকতায় এধরনের কার্যকলাপ দমন করা সম্ভব নয় বলেই সচেতন নাগরিকরা মনে করছেন। কারণ তাদের আন্দোলনের নামে এই নাশকতায় জনগনের সমর্থন না থাকাতে বিএনপি জামায়াত নামের এসকল দুর্বৃত্তরা এখন আচমকা আক্রমন করছে। গণতান্ত্রিক রাজনীতির নামে বিএনপি জামায়াত এখন যে সহিংসতা, হরতাল, অবরোধ অগ্নিসংযোগ ও পুড়িয়ে মানুষ হত্যা করছে তার বিরুদ্ধে খুব শীঘ্রই হয়তো জন প্রতিরোধ গড়ে উঠতে পারে। বাংলাদেশে এখন সবচেয়ে বড় প্রয়োজন সিভিল ডিফেন্স। জনগনকে সাথে নিয়ে দমন করতে হবে বিএনপি জামায়াতের এই নাশকতা। আগুন দিয়ে মানুষকে জ্বালানো এবং রাষ্ট্রীয় সম্পদ পোড়ানোর বিরুদ্ধে আওয়ামী লীগের উপদেষ্টা পরিষদ সদস্য তোফায়েল আহমেদ বলেছেন, অবরোধ হরতালের নামে কর্মসূচি পালন করে বিএনপি চেয়ারপারসন খালেদা জিয়া মানবতা বিরোধী অপরাধ করছেন। এভাবে আন্দোলন করে দুনিয়ার কোথাও কেউ দাবি আদায় করতে পারেনি। ইতোমধ্যে মানুষ তাদের প্রতিহত করতে শুরু করেছে। রুখে দাঁড়িয়েছে।


মহম্মদ শামির কেরিয়ার কি এবার আবার অনিশ্চিত? in bengali | POPxo Bengali\nভারতীয় ক্রিকেটার মহম্মদ শামির বিরুদ্ধে ডোমেস্টিক ভায়োলেন্সের চার্জশিট ফাইল করল কলকাতা পুলিশ\nমাসটা মার্চ আর গত সপ্তাহেই সেলিব্রেট করা হয়েছে আন্তর্জাতিক নারী দিবস; অনেকেই নারী স্বাধীনতা, ‘ওমেন এম্পাওয়ারমেন্ট’ নিয়ে অনেক কথা বলেছেন, কিন্তু সত্যি করে বলুন তো নারী কি সত্যিই স্বাধীন হয়েছে? যদি তাই হতো, যদি মেয়েদের ওপরে অত্যাচার সত্যিই বন্ধ হয়তো, তাহলে তো আর ডোমেস্টিক ভায়োলেন্সের কোনও কেসই করতে হতো না, তাই না?\nশুধুমাত্র সাধারণ ঘরে নয়, সেলিব্রেটিদের বাড়িতেও কিন্তু সেই এক সমস্যা। আপনাদের মনে আছে কিনা জানি না, তবে গত বছর ভারতীয় ক্রিকেট দলের খেলোয়াড় মহম্মদ শামির বিরুদ্ধে তাঁর স্ত্রী হাসিন জাহান ডোমেস্টিক ভায়োলেন্সের অভিযোগ করেছিলেন। সেই ঘটনার সূত্রেই গতকাল অর্থাৎ ১৪ই মার্চ, ২০১৯-এ কলকাতা পুলিশ, মহম্মদ শামির বিরুদ্ধে চার্জশিট ফাইল করেছে। সুত্রের খবর অনুযায়ী, চার্জশিটে শামির বিরুদ্ধে ভারতীয় দণ্ডবিধির ৪৯৮এ (ডোমেস্টিক ভায়োলেন্স) ধারা এবং ৩৫৪এ (যৌন নিপীড়ন) ধারা ধার্য করা হয়েছে।\nআলিপুর কোর্টে এই কেস ফাইল করা হয়েছে তবে তাতে শামির ভারতীয় দলে প্রতিনিধিত্ব নিয়ে খুব একটা সমস্যা হবে না বলে আইনজীবীদের মনে হয়। সেলিম রহমান, শামির আইনজীবী জানান যে তিনটি অভিযোগ আনা হয়েছে সেগুলি হল ধর্ষণ (শামির দাদার বিরুদ্ধে), অ্যাটেম্পট টু মার্ডার এবং শারীরিক অত্যাচার। “যৌন নিপীড়ন এবং ডোমেস্টিক ভায়োলেন্সের দুটো অভিযোগ করা হয়েছে, কিন্তু আমরা আইনি পথেই ব্যবস্থা নেব” – বললেন শামির উকিল।\nগতবছর ঠিক এরকম সময়েই মহম্মদ শামির স্ত্রী হাসিন জাহান তাঁর বিরুদ্ধে প্রচুর অভিযোগ এনে কলকাতা পুলিশের কাছে সাহায্য চেয়েছিলেন। বিবাহ বহির্ভূত সম্পর্ক, ডোমেস্টিক ভায়োলেন্স, যৌন নিপীড়ন এবং মানসিক অত্যাচারের মতো গম্ভীর বিষয়ে তিনি অভিযোগ করেছিলেন। ওই অভিযোগ পত্রকে যাতে এফ আই আর হিসেবে গন্য করা হয় সেই অনুরোধও তিনি করেছিলেন। এরপরেই যাদবপুর থানায় শামির বিরুদ্ধে মামলা দায়ের করে পুলিশ।\nযদিও সেই সময়ে শামি তাঁর এবং তাঁর পরিবারের বিরুদ্ধে হাসিনের করা সমস্ত অভিযোগই অস্বীকার করেছিলেন। তিনি এও বলেছিলেন যে ডোমেস্টিক ভায়োলেন্স (domestic violence), পণের দাবি, মানসিক অত্যাচার কিংবা ধর্ষণের মতো যেসব অভিযোগ হাসিন শামির বিরুদ্ধে এনেছেন সেগুলি সবই মিথ্যে।\nগতবছর মার্চেই আলিপুর কোর্টে হাসিনের বয়ান রেকর্ড করা হয় এবং এপ্রিলে তিনি আদালতের কাছে আবেদন জানান যেন তাঁর এবং তাঁর মেয়ের ভরণপোষণের জন্য মাসে ১০ লক্ষ টাকা মহম্মদ শামির থেকে তাকে পাইয়ে দেবার ব্যবস্থা করে দেওয়া হয়। এমনকি হাসিন গতবছর পশ্চিমবঙ্গের মুখ্যমন্ত্রী মমতা বন্দ্যোপাধ্যায়-এর সাথেও দেখা করেন এবং প্রায় আধ ঘণ্টা ধরে তাঁদের মধ্যে নাকি কথাবার্তা চলে। পরে হাসিন মিডিয়াকে জানান যে মুখ্যমন্ত্রী তাকে আশা দিয়েছেন যে সবরকমভাবে সরকার তাকে সাহায্য করবে।\nগত বছর নভেম্বরেই অবশ্য শামিকে বেশ কয়েকবার লাল বাজারের গোয়েন্দাবিভাগের মুখোমুখি হতে হয়েছিল। মনে হচ্ছে এবছরও তাকে ঠিক বিশ্বকাপের আগ দিয়ে আবারও সেই একই সমস্যায় পড়তে হবে। যদিও ভারতীয় ক্রিকেট দলের অধিনায়ক বিরাট কোহলি শামির পারফরমেন্সের প্রশংসা করেছেন এবং তাঁর যে বিশ্বকাপ স্কোয়াডে থাকা নিশ্চিত সে বিষয়ে বলেছেন, তবুও একটা প্রশ্ন থেকে যায় যে ঘরের এই সমস্যা শামির কেরিয়ারে কতটা প্রভাব ফেলবে!


ভয়েজার ও এলিয়েন | blog.bdnews24.com - pioneer blog for citizen journalism in bangladesh\nশনিবার ২১ ফেব্রুয়ারি ২০১৫, ০১:৩৪ অপরাহ্ন\nভয়েজার, মানবের তৈরি একটা মহাকাশ যানের নাম। ১৯৭৭ সালে, পৃথিবী থেকে একে সৌরজগতের গ্রহগুলোকে পর্যবেক্ষণের জন্য রকেটের মাধ্যমে মহাশূন্য উৎক্ষেপ করা হয়। আজ ৩৬ বছর পর সে সৌরজগতের সব গ্রহকে পর্যবেক্ষণ শেষ করে এমন একটা শীতল ও অন্ধকারময় স্থানে পৌঁছে গেছে, যেটা আসলে দুই নক্ষত্রের মধ্যবর্তী একটা ফাঁকা জায়গা; যাকে বলে ইন্টারস্টেলার স্পেস। এই স্থানের বাস্তব কোন অভিজ্ঞতা মানুষের নেই, সেখানে নেই সূর্যের কোন নিয়ন্ত্রণ অর্থাৎ ভয়েজার এখন বাস্তবিক এক স্বাধীন জগতে।\nএখন থেকে সে বাঁধা-বিঘ্ন হীনভাবে ক্রমাগত চলতে থাকবে সামনের দিকে এবং পৃথিবীতে পাঠাতে থাকবে তার সংগৃহীত তথ্য, উপাত্ত ও ছবি। এতে বিদ্যুৎ সরবরাহের যে ব্যবস্থা আছে, তাতে করে ধারণা করা হচ্ছে যে, সে আরও ১০ বছর এভাবে তথ্য ও ছবি পাঠাতে সক্ষম হবে। তারপর সে আর কোন তথ্য পৃথিবীতে পাঠাবে না, হয়তবা পৃথিবীর সাথে আর কোন যোগাযোগও রাখবে না!\nকিন্তু তাতে কি হয়েছে? এরপরও সে চলতে থাকবে, চলবে সে এক সীমাহীন গন্তব্যের পথে, হয়ত এভাবে চলতে চলতেই সে একদিন পৌঁছে যাবে অজানা কোন এক নক্ষত্রের বলয়ে এবং পর্যবেক্ষণ করতে শুরু করবে সেখানকার গ্রহ উপগ্রহগুলোকে। ততদিনে হয়তবা পৃথিবীতে শত কোটি বছর পেরিয়ে যাবে, বিলুপ্ত হয়ে যাবে মানব সভ্যতারও। সেই সময়টাতে এতে সংগৃহীত ছবি ও তথ্যগুলো হয়ত পাবে অন্য কোন গ্রহের, বুদ্ধিমান কোন প্রাণী।\nবিজ্ঞানীরা কিন্তু এই বিষয়টা আগে থেকেই ভেবে রেখেছিল, আর তাইতো এতে রাখা আছে, পৃথিবীর মানুষ থেকে শুরু করে নানা জীব, পশু-পাখির, ছবি, শব্দ, সঙ্গীত, ভাষা। এমনকি বাংলা ভাষার রেকর্ডও আছে এতে। যাতে করে কোন বুদ্ধিমান প্রাণী যদি কোনদিন এটার সন্ধান পায়, তাহলে সে জানতে পারবে পৃথিবী নামক হারিয়ে যাওয়া এক নীল গ্রহ সম্বন্ধে!\nতারা জানুক, এতে আমার কোন আপত্তি নেই। কিন্তু আমার মুল প্রশ্নটা হল, যদি এর সন্ধান কোন বুদ্ধিমান প্রাণী কালেই না পায়? বা পুরো ইউনিভার্সে আদৌ যদি কোন বুদ্ধিমান প্রাণী না থাকে বা কোন প্রাণই না থাকে? তাহলে এসব পাঠানোর দরকারটা কি? কোন মানে কি খুঁজে পাওয়া যাবে?\nতারচেয়ে কি এটা ভাল হত না যে, এসবের সাথে পৃথিবীর নানা প্রজাতির উদ্ভিদ ও বৃক্ষের বীজের পাশাপাশি এককোষী প্রাণী ও কেঁচোর, তেলাপোকার জীবন্ত কিছু নমুনা পাঠিয়ে দেওয়া? তাতে হয়ত ছড়িয়ে যেতে পারত “প্রাণ” বা আমাদের প্রেরিত এলিয়েন!\nঅবশ্য সবই সম্ভাবনা; নিশ্চিত করে কিছুই বলা যায় না!\nহয়তবা এমন একটা সময় আসবে, যখন ভয়েজারকেই মানব প্রেরিত এক এলিয়েন যান হিসেবে চিহ্নিত করা হবে, রটবে কল্পকাহিনী\nঅন্য কোন গ্রহে …\nআমাদের মত করেই …\n১১-৫০ রাত, ২২/০৯/২০১৩\nএই মহাকাশ যানটি ছুটে চলছে অজানার পথে। ক্রমশ দূরে সরে যাচ্ছে আমাদের চেনা সৌরজগৎ থেকে। এটা বানানোর সময় বিজ্ঞানীরা যা ভাবতে পারেনি তারচেয়ে অনেক বেশী ইতিমধ্যেই সে দিয়ে ফেলেছে। আর তাই তো এর কাছে এখন মানুষের চাওয়া আরও বেশী।\nচার বিলিয়ন মাইলেরও বেশী দূর থেকে ভয়েজারের তোলা ‘পৃথিবী’র ছবি। ছোট নীল বিন্দুগুলোই আমাদের চেনা এই ‘পৃথিবী’; আমাদের বাসস্থান।\nআর ও ছুটছে আমাদের তথ্য নিয়ে; বাংলা ভাষা নিয়েও >>>\nসুত্রঃ নাসা ও বিবিসি\nপূর্বের লেখাঃ সামুতে আছে।\nশনিবার ২১ফেব্রুয়ারি২০১৫, অপরাহ্ন ০৬:৪৫\nখুব ভাল লেগেছে লেখাটি।\nশনিবার ২১ফেব্রুয়ারি২০১৫, অপরাহ্ন ০৯:০৫


রূপগঞ্জে এনআইইটিতে নবীনবরণ\nবর্ণাঢ্য আয়োজনে নতুন শিক্ষার্থীদের বরণ করে নিয়েছে ন্যাশনাল ইনস্টিটিউট অব ইঞ্জিনিয়ারিং অ্যান্ড টেকনোলজি (এনআইইটি)। একইসঙ্গে কৃতী শিক্ষার্থীদের সংবর্ধনা দিয়েছে প্রতিষ্ঠানটি। গতকাল বৃহস্পতিবার রূপগঞ্জের রূপসী বাসস্ট্যান্ড এলাকায় হাবিব কনভেনশন সেন্টারে এ উপলক্ষে এক অনুষ্ঠানের আয়োজন করা হয়।\nএনআইইটির প্রতিষ্ঠাতা ও চেয়ারম্যান ইঞ্জিনিয়ার আবদুল আজিজের সভাপতিত্বে এতে প্রধান অতিথি ছিলেন নারায়ণগঞ্জ-১ আসনের সংসদ সদস্য গোলাম দস্তগীর গাজী বীর প্রতীক। প্রধান অতিথির বক্তব্যে তিনি বলেন, বিশ্ব প্রতিনিয়ত পরিবর্তীত হচ্ছে এবং পরিবর্তীত বিশ্বের সঙ্গে তাল মিলিয়ে শিক্ষার্থীদের বাস্তবমুখী শিক্ষা দিচ্ছে এনআইইটি।\nঅনুষ্ঠানের প্রধান আলোচক নারায়ণণগঞ্জ-২ আসনের সংসদ সদস্য নজরুল ইসলাম বাবু বলেন, এনআইইটি শিক্ষার্থীরা ব্যবহারিক দক্ষতার শতভাগ প্রয়োগ করে দেশকে সমৃদ্ধ করছে।\nবিশেষ অতিথি ছিলেন, তারাব পৌরমেয়র হাছিনা গাজী, কলামিস্ট মীর আবদুল আলীম, এনআইইটির পরিচালক মো. শামীম মাহাবুব ভূঁইয়া, ভারপ্রাপ্ত অধ্যক্ষ মো. মঞ্জুরুল আলম, রূপগঞ্জ উপজেলা যুবলীগের সাধারণ সম্পাদক মোস্তাফিজুর রহমান শাহিন প্রমুখ।